21.1.2009
RESOLUTSIOONI ETTEPANEK
vastavalt kodukorra artiklile 113
Esitaja(d): Jana Bobošíková
Euroopa Parlamendi liikmete palga vähendamine Euroopa Liidus valitseva majanduslanguse ning globaalse finants- ja majanduskriisi tingimustes
Euroopa Parlamendi resolutsioon Euroopa Parlamendi liikmete palga vähendamise kohta Euroopa Liidus valitseva majanduslanguse ja globaalse finants- ja majanduskriisi tingimustes
Euroopa Parlament ,
–
võttes arvesse Euroopa Parlamendi 28. septembri 2005. aasta otsust, millega võetakse vastu Euroopa Parlamendi liikmete põhimäärus (2005/684/EÜ, Euratom);
–
võttes arvesse Euroopa Komisjoni 19. jaanuari 2009. aasta prognoosi, milles ennustatakse majanduslangust kogu Euroopa Liidus;
–
võttes arvesse kodukorra artiklit 113,
A.
arvestades, et globaalne majanduskriis pole kaugeltki veel läbi ja selle tagajärgedel on suur mõju kõikidele sektoritele;
B.
arvestades, et majanduslanguse koorem peab jaotuma ühtlaselt kõigile, sealhulgas valitud rahvaesindajatele,
1.
leiab, et käimasoleva majanduslanguse taustal ei oleks Euroopa Parlamendi liikmete põhimääruse järgimine 2005. aastal vastu võetud kujul ei õiglane ega aus;
2.
teeb ettepaneku vaadata enne uue ametiaja algust 2009. aastal läbi kõik artiklid, millega reguleeritakse parlamendiliikmete palka, üleminekutoetust ja vanaduspensioni;
3.
teeb ettepaneku vähendada 2005. aasta septembris vastu võetud põhimääruses Euroopa Parlamendi liikmetele kehtestatud töötasu 30% võrra.
