Danuta Hübner: Parlament annab võimaluse oma seisukohti vabalt väljendada
Institutsioonid
2011-09-22 - 14:33
Parlamendiliikmeks tullakse kõikvõimalikelt elualadelt, sealhulgas teistest ELi institutsioonidest.
Kui palju nende töö õigupoolest kattub ning kuidas varasem kogemus nende tööd mõjutab?
Järgnevate kuude jooksul vestleme mõnede inimestega, kes on ühest institutsioonist teise liikunud.
Järjekorras esimene on Poolast pärit PPE fraktsiooni liige Danuta Hübner, kes oli aastatel 2004–2009 regionaalpoliitika volinik ning on praegu regionaalarengukomisjoni esimees.
Kas teistes ELi institutsioonides töötamisest on Teile praegu kasu?
Mul on tõesti vedanud, sest olen saanud töötada kolmes kõige tähtsamas institutsioonis: Poola ministrina nõukogus, siis volinikuna ning nüüd parlamendis.
Iga institutsioon on erinev.
Neil on ELi ülesehituses oma koht ja erinev töökultuur.
Asjaolu, et ma tunnen teisi institutsioone, aitab palju.
Minu jaoks on suurimaks erinevuseks sõnavabadus.
Ministrina või volinikuna töötades on sul teatavad piirangud, sa pead arvestama paljude asjaoludega.
Euroopa Parlamendis on teisiti.
Parlamendiliikmetel võivad olla kahtlused, me võime diskuteerida, me võime esitada keerulisi küsimusi.
Komisjonis või valitsuses sellist võimalust ei ole.
Mis on Teie töös teisiti?
Ma tegelen sarnaste teemadega: Euroopa küsimuste ja regionaalpoliitikaga.
Samas võin ma Euroopa Parlamendis teha ka muud, kuid komisjonis tuli mul piirduda oma valdkonnaga.
Ütlen naljatades, et see tähendab, et mul on nüüd veelgi rohkem tööd, kuigi komisjonis töötades arvasin, et see ei ole võimalik.
Asjal on ka poliitiline külg.
Esimest korda olen ma ametisse valitud isik.
Kohtumised valijatega on alati väga olulised, meeldivad ning ka isiklikud.
Minu arvates on need keskse tähtsusega iga poliitiku või ametniku jaoks.
Igaüks, kes võib inimeste elu mõjutada, peaks seda kogema.
Kas Teie taustaga on komisjoni ja nõukoguga kergem läbirääkimisi pidada?
Siin ei loe mitte üksnes sidemed, vaid ka teadmine, kuidas komisjonis töö käib.
Regionaalarengukomisjoni juhina teen tihedat koostööd komisjoniga ning see on lihtsam, kuna ma tunnen sealseid inimesi.
Moodustasin kontaktrühma, mis suhtleb korrapäraselt mu endiste kolleegidega ning see hõlbustab meie tööd.
20110902STO25898 Danuta Maria Hübner Regionaalareng
ET
1
PHOTO
20110706PHT23431.jpg
ET
2
LINK
/members/public/geoSearch/view.do?language=ET&id=96779
ET
3
LINK
/activities/committees/homeCom.do?language=ET&body=REGI
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
