Infotunni küsimus H-0420/2010
komisjonile
2010 september II osaistungjärk
Kodukorra artikkel 116
Salvatore Iacolino
(PPE) Teema: Naftapuurimine Vahemeres
Mõni kuu pärast õnnetust Mehhiko lahes on äriühing British Petroleum valmis 2007. aastal sõlmitud lepingu alusel alustama naftapuurimist viiest uuest puuraugust Liibüa territoriaalvetes, umbes 600 kilomeetri kaugusel Sitsiilia, Malta ja Kreeka rannikualadest.
Võttes arvesse Vahemere erilist bioloogilist mitmekesisust, suletust ning arvestatava veevahetuse puudumist, kas komisjon võiks vastata järgmistele küsimustele?
Kas komisjon kavatseb tugevdada kontrolli naftapuurimise üle merel ja kui, siis kuidas?
Kas komisjon peab võimalikuks kehtestada moratoorium naftapuurimisele Vahemeres?
Kas komisjon kavatseb soovitada Liibüal arvesse võtta piiriüleseid keskkonnamõjusid?
Kas komisjon kavatseb võtta Euroopa tasandil kasutusele keskkonnakuriteo mõiste, et ära hoida ohtlikke algatusi liikmesriikidele kuuluval alal ja neile kuuluvas ruumis?
Kas komisjon kaalub võimalust kehtestada Euroopas tegutsevatele naftaettevõtetele ranged tegutsemiseeskirjad, et kaitsta isikuid, keskkonda ja äritegevust, mis on aja jooksul arenenud näiteks Vahemere piirkonnas?
