Parlament toetab hoiuste tagamist 100 000 euroni teatud tingimustel
2009. aasta valimised
Majandus ja rahandus
2008-12-18 - 13:44
Parlament toetab vastu võetud raportis Euroopa Komisjoni ettepanekut suurendada summat, mille ulatuses hoiused tagatakse.
Õigusakti jõustudes järgmise aasta suvel tuleb hoiused tagada vähemalt 50 000 euro (782 332 krooni) ulatuses ning 2010. aasta lõpuks teatud tingimuste täitmisel 100 000 euro (1,56 miljoni krooni) ulatuses.
Saadikud soovivad lisaks, et hoiustajad saaksid erakorralises olukorras oma hoiustele kiiremini ligi.
Raporti poolt hääletas 556, vastu 21 ja erapooletuks jäi 3 saadikut.
Christian EHLER i (EPP-ED, DE) raport käsitleb hoiuste tagamise skeeme, hoiuste tagamise ulatust ja hüvitamise tähtaega.
Saadikud tegid samuti ettepaneku luua erakorralise hüvitamise fond.
Hoiuste tagamise ulatust suurendatakse
Parlamendiliikmed toetasid Euroopa Komisjoni ettepanekut tagada hoiused õigusakti jõustudes vähemalt 50 000 euro (782 332 krooni) ulatuses.
31. detsembriks 2010 tagataks hoiused 100 000 euro (1,56 miljoni krooni) ulatuses, kui komisjo ni poolt Euroopa Parlamendile ja nõukogule 31. detsembriks 2009 esitatud mõjuhinnangus ei leita, et nimetatud suurusega summa kehtestamine ja hoiuste tagamise ulatuse ühtlustamine ei ole tarbijakaitse ja finantsstabiilsuse tagamiseks ning liikmesriikide vahelise piiriülese konkurentsi moonutamise vältimiseks kõigis liikmesriikides asjakohane ega majanduslikult tasuv.
Kiiremad väljamaksud ning erakorralise hüvitamise mehhanism
Hoiuste välja maksmise perioodi lühendati kolmelt kuult 20 tööpäevani.
Tähtaega saab erandlike asjaolude korral ning pärast pädevalt asutuselt nõusoleku saamist pikendada maksimaalselt 10 tööpäeva võrra.
Saadikud kutsuvad liikmesriike üles võtma võimalikult kiiresti meetmeid, et tagada hoiustaja taotluse korral asjakohaste summade erakorraline hüvitamine hiljemalt kolme päeva jooksul pärast taotluse esitamist.
Järgmisena peab eelnõu heaks kiitma nõukogu.
Kui direktiiv võetakse vastu, peavad liikmesriigid selle üle võtma hiljemalt 30. juuniks 2009.
Christian EHLER (EPP-ED, DE)
Dokument: A6-0494/2008
Menetlus: Kaasotsustamismenetlus (***I)
Arutelu: 15.12.2008
Hääletus: 18.12.2008
20081216IPR44861 Euroopa Parlamendi resolutsiooni leiate alates 19. detsembrist siit
ET
1
LINK
/activities/plenary/ta.do?language=ET#
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
