ELi-Ukraina uus leping
Välissuhted
2007-07-12 - 14:39
Parlament võttis täna vastu omaalgatusliku raporti ELi-Ukraina uue lepingu kohta, milles saadikud ütlevad, et läbirääkimiste tulemuseks peab olema assotsiatsioonilepingu sõlmimine, mis tõhusalt ja usaldusväärselt toetab Ukraina Euroopaga ühinemise perspektiivi ja avab vastava protsessi.
Saadikud rõhutavad siiski, et enne, kui läbirääkimised viiakse lõpule, tuleb praegune kriis rahumeelselt lahendada, taastada kontroll ja tasakaal ning tagada õigusriigi põhimõtete kehtestamine.
Parlamendiliikmed tervitavad Michał Tomasz KAMIŃSKI (UEN, PL) raportis nõukogu otsust alustada läbirääkimisi uue lepingu üle, mille eesmärk on poliitilise koostöö süvendamine ja Ukraina järkjärguline majanduslik integreerumine Euroopa Liidu siseturgu.
Saadikud usuvad ka, et läbirääkimiste tulemuseks peab olema assotsiatsioonilepingu sõlmimine, mis tõhusalt ja usaldusväärselt toetab Ukraina Euroopaga ühinemise perspektiivi ja avab vastava protsessi.
Samas peab Euroopaga ühinemise protsessi kiirus ja sügavus olema tugevas suhtes suutlikkusega läbi viia uuendusi Ukrainas ja ELis.
Saadikud leiavad ka, et tuleks koostada konkreetne plaan laialdase ja kõikehõlmava vabakaubanduspiirkonna järkjärguliseks loomiseks, mis põhineks ühisel regulatiivsel alusel ja hõlmaks peaaegu kogu kaupade, teenuste ja kapitali vahetust ELi ja Ukraina vahel.
Reformid on stabiilsuse võti
Parlamendiliikmed leiavad siiski, et enne, kui läbirääkimised viiakse lõpule ning ELi ja Ukraina vahel luuakse uued, tihedamad suhted, tuleb praegune kriis rahumeelselt lahendada, taastada kontroll ja tasakaal ning tagada õigusriigi põhimõtete kehtestamine.
Raportis juhitakse tähelepanu ka sellele, et eelkõige seisneb Ukraina stabiilsuse võti poliitilise võimu lahutamises majanduslikust võimust, korruptsiooni väljajuurimises, riigihankemenetluste läbipaistvamaks muutmises ja sõltumatu kohtusüsteemi tagamises.
Saadikud nõuavad ka, et Ukraina energiasektoris järgitaks täiel määral turumajanduse ja läbipaistvuse põhimõtteid, eriti kui kõne all on hinnad, võrgule juurdepääs ja energiatõhusus.
Nad toetavad Ukraina kiiret integreerumist Euroopa energiaühendusse ja nõuavad tungivalt tuumaohutuse hindamise kiirendamist kõigis töötavates Ukraina tuumaelektrijaamades vastavalt tuumaohutuse ühise töörühma tööprogrammile, samuti energiaressursside mitmekesistamist ning energiatõhususe tõstmist Ukrainas.
Eesti saadiku sõnavõtt
Marianne MIKKO (PSE, EE) rõhutas oma sõnavõtus Ukraina rolli Euroopa Liidu stabiilsuse säilitajana.
Ta märkis, et Transnistria külmutatud konflikt on külma sõja jäänuk Euroopas, kus lisaks Venemaa vägedele hoiavad separatistlikku režiimi võimul tulud salakaubaveost.
Samas ütles Mikko, et "Ukraina valmidus koostööks Euroopa Liidu piiriabimissiooniga on aidanud ebaseaduslike võimurite lahkumist lähendada, vähendades Transnistria režiimi eelarvetulusid kolmandiku võrra."
Mikko toetas oma kõnes volituste andmist nõukogule uue laiendatud lepingu sõlmimiseks, sest "kuigi kaugel ideaalist, on Ukraina ometi teinud edusamme inimõiguste austamise ja õigusriigi laiendamise suunas".
Ta märkis, et ka "konflikti peaministri ja presidendi vahel lahendatakse Kiievis demokraatia raames, nagu Euroopasse pürgivale riigile kohane".
Mikko leidis siiski, et Euroopa Liidu tõsiseltvõetavaks liikmekandidaadiks saamiseks "peab Ukrainas tugevnema kodanikuühiskond ning kindlustuma meediavabadus, suurenema kohtute sõltumatus ning elunormiks saama demokraatlik järelevalve".
Michał Tomasz KAMIŃSKI (UEN, PL)
Dokument: A6-0217/2007
Menetlus: Omaalgatuslik raport
Arutelu: 12.07.2007
Hääletus: 12.07.2007
20070710IPR09049 Euroopa Parlamendi resolutsiooni leiate alates 16. juulist siit
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
