27.1.2009
RESOLUTSIOONI ETTEPANEK
vastavalt kodukorra artiklile 113
Esitaja(d): Călin Cătălin Chiriţă
Ukraina rumeenia vähemuse emakeelse hariduse saamise õiguse edendamine
Euroopa Parlamendi resolutsioon Ukraina rumeenia vähemuse emakeelse hariduse saamise õiguse edendamise kohta
Euroopa Parlament ,
–
võttes arvesse komisjoni 3. detsembri 2008. aasta teatist idapartnerluse kohta (KOM(2008)0823), Euroopa naabruspoliitikat ja ELi aktiivset rolli inimõiguste edendamisel maailmas;
–
võttes arvesse Ukraina Euroopa-suunalisi püüdlusi ja tunnustades tema võimupiire ning suveräänsust;
–
võttes arvesse kodukorra artiklit 113,
A.
arvestades, et Ukrainas elavasse rumeenia keelt rääkivasse vähemusse kuulub Ukraina valitsuse ametlike andmete põhjal rohkem kui 410 000 inimest (isikud, kes olid 2001. aasta rahvaloendusel registreeritud kui rumeenlased või moldovlased);
B.
arvestades, et rumeenia vähemus moodustab Ukrainas sügavate ajalooliste juurtega traditsioonilise rahvusliku kogukonna, kes elab harmooniliselt koos nii enamusrahvusega kui ka teiste rahvusvähemustega, seda eelkõige Cernăuți (Põhja-Bukoviina, Põhja-Bessaraabia ja Herta piirkond) ja Taga-Karpaatia (ajalooline Maramureși piirkond) piirkondades,
1.
soovitab, et Ukraina asutaks Cernăuți riiklikus ülikoolis osakonnad, et tagada kõikide õppeainete ja erialade emakeelne õpe rumeenia keeles;
2.
soovitab, et Ukraina asutaks eespool mainitud piirkondade linnade gümnaasiumites ja tehnikakoolides osakonnad, et tagada emakeelne õpe rumeenia keeles;
3.
teeb presidendile ülesandeks edastada käesolev resolutsioon komisjonile ja nõukogule ning Ukraina valitsusele ja parlamendile.
