P6_TA(2005)0195
Mootorsõidukite istmed ja peatoed ***II
A6-0115/2005
Euroopa Parlamendi õigusloomega seotud resolutsioon nõukogu ühise seisukoha kohta võtta vastu Euroopa Parlamendi ja nõukogu direktiiv, millega muudetakse nõukogu direktiivi 74/408/EMÜ, mis käsitleb mootorsõidukite istmeid, nende kinnituspunkte ja peatugesid (11935/3/2004 – C6-0031/2005 – 2003/0128(COD))
(Kaasotsustamismenetlus: teine lugemine)
Euroopa Parlament,
–
võttes arvesse nõukogu ühist seisukohta (11935/3/2004 – C6-0031/2005 ) ELT C 111 E, 11.5.2005, lk 33.
;
–
võttes arvesse oma seisukohta esimesel lugemisel ELT C 91 E, 15.4.2004, lk 487.
Euroopa Parlamendile ja nõukogule esitatud komisjoni ettepaneku (KOM(2003)0361) kohta;
–
võttes arvesse EÜ asutamislepingu artikli 251 lõiget 2;
–
võttes arvesse kodukorra artiklit 62;
–
võttes arvesse transpordi- ja turismikomisjoni soovitust teisele lugemisele ( A6-0115/2005 ),
1.
kiidab ühise seisukoha muudetud kujul heaks;
2.
teeb presidendile ülesandeks edastada Euroopa Parlamendi seisukoht nõukogule ja komisjonile.
P6_TC2-COD(2003)0128
Euroopa Parlamendi seisukoht, vastu võetud teisel lugemisel 26. mail 2005 eesmärgiga võtta vastu Euroopa Parlamendi ja nõukogu direktiiv
2005
/…/
EÜ
, millega muudetakse nõukogu direktiivi 74/408/EMÜ, mis käsitleb mootorsõidukite istmeid, nende kinnituspunkte ja peatugesid
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 95,
võttes arvesse komisjoni ettepanekut,
võttes arvesse Euroopa majandus- ja sotsiaalkomitee arvamust, ELT C 80, 30.3.2004, lk 6.
toimides asutamislepingu artiklis 251 sätestatud korras Euroopa Parlamendi 17. detsembri 2003. aasta
seisukoht
(
ELT C 91 E, 15.4.2004, lk 487
), nõukogu
24. jaanuari 2005. aasta
ühine seisukoht (
ELT C 111 E, 11.5.2005, lk 33
) ja Euroopa Parlamendi
26. mai 2005. aasta
seisukoht.
ning arvestades järgmist: (1)
Teadusuuringud on näidanud, et turvavööde ja turvasüsteemide kasutamine aitab oluliselt vähendada surmajuhtude arvu ja vigastuste raskust õnnetusjuhtumi, isegi ümbermineku korral.
Nende paigaldamine kõigile sõidukikategooriatele on kindlasti oluline samm edasi liiklusohutuse suurendamisel ning sellest tulenevalt elude päästmisel.
(2)
Turvavööde paigaldamine kõikidesse sõidukitesse võib tuua olulist ühiskondlikku kasu.
3)
18. veebruari 1986. aasta resolutsioonis liiklusõnnetuste vähendamise ühismeetmete kohta, mis on osa ühenduse liiklusohutuse programmist EÜT C 68, 24.3.1986, lk 35.
, rõhutas Euroopa Parlament vajadust teha turvavööde kasutamine kohustuslikuks kõikidele reisijatele, sealhulgas lastele, välja arvatud ühissõidukites.
Seetõttu tuleb turvavööde ja/või turvasüsteemide paigaldamisega seoses vahet teha ühistranspordi bussidel ja muudel sõidukitel.
(4)
Vastavalt nõukogu 6. veebruari 1970. aasta direktiivile 70/156/EMÜ liikmesriikide mootorsõidukite ja nende haagiste tüübikinnitusega seotud õigusaktide ühtlustamise kohta, EÜT L 42, 23.2.1970, lk 1.
Direktiivi on viimati muudetud komisjoni direktiiviga
2004/104/EÜ
(
ELT L 337, 13.11.2004, lk 13
).
on alates 1. jaanuarist 1998 ühenduse tüübikinnitussüsteemi kohaldatud ainult kõigile uutele M1-kategooria sõidukitele.
Seega peavad
direktiivi 74/408/EMÜ
EÜT L 221, 12.8.1974, lk 1.
Direktiivi on viimati muudetud 2003. aasta ühinemisaktiga.
sätetele vastavad
istmed, istmete kinnituspunktid ja peatoed olema paigaldatud vaid nendes
M1-kategooria
sõidukites,
millele on tüübikinnitus antud pärast nimetatud kuupäeva.
(5)
Kuni ühenduse tüübikinnitussüsteem ei laiene kõikidele sõidukikategooriatele, tuleks liiklusohutuse huvides nõuda turvavööde kinnituspunktidega ühilduvate istmete ja nende kinnituspunktide paigaldamist ka muudesse kui M1-kategooria sõidukitesse.
(6)
Direktiivis 74/408/EMÜ juba sätestatakse kõik tehnilised eeskirjad ja haldusnormid, mis võimaldavad anda asjaomase tüübikinnituse muudele kui M1-kategooria sõidukitele.
Seetõttu ei ole liikmesriikidel vaja kehtestada muid norme.
(7)
Alates komisjoni 17. juuni 1996. aasta direktiivi 96/37/EÜ, millega kohandatakse nõukogu direktiivi 74/408/EMÜ EÜT L 186, 25.7.1996, lk 28.
tehnika arenguga, jõustumisest on mitmed liikmesriigid juba teinud selles sisalduvad sätted kohustuslikuks ka muudele kui M1-kategooria sõidukitele.
Tootjad ja nende tarnijad on seega välja töötanud asjakohase tehnoloogia.
(8)
Teadusuuringud on näidanud, et küljega sõidu suunas olevatele istmetele ei ole võimalik paigaldada turvavöid, mis tagaksid reisijate turvalisuse samal tasemel kui näoga sõidusuunas olevate istmete puhul.
Ohutuse tagamiseks on vaja keelata selliste istmete kasutamine teatud sõidukikategooriates.
(9)
Sätted, mis lubavad küljega sõidu suunas olevate kahepunktivööga istmete kasutamist teatud M3-kategooria sõidukite puhul, peaksid olema ajutise olemusega, sõltuvalt ühenduse õigusakti jõustumise hetkest, millega muudetakse direktiivi 70/156/EMÜ ja laiendatakse ühenduse tüübikinnitust kõigile sõidukitele, kaasa arvatud M3-kategooria sõidukid.
(10)
Direktiivi 74/408/EMÜ tuleks vastavalt muuta.
(11)
Kuna liikmesriigid ei saa täiel määral saavutada käesoleva direktiivi eesmärki, nimelt liiklusohutuse parandamist turvavööde kohustusliku paigaldamise kehtestamisega teatava kategooria sõidukites, ning mis seetõttu on kavandatava meetme ulatuse tõttu paremini saavutatav ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega.
Kõnealuses artiklis sätestatud proportsionaalsuse põhimõtte kohaselt ei ole käesoleva direktiivi kohaldamisala laiem, kui on vajalik nimetatud eesmärgi saavutamiseks,
ON VASTU VÕTNUD KÄESOLEVA DIREKTIIVI:
Artikkel 1 Direktiivi 74/408/EMÜ muutmine
Direktiivi 74/408/EMÜ muudetakse järgmiselt:
1.
Artiklit 1 muudetakse järgmiselt:
a)
lõikesse 1 lisatakse järgmine lõik:
M2- ja M3-kategooria sõidukid liigitatakse klassidesse nagu need on määratletud Euroopa Parlamendi ja nõukogu 20. novembri 2001. aasta direktiivi 2001/85/EÜ (mis käsitleb reisijateveoks mõeldud sõidukite, millel on lisaks juhiistmele rohkem kui kaheksa istekohta, erieeskirju)* I lisa 2. jaos.
________________
* EÜT L 42, 13.2.2002, lk 1.
b)
lõige 2 asendatakse järgmisega: 2.
Käesolevat direktiivi ei kohaldata seljaga sõidu suunas olevate istmete suhtes.
2.
Lisatakse järgmine artikkel:
Artikkel 3a
1.
Küljega sõidu suunas olevate istmete paigaldamine on keelatud M1-, N1-, M2- (III või B klass) ja M3- (III või B klass) kategooria sõidukites.
2.
Lõiget 1 ei kohaldata kiirabiautode ega direktiivi 70/156/EMÜ artikli 8 lõike 1 esimeses taandes loetletud sõidukite suhtes.
3.
lõige 1 ei kohaldu M3-kategooria sõidukitele (III või B klass), mille tehniliselt lubatud maksimaalne tegelik mass ületab 10 tonni ja milles küljega sõidu suunas olevad istmed on paigutatud rühmiti sõiduki tagumises osas, nii et need moodustavad maksimaalselt kümne istmega integreeritud salongi.
Niisugused küljega sõidu suunas olevad istmed tuleb paigaldada vähemalt koos peatoega ja tõmburiga varustatud kahepunktivööga, mille tüüp on kinnitatud vastavalt nõukogu direktiivile 77/541/EMÜ*.
Nende turvavööde kinnituspunktid peavad vastama nõukogu direktiivile 76/115/EMÜ**.
Antud vabastus kehtib viie aasta jooksul alates...
+
Käesoleva direktiivi vastuvõtmise kuupäevast.
.
Seda kehtivusaega võidakse pikendada, kui on olemas usaldusväärsed statistilised andmed liiklusõnnetuste kohta ja vahepeal on turvasüsteeme edasi arendatud.
______________________________________________________________
* EÜT L 220, 29.8.1977, lk 95.
Direktiivi on viimati muudetud 2003. aasta ühinemisaktiga.
** EÜT L 24, 30.1.1976, lk 6.
Direktiivi on viimati muudetud komisjoni direktiiviga 96/38/EÜ (EÜT L 197, 26.7.1996, lk 95).
3.
II lisa muudetakse järgmiselt:
a)
punkt 1.1 asendatakse järgmisega: 1.1.
Käesoleva lisa nõudeid ei kohaldata seljaga sõidu suunas olevate istmete ega nendele istmetele kinnitatud mis tahes peatugede suhtes.
b)
punkt 2.3. asendatakse järgmisega:
2.3.
Iste – ühele täiskasvanule mõeldud ühes tükis konstruktsioon koos istmekattega, mis võib, aga ei tarvitse olla sõiduki kerega lahutamatult ühendatud.
Terminiga tähistatakse nii üksikistet kui ühele isikule mõeldud pinkistme osa.
Olenevalt sõidu suunast määratletakse
iste
järgmiselt:
2.3.1.
Näoga sõidu suunas olev iste – iste, mida saab kasutada siis, kui sõiduk sõidab ja mis on näoga sõiduki esiosa suunas selliselt, et istme vertikaalne sümmeetriatasand moodustab väikesema kui +10° või –10° nurga sõiduki vertikaalse sümmeetriatasandi suhtes.
2.3.2.
Seljaga sõidu suunas olev iste – iste, mida saab kasutada siis, kui sõiduk sõidab ja mis on näoga sõiduki tagaosa suunas selliselt, et istme vertikaalne sümmeetriatasand moodustab väikesema kui +10° või –10° nurga sõiduki vertikaalse sümmeetriatasandi suhtes.
2.3.3.
Küljega sõidu suunas olev iste – iste, mille paigutus sõiduki vertikaalse sümmeetriatasandi suhtes ei vasta punktides 2.3.1 või 2.3.2 esitatud määratlustele.
c)
punkt 2.9. jäetakse välja.
4.
III lisa punkt 2.5. asendatakse järgmisega:
2.5.
Iste – ühele või mitmele täiskasvanule sõidukis kasutamiseks mõeldud konstruktsioon koos istmekatte ja kinnitustega, mis tavaliselt on ühendatud sõiduki kerega.
Olenevalt sõidu suunast määratletakse iste järgmiselt:
2.5.1.
Näoga sõidu suunas olev iste – iste, mida saab kasutada siis, kui sõiduk sõidab ja mis on näoga sõiduki esiosa suunas selliselt, et istme vertikaalne sümmeetriatasand moodustab väikesema kui +10° või –10° nurga sõiduki vertikaalse sümmeetriatasandi suhtes.
2.5.2.
Seljaga sõidu suunas olev iste – iste, mida saab kasutada siis, kui sõiduk sõidab ja mis on näoga sõiduki tagaosa suunas selliselt, et istme vertikaalne sümmeetriatasand moodustab väikesema kui +10° või –10° nurga sõiduki vertikaalse sümmeetriatasandi suhtes.
2.5.3.
Küljega sõidu suunas olev iste – iste, mille paigutus sõiduki vertikaalse sümmeetriatasandi suhtes ei vasta punktides 2.5.1. või 2.5.2. esitatud määratlustele.
5.
IV lisa muudetakse järgmiselt:
a)
punkt 1.1. asendatakse järgmisega: 1.1.
Käesolevas lisas sätestatud nõudeid kohaldatakse N1-, N2- ja N3-kategooria sõidukite suhtes ning M2- ja M3-kategooria sõidukite suhtes, mida III lisa ei hõlma.
Väljaarvatud punkti 2.5. sätted, kohaldatakse neid nõudeid kõikide sõidukikategooriate küljega sõidu suunas olevate istmete suhtes.
b)
punkt 2.4. asendatakse järgmisega: 2.4.
Kõik istmed, mida saab kallutada ettepoole või millel on kokkuklapitavad seljatoed, peavad tavaasendis automaatselt lukustuma.
Käesolevat nõuet ei kohaldata istmete suhtes, mis on paigaldatud I, II või A klassi M2- või M3- kategooria sõidukite ratastoolidele ettenähtud kohtadele.
Artikkel 2 Rakendamine
1.
Alates … * Artikli 3 lõikes 2 viidatud kuupäev.
, juhul kui istmed, nende kinnituspunktid ja peatoed vastavad käesoleva direktiiviga muudetud direktiivi 74/408/EMÜ nõuetele:
a)
ei keeldu liikmesriigid sõidukitüübiga seoses EÜ tüübikinnituse või siseriikliku tüübikinnituse andmisest;
b)
ei keela liikmesriigid uute sõidukite registreerimist, müüki või kasutuselevõttu.
2.
Alates … ** Kuus kuud pärast lõikes 1 viidatud kuupäeva.
*, juhul kui uute sõidukitüüpide istmed, nende kinnituspunktid ja peatoed ei vasta käesoleva direktiiviga muudetud direktiivi 74/408/EMÜ nõuetele:
a)
ei anna liikmesriigid enam EÜ tüübikinnitust;
b)
keelduvad liikmesriigid siseriikliku tüübikinnituse andmisest.
3.
Alates… *** 18 kuud pärast lõikes 1 viidatud kuupäeva.
**, juhul kui istmed, nende kinnituspunktid ja peatoed ei vasta käesoleva direktiiviga muudetud direktiivi 74/408/EMÜ nõuetele:
a)
loevad liikmesriigid direktiivi 70/156/EMÜ artikli 7 lõike 1 kohaselt uute sõidukitega kaasas olevad vastavussertifikaadid kehtetuks;
b)
keelavad liikmesriigid selliste uute sõidukite registreerimise, müügi või kasutuselevõtmise, välja arvatud juhul, kui tuginetakse direktiivi 70/156/EMÜ artikli 8 lõike 2 sätetele.
Artikkel 3 Ülevõtmine
1.
Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt … * Kuus kuud pärast käesoleva direktiivi jõustumise kuupäeva.
.
Liikmesriigid teatavad sellest viivitamata komisjonile.
2.
Liikmesriigid kohaldavad neid norme alates … ** Kuus kuud ja üks päev pärast käesoleva direktiivi jõustumise kuupäeva.
*.
3.
Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile.
Sellise viitamise viisi näevad ette liikmesriigid.
4.
Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide tekstid.
Artikkel 4 Jõustumine
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 5 Adressaadid
Käesolev direktiiv on adresseeritud liikmesriikidele.
*****************
Euroopa Parlamendi nimel Nõukogu nimel
president eesistuja
