Mis on ühist jalgpallil ja poliitikal?
Sport
2006-06-09 - 11:34
Avalöögiks valmis – kvalifitseerunud on 10 ELi riiki
Maailmameistrivõistlused toimuvad Euroopas 10. korda, sestap otsustasime asja natuke lõbusamalt võtta ja küsisime nende 10 ELi riigi parlamendisaadikutelt, kelle päritolumaad osalevad, kas nad arvavad, et jalgpallil ja poliitikal on midagi ühist.
Kas sport kätkeb endas ka poliitikasse rakendatavaid õppetunde või on tegemist lihtsalt 22 platsil palli taga ajava inimesega?
Seega, mis on ühist jalgpallil ja poliitikal?
Siin on see, mis saadikud arvasid – alagruppide järjekorras A-st kuni H-ni.
Saksamaa meeskonnatöö: Silvana Koch-Mehrin usub, et “ jalgpall ja poliitika – mõlemad tähendavad suurepärase strateegiaga julget mängu mängivat head meeskonda ”.
Poola pragmatism: Urszula Krupa märkis, et “ kuigi jalgpalli mõju poliitikale võib näida kummaline, ei tohiks poliitika jalgpalli mõjutada .”
Inglise iroonia: Christopher Heaton-Harris, jalgpallikohtunik alates 1983. aastast parafraseeris Gary Linekeri (parim väravakütt Mehhikos 1986. aastal), kui ta ütles: “ Poliitikas on igal debatil alati kaks osapoolt, jalgpallis on alati kaks suurepärast meeskonda, kuid lõpuks võidavad ikkagi sakslased .”
Rootsi avatus: Carl Schlyter usub, et “ mujalt maailmast pärit meeskonnad võivad tekitada eurooplastes huvi väljapoole ELi jäävate kultuuride ja riikide suhtes.
Meil on kaasinimeste kohta veel palju õppida.
Paljusid neid lubatakse Euroopasse vaid jalgpalli mängima, kuid mitte töötama ega äri tegema – see peab muutuma .”
Hollandi aus mäng: Max van den Berg: “ Neile peaksid ühised olema aus mäng, head ja läbipaistvad reeglid, meeskonnavaim ja inimesed, kes seda naudivad.
Lõimumine eraldamise asemel.
Kahjuks liiguvad nii poliitika kui ka jalgpall mõnikord, kui valitsevad ärilised või rühmade huvid, vastassuunas .”
Portugali kirg: Maria da Assunção Esteves nimetas suhet “ võistluslikuks ja kirglikuks !”.
Tšehhi käsitamatus: Daniel Strož – “ neile on ühised kaks asja: mängulisus ja ettearvamatus .”
Itaalia emotsioon: Salvatore Tatarella sõnas nii: “ jalgpall ja poliitika: võistlus, meeskonnavaim, nauding ja valu, emotsioonid, mida nad suudavad rahvas tekitada .”
Prantsuse üllus: Anne Laperrouze näeb ühisosa nii: “ Jalgpall ja poliitika nende üllamas tähenduses on mõttekad vaid ühise mänguna .”
Hispaania mõistlikkus: EP president Josep Borrell: “ Seos ei ole ilmne, kuid Ladina-Ameerikas viidi revolutsioone läbi vaid neis riikides, kus jalgpall ei ole rahvuslik spordiala....”
Kes võidab?
Kümnest riigist neli on eelnevalt võistlusi võitnud (Inglismaa, Saksamaa, Prantsusmaa, Itaalia) ning 3 on olnud finalistid – Madalmaad, Rootsi ja Tšehhi Vabariik (Tšehhoslovakkia osana).
Parlamendis toimus hiljuti avalik arutelu jalgpalli osast ühiskonnas – viida leiate allpool.
20060609STO08835 Jalgpall – rohkem kui lihtsalt ilus mäng FIFA 2006 maailmameistrivõistluste veebileht (ingliskeelne)
ET
1
PHOTO
20060607PHT08773.jpg
ET
3
LINK
http://fifaworldcup.yahoo.com/06/en/index.html
-//EP//TEXT IM-PRESS 20060504STO07872 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
