Serbia välisminister Vuk Jeremić: "Ees on huvitavad ajad"
Välissuhted
2009-11-09 - 16:30
Vuk Jeremić loodab, et selle põlvkonna jooksul liitub kogu Lääne-Balkan ELiga Serbia välisminister Vuk Jeremići (34) sõnul tahab Serbia veel enne selle aast lõppu esitada ELile liitumisavalduse.
5. novembril Euroopa Parlamenti külastanud mehe sõnul hoiab Serbia ELi liitumist Kosovo iseseisvusküsimusest rangelt eraldi.
Samuti märkis Jeremić, et Venemaa on olnud ja jääb alatiseks Serbia suurimaks sõbraks.
Millal teie arvates saab Serbia ELi liikmeks?
Seda on väga raske oletada, aga usun, et see saab toimuma nii 5-7 aasta pärast.
See on realistlik oletus ja sõltub liikmesriikide otsusest.
Serbia saab püüda vaid nii kiiresti kui võimalik liituda.
Millal esitate liitumisavalduse?
Tahame seda teha veel enne selle aasta lõppu.
Riigisisene arutelu on juba läbi.
Eelmisel aastal olid meil erinevad rahvahääletused (presidendi ja parlamendi valimised) ja need mõlemad andsid ELi liitumisele heakskiidu.
Serbia avalikkus pole alati ELi suhtes poolehoidev olnud.
Kuidas on olukord nüüd?
Eelmise aasta lõpuks ja selle aasta alguseks kerkis toetus ajalooliselt kõrgeks - 85%ni.
Hetkel toetab ELi liikmelisust umbes 70% rahvast.
Kas arvamus muutus siis, kui paljud riigid tunnustasid Kosovo iseseisvust 2008. aastal?
Jah, see on midagi, mis just ei panustanud, ei olnud positiivne.
Suutsime selle teema Kosovot tunnustanud Euroopa partneritega selgeks rääkida.
ELi integratsioon ja provintsi staatus tulevikus on endiselt kaks rangelt eraldiseisvat teemat meie jaoks.
See on Serbia ametlik poliitika ja ELi ametlik poliitika.
Ja on oluline need teemad niimoodi lahus hoida.
Mida saab Serbia ELile pakkuda?
Suurim panus oleks rahu ja stabiilsus regioonis.
Teised panused oleksid ajalugu, kultuur, kultuuripärand, ELi piirid - täiustades seda mitmekesist liitu.
On raske kujutada ette rahumeelset ja õitsvat Euroopat, mille sees on suurt must auk.
Olen optimist ja loodan, et terve Lääne-Balkan liitub selle põlvkonna jooksul ELiga.
Kui te vaatate Serbia kui tulevase ELi liikme peale, siis kas te kirjeldaksite teda kui stabiilsuse ankrut või sillana Euroopa ja Venemaa vahel?
Rahu ja stabiilsuse suhtes kindlasti kui ankrut.
Kui vaadata kaarti, siis on selge ju, kuhu panna ankur.
Venemaaga on meil ajaloolised sidemeid, mis ulatuvad sajandite taha.
Meil on sama tähestik, jagame sama usku.
Kultuuriliselt oleme lähedased, oleme olnud partnerid ja liitlased maailma konfliktides ning tänane Venemaa on meie oluline toetaja meie diplomaatilistes suhetes oma territooriumi ja suveräänsuse kaitsel.
Samuti toetab Venemaa meid ELi liikmelisuses.
Venemaa on hea sõber ja jääb selleks alati.
Arvan, et ühel päeval, kui Serbia ELi liikmeks saab, võib ta aidata Venemaal ja ELil teineteist mõista.
Viisavaba reisimine on nädalate küsimus.
Missuguseid eeliseid toob see Serbia kodanikele ja eriti noorele põlvkonnale?
Sellest saab suur kergendus, nagu suure rahnu kokkukukkumine.
Meile, endisele Jugoslaaviale, kes me reisisime kogu maailmas - nii idas kui läänes - vabalt, on see (viisarežiim - toim) olnud suur frustratsioon.
Nüüd saame tagasi olukorra, milles inimesed võivad kergendustundega hingata ja öelda: oleme jälle normaalsed.
Eriti oluline on see nooremalt põlvkonnale, sest nad on üles kasvanud isolatsiooni õhustikus.
Sellel põlvkonnal pole kunagi võimalust olnud näha Euroopat.
Räägime, et ELi liikmelisus on hea asi, aga need noored peavad seda ise nägema.
Rääkisite täna Jerzy Buzekiga.
Kuidas saab EP aidata Serbiat viimase ELi ambitsioonide juures?
Pärast Lissaboni lepingu jõustumist hakkab EP mängima väga suurt rolli Euroopas.
Ootame tihedat koostööd EPga.
Ees on huvitavad ajad.
20091106STO63894 Serbia parlamendi president: "Kosovo tulevik on suhetes ELiga olulisim teema" Väliskomisjon Serbia arenguraport
ET
1
PHOTO
20091109PHT64036.jpg
ET
3
LINK
/activities/committees/homeCom.do;jsessionid=5072BA36FF263AEF1B97CDDAE0F34BB5.node1?language=ET&body=AFET
ET
4
LINK
https://webgate.ec.europa.eu/olacrf/20091014Elarg/SR_Rapport_to_press_13_10.pdf
-//EP//TEXT IM-PRESS 20071012STO11625 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
