Saadikud ütlevad "jah " Eesti liitumisele euroalaga
Euro
2010-05-26 - 16:52
Plaanide kohaselt võetakse 1. jaanuarist 2011 Eestis krooni asemel käibele euro Euroopa Komisjon teatas 12. mail, et Eesti on valmis ühisraha kasutuselevõtuks 20. mail toimunud kuulamisel saadikud üldjoontes rõõmustasid uudiste üle, kuid esines ka kriitilisi hääli Hoolimata ülemaailmsest finantskriisist ning selle viimasest lainest, mis lõi tugevalt Kreekat, on euroala valmis laienema, soovides 1. jaanuarist 2011 liikmeks Eestit.
Parlamendi majanduskomisjoni liikmed toetavad komisjoni ettepanekut, arvates, et see viib positiivsete trendideni terves piirkonnas, selgus eelmisel neljapäeval Strasbourgis toimunud koosolekul.
Edward Scicluna koostatud raporti projekt toetab euro kasutuselevõttu Eestis.
"On märkimisväärne, et väikeriik koputab euroala uksele finants-, majandus- ja sotsiaalkriisi toimumise ajal," ütles Scicluna, malta sotsiaaldemokraat.
Ajasurve tõttu pole see nelja päevaga valmis kirjutatud raport veel elektronversioonis saadaval.
Raport toob välja erinevad kriteeriumid, mille järgi on Eesti valmis.
Eesti puhul on tegu hinnastabiilse riigiga (inflatsioon -0,7%) ning valitsussektori finantsseisund on jätkusuutlik - 2009. aastal oli euroala riikidega võrreldes Eestis madalaim eelarvepuudujääk (1,7% SKPst) ja riigivõlg 7,2% SKTst.
Samas tõusis tööpuudus ja tõuseb edaspidigi.
Lisaks on Eesti kroon viimase kahe aasta jooksul olnud stabiilne ja Eesti ei ole devalveerinud krooni vääringut euro suhtes omal algatusel.
Eesti näitab piirkonnale eeskuju
"Kudos meie põhjanaabrile," ütles kuulamisel läti parlamendiliige Arturs Krišjanis Karinš.
Tema sõnul on Eesti liitumine euroalaga "oluline signaal tervele piirkonnale".
Rootsi liberaal Olle Schmidt ütles nii: "Õnnitlused Eestile.
Oleks see vaid minu riik."
Rootsi on vähestest riikidest Euroopa Liidus, kes ei ole soovinud ühisraha kasutusele võtta.
Iiri konservatiiv Gay Mitchell tervitas samuti seda, et üks väikeriik suudab end eurovormi ajada hetkel, mil Euroopa kannatab metsikute majandusspekulatsioonide all.
Kiites riigi imetlusväärset esinemist märkis Mitchell, et Eesti näitab kogu piirkonnale eeskuju: "Kui täidad kriteeriumid, võid liituda."
Oli ka kriitilisi hääli
Kreeka parlamendiliige Nikolaos Chountis (GUE/NGL) oli kriitilisem, märkides, et Eesti valitsuses rakendatud majanduspoliitika meetmed euroga liitumise kriteeriumide täitmiseks viisid "kõrge töötuseni, madalate palkade ning sotsiaalse ebavõrdsuseni".
Ivari Padar, eesti sotsiaaldemokraatide esindaja parlamendi majanduskomisjonis, leidis seepeale, et "Eestis rakendati juba ammu neid meetmeid, mida Euroopa Liit soovitab täna".
Padar seletas, kuidas valitsus korrastas riigieelarvet.
Majanduskomisjon hääletab Eesti euroraporti üle 2. juunil, misjärel läheb see juunikuu istungile.
20100521STO74889 Euroala aruanne EP majanduse ja rahanduse komisjon Artiklid finantskriisist Slovakkia majandust kindlustab liitumine eurotsooniga
ET
1
PHOTO
20100526PHT75013.jpg
ET
2
LINK
http://ec.europa.eu/economy_finance/publications/european_economy/2010/pdf/ee-2010-3_en.pdf
ET
3
LINK
/activities/committees/homeCom.do?language=ET&body=ECON
ET
4
LINK
/news/public/documents_par_theme/907/default_et.htm
-//EP//TEXT IM-PRESS 20090106STO45489 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
