Pikalt arutatud telekomi pakett saab lõpplahenduse
Infoühiskond
2009-11-16 - 16:58
Internet kättesaadavamaks?
Võimud tohivad kasutaja ligipääsu internetile piirata vaid juhul, kui see on vajalik ja proportsionaalne ning ainult pärast õiglast ja erapooletut menetlust, kus ka kasutaja kuulatakse ära - selline on nõukogu ja parlamendi selle kuu alguses toimunud kokkulepe pikka aega tüliõunaks olnud telekommunikatsiooni side paketi puhul.
Pakett läheb hääletusele järgmisel istungil.
Mõlemad pooled jõudsid juba mais kokkuleppele, et internet on esmatähtis selliste põhiõiguste kasutamiseks nagu ligipääs haridusele, väljendusvabadus ning ligipääs teabele.
Seetõttu nõudsid saadikud kolmapäevasel lepituskohtumisel piisavaid tagatisi internetile juurdepääsu tagamiseks, kooskõlas Euroopa inimõiguste ja põhivabaduste konventsiooniga, mis tagab tõhusa kohtuliku kaitse ning õiglase kohtumenetluse.
Tulevikus võivad internetikasutajad viidata nendele sätetele kohtuasjades, kui liikmesriik on otsustanud nende internetiühenduse katkestada.
Parlamendi delegatsioon kiitis teksti ühehäälselt heaks.
Kompromissi peavad veel heaks kiitma täiskogu ning nõukogu tervikuna.
"Ausalt öeldes ei uskunud ma kunagi, et see teoks saab," ütles Rootsi Piraadipartei liikmest eurosaadik Christian Engström (Greens/EFA) kokkulepet kommenteerides.
"Me ei tahtnud küll päris sellist kokkulepet, kuid see on suur samm õiges suunas.
Võitlus vaba ja avatud interneti eest jääb kestma."
Parlamendi kolmas lugemine toimub 24. novembri istungi ja selle käigus saavad nii parlament kui ka nõukogu tervikteksti vaid heaks kiita või tagasi lükata, muudatusi teksti teha ei saa.
Kui parlament või nõukogu ei kiida ühisteksti kolmandal lugemisel heaks, siis ei loeta elektroonilise side raamdirektiivi vastu võetuks.
Sellisel juhul saab kaasotsustusmenetlust uuesti algatada vaid siis, kui komisjon esitab uue ettepaneku.
20091113STO64409 Saadikud ja nõukogu jõuavad kokkuleppele internetile ligipääsu osas Joe Higgins ja Christian Engström, seistes töölisklassi ja internetivabaduse eest Vidal Quadras: „Meil õnnestus kodanike õigusi kaitsta.“
ET
1
EUROPARL-TV
http://www.europarltv.europa.eu/swf/EmbedPlayer.swf?vid=6e1984c5-ba33-4e7c-a379-886982ea365c&cid=0c8dedcf-1098-46c9-9b85-6f2b0f0b120d&lang=et&bitrate=512&loop=off&autoplay=off&startVolume=medium&showTitle=on&showBottom=on
ET
4
LINK
http://www.europarltv.europa.eu/yourparliament.aspx?action=viewVideo&packageId=a0b9b013-c6b4-492f-88ce-077af84d0893
-//EP//TEXT IM-PRESS 20091105IPR63793 0 NOT XML V0//ET
-//EP//TEXT IM-PRESS 20090709STO57831 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
