Kuulutati välja konkurss Karl Suure Euroopa noorteauhinnale 2011
Noorsugu
Eesti
2010-10-28 - 15:55
Neljapäeval, 28. oktoobril kuulutati neljandat korda välja konkurss Karl Suure Euroopa noorteauhinnale.
Konkursil saavad osaleda noored vanuses 16 kuni 30, kes on seotud projektidega, mis aitavad suurendada Euroopa riikides elavate inimeste üksteisemõistmist.
Projektide esitamise tähtaeg on 23. jaanuar 2011.
Eeskujuks noortele eurooplastele
Konkursi viivad läbi Euroopa Parlament ja Aachenis asuv Karl Suure Rahvusvahelise Auhinna Sihtasutus.
Konkursi korraldajad ootavad kandideerima projekte, mis pakuvad Euroopas elavatele noortele järgimist väärivat eeskuju ning praktilisi näiteid edukast koosolemisest ühtse kogukonnana.
Selleks võivad olla noorsoovahetuse programmid, kultuurivaldkonna või interneti projektid, millel on selge Euroopa mõõde.
Auhinnafond - 10 00 eurot
Kolm parimat võiduprojekti saavad autasuks 5000, 3000 ja 2000 euro suuruse lisafinantseeringu ning võitjad kutsutakse ka Euroopa Parlamenti.
2010.a. võitjad
Karl Suure Euroopa noorteauhinna võitis 2010.aastal saksa noorteprojekt "Rong Euroopale" ( "European CNC Network - Train for Europe"), mis ühendas kokku 24 kutsekooli noori.
Teise ja kolmanda preemia võitsid vastavalt Iirimaad esindanud raamatuprojekt "Sina oled siin" (" You are here ") ja Bulgaaria projekt "Leiutis BEST BEC" (" Best Engineering Competition BEC ") .
EP kultuuri- ja hariduskomisjoni liikmed tervitasid tänavusi konkursivõitjaid 26. oktoobril Brüsselis.
Saadikud hindasid võiduprojekte kõrgelt pidades neid loovateks, vaimukateks ja meeleolukateks, mis demonstreerivad, kuidas Euroopa noored töötavad parema üksteisemõistmise nimel.
Konkursi tähtaeg on 23. jaanuar 2011.
Osalustingimused ja -vormid leiate Euroopa Parlamendi vastavalt lehelt:
http://www.charlemagneyouthprize.eu/view/et/introduction.html
20101027IPR90635 Karl Suure Euroopa noorteauhinna koduleht Aachenis asuva Karl Suure Rahvusvahelise Sihtasutuse koduleht Info Karl Suure Euroopa noorteauhinna kohta 2010.a.
ET
1
LINK
http://www.charlemagneyouthprize.eu/view/et/introduction.html
ET
2
LINK
http://www.karlspreis.de
-//EP//TEXT IM-PRESS 20100507STO74265 0 NOT XML V0//ET
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
