Infotunni küsimus H-000182/2011
nõukogule
2011 mai osaistungjärk
Kodukorra artikkel 116
Georgios Toussas
(GUE/NGL) Teema: Sõjaline operatsioon Liibüas
Nõukogu tegi 1. aprillil 2011 otsuse käivitada Euroopa Liidu sõjaline operatsioon „EUFOR Libya” humanitaarabi hõlmavate operatsioonide toetamiseks.
ELi operatsiooni ülemaks nimetati kontradmiral Claudio Gaudiosi ning operatsiooni peakorteri asukohaks määrati Rooma.
Nõukogu kinnitas 1. aprillil 2011 tehtud otsust 12. aprillil 2011 toimunud kohtumisel ning tegi kontradmiral Gaudiosile ülesandeks töötada tihedas koostöös NATOga välja operatsiooniplaan koheseks sekkumiseks ning teavitas valmisolekust kaasata sellesse missiooni relvajõud piirkonnas asetsevatest kolmandatest riikidest.
2011. aasta teisel poolel (1. juuli – 31. detsember 2011) on lahinguvalmis ELi kaks lahingugruppi ehk EUFOR ja Balkani lahingugrupp HELBROC, kuhu kuuluvad Kreeka, Bulgaaria, Rumeenia ja Küprose relvajõud ning mille juhtimiskeskus asub Kreekas.
Kas nõukogu on valmis maavägede sekkumiseks Liibüas?
Milline roll on kreeklaste juhitud Balkani lahingugrupil (HELBROC) sõjalises operatsioonis „EUFOR Libya”?
Millised selle piirkonna kolmandad riigid võtavad osa kõnealusest operatsioonist?
