P6_TA(2008)0003
Veohindade ja veotingimustega seotud diskrimineerimise kaotamine ***I
A6-0513/2007
Euroopa Parlamendi 15. jaanuari 2008. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus, millega muudetakse määrust nr 11 veohindade ja veotingimustega seotud diskrimineerimise kaotamise kohta Euroopa Majandusühenduse asutamislepingu artikli 79 lõike 3 rakendamisel ning Euroopa Parlamendi ja nõukogu määrust (EÜ) nr 852/2004 toiduainete hügieeni kohta – transport ( KOM(2007)0090 – C6-0086/2007 – 2007/0037A(COD) )
(Kaasotsustamismenetlus: esimene lugemine)
Euroopa Parlament
, –
võttes arvesse komisjoni ettepanekut Euroopa Parlamendile ja nõukogule ( KOM(2007)0090 );
–
võttes arvesse EÜ asutamislepingu artikli 251 lõiget 2 ning artikli 75 lõiget 3, artiklit 95 ja artikli 152 lõike 4 punkti b, mille alusel komisjon Euroopa Parlamendile ettepaneku esitas ( C6–0086/2007 );
–
võttes arvesse esimeeste konverentsi 5. juuli 2007. aasta otsust lubada keskkonna-, rahvatervise- ja toiduohutuse komisjonil ning transpordi- ja turismikomisjonil koostada kummalgi üks õigusloomega seotud raport eespool nimetatud komisjoni ettepaneku põhjal;
–
võttes arvesse õiguskomisjoni arvamust esitatud õigusliku aluse kohta;
–
võttes arvesse kodukorra artikleid 51 ja 35;
–
võttes arvesse transpordi- ja turismikomisjoni raportit ( A6-0513/2007 ),
1.
kiidab komisjoni ettepaneku muudetud kujul heaks;
2.
palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3.
teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek Euroopa Parlamendi muudatusettepanekud Muudatusettepanek 1 PEALKIRI
EUROOPA PARLAMENDI JA
NÕUKOGU MÄÄRUS
NÕUKOGU MÄÄRUS
millega muudetakse määrust nr 11 veohindade ja veotingimustega seotud diskrimineerimise kaotamise kohta Euroopa Majandusühenduse asutamislepingu artikli 79 lõike 3 rakendamisel
ning Euroopa Parlamendi ja nõukogu määrust (EÜ) nr 852/2004 toiduainete hügieeni kohta
millega muudetakse määrust nr 11 veohindade ja veotingimustega seotud diskrimineerimise kaotamise kohta Euroopa Majandusühenduse asutamislepingu artikli 79 lõike 3 rakendamisel
Muudatusettepanek 2 ESIMENE VOLITUS
võttes arvesse Euroopa Ühenduse asutamislepingut, eriti selle artikli 75 lõiget 3,
artiklit 95 ja artikli 152 lõike 4 punkti b,
võttes arvesse Euroopa Ühenduse asutamislepingut, eriti selle artikli 75 lõiget 3,
Muudatusettepanek 3 VIIES VOLITUS
toimides asutamislepingu artiklis 251 sätestatud korras
välja jäetud
Muudatusettepanek 4 PÕHJENDUS 3
(3)
Määruse (EÜ) nr 852/2004 artikli 5 lõikes 1 on sätestatud nõue, et kõik toidukäitlejad kehtestavad, rakendavad ja hoiavad töös ohuanalüüsi ja kriitiliste kontrollipunktide süsteemi (HACCP) põhimõtetel rajaneva korra.
välja jäetud
Muudatusettepanek 5 PÕHJENDUS 4
(4)
Kogemus on näidanud, et mõned toidukäitlemisettevõtted on võimelised täitma toiduainete hügieeninõudeid, rakendades õigesti määruses (EÜ) nr 852/2004 sätestatud nõudeid toiduainete hügieenile ilma ohuanalüüsi ja kriitiliste kontrollipunktide süsteemi (HACCP) kasutusele võtmata.
Need ettevõtted on eelkõige väikesed ettevõtted (nt pagariärid, lihapoed, toidupoed, müügikioskid turul, restoranid ja baarid), kes müüvad oma toodangut peamiselt lõpptarbijatele ning kes on mikroettevõtted komisjoni 6. mai 2003. aasta soovituses 2003/361/EÜ (mis käsitleb mikroettevõtete, väikeste ja keskmise suurusega ettevõtete määratlust) määratletud tähenduses.
välja jäetud
Muudatusettepanek 6 PÕHJENDUS 5
(5)
Seepärast on asjakohane vabastada need ettevõtted määruse (EÜ) nr 852/2004 artikli 5 lõikes 1 sätestatud nõudest, tingimusel, et nad järgivad kõiki teisi nimetatud määruses sätestatud nõudeid.
välja jäetud
Muudatusettepanek 7 PÕHJENDUS 6
(6)
Kuna nii määruse (EÜ) nr 852/2004 kui ka määruse nr 11 muutmisel on ühine eesmärk vähendada ettevõtete halduskoormust ilma nende määruste põhieesmärki muutmata, on asjakohane koondada need muudatused ühte määrusesse,
välja jäetud
Muudatusettepanek 8 ARTIKKEL 2 Artikli 5 lõige 3 (määrus (EÜ) nr 852/2004)
Artikkel 2
välja jäetud
Määruse (EÜ) nr 852/2004 artikli 5 lõikele 3 lisatakse järgmine lause:
"Ilma et see piiraks muude käesoleva määrusega kehtestatud nõuete kohaldamist, ei kohaldata lõiget 1 mikroettevõtte määratluse alla kuuluvate ettevõtete suhtes (komisjoni 6. mai 2003. aasta soovituses 2003/361/EÜ esitatud tähenduses), mille tegevus hõlmab peamiselt toiduainete otsemüüki lõpptarbijale."
