Suuliselt vastatav küsimus O-000013/2011
komisjonile
Kodukorra artikkel 115
Vital Moreira
,
Francesca Balzani
Rahvusvahelise kaubanduse komisjon i nimel Teema: Genfi banaanikaubanduslepingu sõlmimine
Kas komisjon tagab, et juhul kui ELi banaanitootjate (sh äärepoolseimate piirkondade tootjad) ja AKV riikide banaanitootjate elatist mõjutavad majandustingimused halvenevad, esitab ta parlamendile eriaruande, vajadusel koos asjakohaste ettepanekutega?
Kuidas tagab komisjon, et tehtaks konkreetsed algatused banaanikasvatajate kaubandusliku positsiooni tugevdamiseks mitmesugustes tarneahelates?
Kas komisjon nõustub, et banaanisektori kaasnevate meetmete programmi vahendeid tuleks riikidele eraldada selle järgi, millised on antud riigi banaaniekspordi ja -tootmise oodatavad kahjud, riigi arengutase, kaalutud näitajad ning ELiga peetava banaanikaubanduse maht?
Kas komisjon tagab, et ta koostab võimalikult kiiresti hinnangu banaanikaubanduslepingute mõju kohta banaanitootjatest arenguriikidele ning Euroopa äärepoolseimatele piirkondadele kuni aastani 2020?
Kuidas kindlustab komisjon, et nii banaanisektori kaasnevate meetmete programmi kui ka programmi POSEI rahalised vahendid oleksid piisavad selleks, et aidata AKV ja Euroopa banaanitootjatel ELi impordikorra muutmise mõjuga kohaneda?
Kas komisjon tagab, et banaanisektori kaasnevate meetmete programmi hindamine toimub 18 kuud enne programmi lõppu?
Kuidas kavatseb komisjon kehtestada Ecuadorile samasugused tariifimäärad, nagu on tema peamistel konkurentidel?
