SUULINE KÜSIMUS H-0206/10
Küsimuste tunniks osaistungjärgul - mai 2010
vastavalt kodukorra artiklile 116
esitaja:
Mara Bizzotto
Euroopa Komisjonile
Teema: Burka, näokate ja julgeolekupoliitika
Mosleminaiste burka, näokatte ( niqab ) ning muude keha ja nägu täielikult katvate pealisriiete küsimust käsitletakse tavaliselt soolisest diskrimineerimisest lähtuvalt.
Siiski võiks selliste pealisriiete küsimust käsitleda nii naiste põhiõiguste kui ka julgeolekupoliitika ja avaliku korra seisukohast.
Arvestades sellega, et mõned avaliku julgeoleku aspektid on muutunud rahvusvaheliselt olulisteks ja et naise keha täielik katmine burka või näokattega rikub selgelt naiste põhiõigusi, mida EL peaks tagama, siis millises ulatuses võiks Euroopas burka/näokatte kandmise küsimus komisjoni arvates kuuluda julgeolekupoliitika ja soolise võrdõiguslikkuse poliitika raamistikku?
Kas komisjon kavatseb võtta selle teemaga seotud meetmeid, et täita julgeoleku ja naiste põhiõiguste austamisega seotud nõudmised ELis?
