Rumeenlased valisid oma 35 parlamendisaadikut
Euroopa kodakondsus
2007-11-26 - 14:55
Rumeenia mustlased oma häält andmas
Eile käisid rumeenlased esimest korda ajaloo jooksul Euroopa Parlamendi liikmeid valimas.
Ametlike andmete järgi oli valimisaktiivsus 28,38%, mis on veidikene suurem kui ELiga liitumise referendumil (26,04%).
Maapiirkondade valimisaktiivsus oli kõrgem kui linnades.
Hetkel ei ole teada, millal täpselt 35 otse kodanike poolt valitud parlamendisaadikut oma tööd alustab.
Valimistel oli oma nimekirjaga väljas 13 parteid, osales ka üks üksikkandidaat.
Valimiskünnis oli 5%.
Et Euroopa Parlamenti kandideerida, pidi Rumeenia kodanik olema vähemalt 23 aastane.
Euroopa Parlamendi valimistega hääletasid rumeenlased paralleelselt rahvusparlamendi valimisreformi üle.
Kolmapäev toob tulemused
ELi liitumislepingu järgi pidid Bulgaaria ja Rumeenia valimised korraldama enne 2007. aasta lõppu.
Koos Rumeeniaga 1. jaanuaril 2007 ELiga liitunud Bulgaaria saatis oma rahva poolt valitud esindajad Euroopa Parlamenti 20. mail 2007.
Viimased on sarnaselt teistele liikmesriikidele parlamendi liikmed kuni 2009. aasta juunis toimuvate uute valimisteni.
Tavapäraselt valitakse parlamendiliikmed viieks aastaks.
Ametlikke tulemused avaldatakse kolmapäeval, 28. novembril.
20071115STO13229 Infot Rumeenia valimiste kohta (inglise keeles)
ET
1
PHOTO
20071126PHT13619.jpg
-//EP//TEXT IM-PRESS 20070926BKG10840 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
