Lõuna-Aafrika president Zuma palus tühistada sanktsioonid Zimbabwe vastu
Välissuhted
2010-09-29 - 16:23
Zuma peamine sõnum oli see, et maailm peaks lõpetama sanktsioonid Zimbabwe vastu Kolmapäeval Euroopa Parlamenti külastanud Lõuna-Aafrika president Jacob Zuma palus rahvusvahelisel üldsusel lõpetada sanktsioonid Zimbabwe vastu, sest see ei vii kumbagi poolt edasi ning kahjustab naaberriikide huve.
Zuma viibis Brüsselis kolmanda Lõuna-Aafrika ja ELi tippkohtumise raames 28. septembril.
Zumat võõrustas Euroopa Parlamendi president Buzek.
Pärast nelja silma all toimunud kohtumist rääkis Zuma EP väliskomisjoni ning Lõuna-Aafrika ja Pan-Aafrika delegatsioonide liikmetega.
Kliimamuutus, Euroopa Investeerimispanga projektid (teenused, infrastruktuur, väikese ja keskmise suurusega ettevõtted, mikrofinantseerimisskeemid), ELi ja Lõuna-Aafrika koostöö, ELi ja Aafrika tippkohtumine, FIFA maailmakarika 2010 majanduslikud mõjud olid peamised arutlusteemad.
Lisaks viimasele teemale küsisid saadikud Zimbabwele kehtestatud sanktsioonide ning osale poliitilisele eliidile kehtestatud reisipiirangute kohta, samuti HIV/AIDSi ennetusprojektide, pressivabaduse piirangute ning valgete põllumeeste mõrvade kohta.
Zuma peamine sõnum oli see, et maailm peaks lõpetama sanktsioonid Zimbabwe vastu ning iga sealse valitsuse liige peaks oma töö tegemiseks saama vabalt reisida.
Hetkel ei luba ELi riigid Zimbabwe president Robert Mugabet ning teisi valitsusliikmeid maale.
Zuma sõnul on praegused sanktsioonid Zimbabwele põikpäine otsus, põikpäine on muidugi ka Zimbabwe ise.
Lõuna-Aafrika kannatab rohkem kui ükski teine riik piirkonnas Zimbabwele kehtestatud sanktsioonide tõttu.
HIV/AIDSi ennetustöö käib, kahjuks kujutab meedia paljusid jõupingutusi kui "kasutuid".
Pressivabadus pole Lõuna-Aafrikas ohus, samas on meedia politiseerunud.
Mõrvad on Zuma sõnul kahjuks Lõuna-Aafrika ühiskonnas valdava õhustiku peegeldus ning FIFA maailmakarikas näitas, et Lõuna-Aafrikal on tohutu potentsiaal ja võime korraldada selliseid üritusi.
20100927STO83657 Lõuna-Aafrika president Kohtumise fotod ELi-Lõuna-Aafrika tippkohtumine ELi-Aafrika partnerlus
ET
1
PHOTO
20100929PHT83952.jpg
ET
2
LINK
http://www.thepresidency.gov.za/
ET
3
LINK
http://www.flickr.com/photos/european_parliament/sets/72157624933885749/show/
ET
4
LINK
http://europa.eu/rapid/pressReleasesAction.do?reference=IP/10/1178&format=HTML&aged=0&language=EN&guiLanguage=en
ET
5
LINK
http://www.africa-eu-partnership.org/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
