Täiskogu tähtsündmused: sisevalimised ja eesistumise kava
Institutsioonid
2007-01-12 - 16:16
Parlament saab uue presidendi
15.-18. jaanuaril 2007 toimuva selle aasta esimese Euroopa Parlamendi täiskogu istungi olulisimaks sündmuseks on kahtlemata uue presidendi ja teiste juhtpoliitikute valimine parlamendile.
Samuti tutvustab Saksamaa kantsler Angela Merkel riigi tegevuskava järgneva poolaasta eesistumiseks.
Arutusele tuleb ka raudteid puudutav raport.
Esmaspäeval seoses Bulgaaria ja Rumeenia liitumisega tervitavad parlamendisaadikud saabuvaid Bulgaaria ja Rumeenia saadikuid.
Parlamendi president Josep Borrell peab tervituskõne, millele vastad Bulgaaria ja Rumeenia saadikud.
Bulgaariat hakkab esindama 18 ning Rumeeniat 35 saadikut.
Sellega on parlamendiliikmeid kuni 2009. aasta parlamendivalimisteni kokku 785, misjärel vähendatakse nende arvu 736ni.
Valitakse uued juhtfiguurid
Teisipäeval valitakse parlamendile salajasel hääletusel uus president.
Valimisvoore on maksimaalselt neli.
Euroopa Parlamendi president valitakse kaheks ja pooleks aastaks.
Pärast presidendi valimist valitakse parlamendi 14 asepresidenti.
On võimalik, et õhtul valitakse ka parlamendi kvestorid, vastasel juhul valitakse kvestorid kolmapäeval.
Üldjuhul valitakse viis kvestorit, ent ajavahemikuks jaanuar 2007 – juuli 2009 valitakse kuus kvestorit.
Kolmapäeval esitleb Saksamaa kantsler Angela Merkel ELi eesistujariigi Saksamaa tegevuskava.
Selle peamised teemad on ELi reformi jätkumine ja põhiseaduslik protsess, Lissaboni strateegia, vabaduse, julgeoleku ja õiguse ala edasiarendamine, ELi jätkusuutliku arengu strateegia rakendamine, energeetika ja kliimamuutused ning ELi koostöö tõhustamine välispoliitilises tegevuses.
Raudteed ja liiklusohutus
Samuti arutab parlament kolmapäeval raudteid puudutavat raportit, mille eesmärk on suurendada konkurentsi ELi reisijateveoturul, tagada reisijatele hüvitis rongide hilinemise puhul ning tagada suurem ohutus ühenduse raudteedel vedurijuhtidele esitatavate nõudmiste harmoneerimise läbi.
Komisjoniliikmed soovivad rahvusvahelise reisijateveo turu avamist 2010. aastaks ja siseriikliku reisijateveo avamist 2017. aastaks.
Transpordikomisjon võttis vastu raporti, mis käsitleb Euroopa liiklusohutuse tegevusprogrammi.
Komisjoniliikmed nendivad raportis, et tegevusprogrammi prioriteediks jääb vähendada liiklusest tingitud surmajuhtumeid ELis aastaks 2010 poole võrra, sest eesmärgi saavutamiseks vajalikke edusamme pole tehtud.
Raportis teevad saadikud terve rea soovitusi liiklusohutuse parandamiseks.
20070111STO01855 Pressiteenistuse täiskogu eelinfo
ET
1
PHOTO
20070111PHT01859.jpg
-//EP//TEXT IM-PRESS 20070104BRI01731 FULL-TEXT NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
