A6-0472/2007
27.11.2007
*
RAPORT
Ettepanek võtta vastu nõukogu direktiiv kapitali suurendamise kaudse maksustamise kohta (uuesti sõnastatud versioon)
(KOM(2006)0760 – C6‑0043/2007 – 2006/0253(CNS))
Majandus- ja rahanduskomisjon
Raportöör:
Werner Langen
PE 388.476v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................9
MENETLUS..............................................................................................................................11
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu direktiiv kapitali suurendamise kaudse maksustamise kohta (uuesti sõnastatud versioon)
( KOM(2006)0760 – C6‑0043/2007 – 2006/0253(CNS) )
(Nõuandemenetlus)
Euroopa Parlament ,
– võttes arvesse komisjoni ettepanekut nõukogule ( KOM(2006)0760 );
– võttes arvesse EÜ asutamislepingu artiklit 93 ja artiklit 94, mille alusel nõukogu konsulteeris Euroopa Parlamendiga ( C6‑0043/2007 );
– võttes arvesse kodukorra artiklit 51;
– võttes arvesse majandus- ja rahanduskomisjoni raportit ( A6‑0472/2007 ),
1. kiidab komisjoni ettepaneku muudetud kujul heaks;
2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;
3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5. teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek
Euroopa Parlamendi muudatusettepanekud
Muudatusettepanek
1
Põhjendus 7
(7) On asjakohane, et kapitalimaksu maksimummäära, mida kohaldavad kapitalimaksuga maksustamist jätkavad liikmesriigid, tuleks 2008 . aastaks vähendada ning hiljemalt aastaks 2010 tuleks kapitalimaks täielikult kaotada.
(7) On asjakohane, et kapitalimaksu maksimummäära, mida kohaldavad kapitalimaksuga maksustamist jätkavad liikmesriigid, tuleks 2010. aastaks vähendada ning hiljemalt aastaks 2012 tuleks kapitalimaks täielikult kaotada.
Muudatusettepanek
2
Artikli 7 lõige 1
1.
Olenemata artikli 5 lõike 1 punktist a võib liikmesriik, kes 1. jaanuaril 2006. maksustas kapitaliühingutele tehtavaid kapitali sissemakseid (edaspidi „kapitalimaks“), seda jätkata 31. detsembrini 2009 , tingimusel et see on kooskõlas artiklitega 8–14.
1.
Olenemata artikli 5 lõike 1 punktist a võib liikmesriik, kes 1. jaanuaril 2006. maksustas kapitaliühingutele tehtavaid kapitali sissemakseid (edaspidi „kapitalimaks“), seda jätkata 31. detsembrini 2011 , tingimusel et see on kooskõlas artiklitega 8–14.
Muudatusettepanek
3
Artikli 8 lõige 3
3.
Kapitalimaksu määr ei tohi mingil juhul ületada 1% ning pärast 31. detsembrit 2007 ei tohi see ületada 0,5%.
3.
Kapitalimaksu määr ei tohi mingil juhul ületada 1% ning pärast 31. detsembrit 2009 ei tohi see ületada 0,5%.
Muudatusettepanek
4
Artikli 15 lõike 1 esimene lõik
1.
Liikmesriigid jõustavad käesoleva direktiivi artiklite 3, 4, 5, 7, 8, 10, 12, 13 ja 14 täitmiseks vajalikud õigusnormid hiljemalt 31. detsembriks 2006 .
Nad edastavad kõnealuste õigusnormide teksti ning õigusnormide ja käesoleva direktiivi sätete vahelise vastavustabeli viivitamata komisjonile.
1.
Liikmesriigid jõustavad käesoleva direktiivi artiklite 3, 4, 5, 7, 8, 10, 12, 13 ja 14 täitmiseks vajalikud õigusnormid hiljemalt 31. detsembriks 2009 .
Nad edastavad kõnealuste õigusnormide teksti ning õigusnormide ja käesoleva direktiivi sätete vahelise vastavustabeli viivitamata komisjonile.
Selgitus
Kavandatud tähtaeg on juba aegunud.
Muudatusettepanek
5
Artikli 16 esimene lõik
Direktiiv 69/335/EMÜ, mida on muudetud II lisa A osas loetletud direktiividega, tunnistatakse kehtetuks alates 1. jaanuarist 2007 , ilma et see piiraks liikmesriikide kohustusi, mis seonduvad II lisa B osas sätestatud direktiivide siseriiklikku õigusse ülevõtmise tähtaegadega.
Direktiiv 69/335/EMÜ, mida on muudetud II lisa A osas loetletud direktiividega, tunnistatakse kehtetuks alates 1. jaanuarist 2010 , ilma et see piiraks liikmesriikide kohustusi, mis seonduvad II lisa B osas sätestatud direktiivide siseriiklikku õigusse ülevõtmise tähtaegadega.
Selgitus
Kavandatud tähtaeg ei olnud juba algselt rakendatav, sest nõukogu saab uuesti sõnastatud versiooni vastu võtta alles pärast Euroopa Parlamendi esitatud seisukohta.
Muudatusettepanek
6
Artikli 17 teine lõik
Artikleid 1, 2, 6, 9 ja 11 kohaldatakse alates 1. jaanuarist 2007 .
Artikleid 1, 2, 6, 9 ja 11 kohaldatakse alates 1. jaanuarist 2010 .
Selgitus
Kavandatud tähtaeg ei olnud juba algselt rakendatav, sest nõukogu saab uuesti sõnastatud versiooni vastu võtta alles pärast Euroopa Parlamendi esitatud seisukohta.
Muudatusettepanek
7
I lisa punkt 25 a (uus)
25 a.
Bulgaaria seaduste alusel tegutsevad äriühingud, mida nimetatakse järgmiselt:
i) Акционерно дружество
ii) "Командитно дружество с акции"
iii) "Дружество с ограничена отговорност"
Selgitus
Ettepaneku edastamise ajal 2006. aasta detsembris ei olnud Rumeenia ja Bulgaaria küll veel ELi liikmed, kuid komisjonile oleks pidanud teada olema, et kõik liitumisotsused on tehtud.
Kuna komisjon ei ole seda ilmselt arvesse võtnud, tuleb see ammendavust silmas pidades lisada.
Muudatusettepanek
8
I lisa punkt 25 b (uus)
25 b.
Rumeenia seaduste alusel tegutsevad äriühingud, mida nimetatakse järgmiselt:
i) societăţi în nume colectiv
ii) societăţi în comandită simplă
iii) societăţi pe acţiuni
iv) societăţi în comandită pe acţiuni
v) societăţi cu răspundere limitată
Selgitus
Ettepaneku edastamise ajal 2006. aasta detsembris ei olnud Rumeenia ja Bulgaaria küll veel ELi liikmed, kuid komisjonile oleks pidanud teada olema, et kõik liitumisotsused on tehtud.
Kuna komisjon ei ole seda ilmselt arvesse võtnud, tuleb see ammendavust silmas pidades lisada.
SELETUSKIRI
1.
TAUST
4. detsembril 2006. aastal esitas komisjon ettepaneku võtta vastu nõukogu direktiiv, millega sõnastatakse uuesti direktiiv 69/335/EMÜ kapitali suurendamise kaudse maksustamise kohta.
Käesoleva ettepaneku eesmärk on ühelt poolt lihtsustada seda ühenduse õigusakti, teiselt poolt kaotada järk-järgult kapitalimaks, et aidata kaasa takistuste kõrvaldamisele siseturul ja ELi majanduskasvule.
Ühtlasi taotletakse muude samasuguste maksude kehtestamise või sissenõudmise keelustamise karmistamist.
Põhieesmärk, kapitalimaksu kaotamine, on selgelt välja toodud.
Esimene osa, mis on kohaldatav ka siis, kui kõik liikmesriigid on kapitalimaksu kaotanud, sisaldab kapitalimaksu ja muude samalaadsete maksudega maksustamise keelustamist käsitlevaid põhieeskirju.
Teises osas käsitletakse korda, mida peavad järgima liikmesriigid, kes kapitalimaksu veel rakendavad ning soovivad selle jätkuvat kohaldamist kuni kapitalimaksu järk-järgulise kaotamiseni 2010. aastal.
Nõukogu direktiivi puhul, nagu maksuküsimustes tavapäraselt, tuleb Euroopa Parlamendiga konsulteerida.
2.
UUESTI SÕNASTATUD VERSIOONI ESITAMINE
Komisjoni ettepaneku seletuskiri sisaldab üldmärkusi direktiivi uue sõnastuse kohta.
Dokumendi struktuur on sama nagu eelmisel direktiivil, mis parlamendile esitati.
I lisa sisaldab liikmesriikide kapitaliühingute nimetuste loetelu, mida tuleb Rumeenia ja Bulgaaria nimetustega täiendada.
II lisa koosneb A osast, mis sisaldab kehtetuks tunnistatud direktiivi ja selle muudatuste loetelu, ning B osast, mis toob ära siseriiklikku õigusse ülevõtmise tähtaegade loetelu.
3.
RAPORTÖÖRI MÄRKUSED
Euroopa Parlament tervitab kapitali suurendamise kaudse maksustamise direktiivi uuesti sõnastatud versiooni, mis lihtsustab olemasolevat keerulist ühenduse õigusakti koos selle arvukate kohandustega, mis on tehtud viimase 38 aasta jooksul, samuti kapitalimaksu järk-järgulist kaotamist 2010. aastaks (2008. aastaks on piirmäär 0,5%) ning muude samasuguste maksude kehtestamise ja sissenõudmise keelustamist.
Juba 25 aastat on liikmesriikide jaoks kehtinud kohustus direktiiv siseriiklikku õigusse üle võtta vastavalt artikli 16 esimese lõigule.
20 liikmesriigis on seda tehtud ning kapitalimaks on kaotatud.
Seitsmes liikmesriigis jätkatakse ikka veel kapitalimaksuga maksustamist, mis põhjustab Euroopa Liidus ettevõtete ebavõrdset kohtlemist ja kahjustab ühise siseturu toimimist.
Juba 1985. aastal kehtestati üleminekukord, mis võimaldab liikmesriikidel maksutulude vähenemist kompenseerida, selleks võib kehtestada ühetaolise maksumäära, mis ei ületa 1%, ning üksikud tehingud kapitalimaksust vabastada.
Seepärast on kohane ja vastuvõetav kapitalimaks 2010. aastaks lõplikult kaotada.
Jätkuv kapitalimaksuga maksustamine võib põhjustada kahjumeid, mis on tingitud teistest liikmesriikidest või kolmandatest riikidest pärit investeeringute ärajäämisest, ning kahjustab ELi siseturgu, sest toob kaasa 27 liikmesriigi ettevõtete ebavõrdse kohtlemise.
Kuna direktiivi eesmärke ei olnud liikmesriikide tasandil ilmselt võimalik saavutada, peab EL võtma meetmeid.
Direktiiv on kooskõlas EÜ asutamislepingu artiklis 5 sätestatud subsidiaarsuse põhimõttega ega lähe nimetatud eesmärkide saavutamiseks vajalikust kaugemale, vastates seega proportsionaalsuse põhimõttele.
Seepärast peaks selle aasta lõpuks rakenduma uuesti sõnastatud direktiiv kapitali suurendamise kaudse maksustamise kohta.
Uued eeskirjad peaksid jõustuma 1. jaanuariks 2008 ning hõlmama kahte uut liikmesriiki Rumeeniat ja Bulgaariat.
On arusaamatu, miks komisjon oma 4. detsembril 2006(!) esitatud eelnõus pole sellega veel arvestanud.
Hämmastust tekitab komisjoni poolt ette nähtud jõustumistähtaeg 1. jaanuar 2007, täpselt neli nädalat ettepaneku esitamisest, sest siis ei ole mingil juhul võimalik kinni pidada tähtaegadest, mis on vajalikud konsultatsioonideks nõukogus ja Euroopa Parlamendis.
MENETLUS
Pealkiri
Kapitali suurendamise kaudne maksustamine (uuesti sõnastatud versioon)
Viited
KOM(2006)0760 - C6-0043/2007 - 2006/0253(CNS)
EPga konsulteerimise kuupäev
16.1.2007
Vastutav komisjon
istungil teada andmise kuupäev
ECON
18.1.2007
Arvamuse esitaja(d)
istungil teada andmise kuupäev
JURI
18.1.2007
Raportöör(id)
nimetamise kuupäev
Werner Langen
24.1.2007
Arutamine parlamendikomisjonis
8.5.2007
5.6.2007
20.11.2007
Vastuvõtmise kuupäev
21.11.2007
Lõpphääletuse tulemused
+:
–:
0:
38
1
Lõpphääletuse ajal kohal olnud liikmed
Mariela Velichkova Baeva, Zsolt László Becsey, Pervenche Berès, Slavi Binev, Sharon Bowles, Udo Bullmann, Manuel António dos Santos, Christian Ehler, Jonathan Evans, Elisa Ferreira, Donata Gottardi, Benoît Hamon, Gunnar Hökmark, Karsten Friedrich Hoppenstedt, Sophia in ‘t Veld, Piia-Noora Kauppi, Wolf Klinz, Kurt Joachim Lauk, Andrea Losco, Cristobal Montoro Romero, Joseph Muscat, John Purvis, Alexander Radwan, Bernhard Rapkay, Dariusz Rosati, Heide Rühle, Eoin Ryan, Antolín Sánchez Presedo, Margarita Starkevičiūtė, Ivo Strejček, Ieke van den Burg, Cornelis Visser, Sahra Wagenknecht
Lõpphääletuse ajal kohal olnud asendusliige/asendusliikmed
Harald Ettl, Ján Hudacký, Werner Langen, Thomas Mann, Gianni Pittella
Lõpphääletuse ajal kohal olnud asendusliige/asendusliikmed (kodukorra art 178 lg 2)
Holger Krahmer
