6.9.2010 B7-0517/2010 RESOLUTSIOONI ETTEPANEK vastavalt kodukorra artiklile 120
Söekaevandustööstuse toetusmeetmed
Pilar Ayuso
,
Luis de Grandes Pascual
,
Agustín Díaz de Mera García Consuegra
,
Salvador Garriga Polledo
, Verónica Lope Fontagné
PE446.600v01-00 B7‑0517/2010 Euroopa Parlamendi resolutsiooni ettepanek söekaevandustööstuse toetusmeetmete kohta
Euroopa Parlament,
– võttes arvesse kodukorra artiklit 120,
A. tuletades meelde kivisöe sümboolset osa Euroopa Liidu loomises;
B. arvestades Euroopa mäetööstuse edusamme keskkonna ja ohutuse valdkonnas ning jõupingutusi, mida on tehtud eraalgatuste ja majandustegevuse mitmekesistumise soodustamiseks, luues ühiskonna seisukohalt olulisi väärtusi,
1. avaldab kahetsust selle pärast, et komisjon viivitas uue ettepaneku tegemisega ja esitas selle kõigest viis kuud enne praeguse määruse kehtivuse lõppu;
2. on seisukohal, et komisjoni ettepanek on ebapiisav nii abi liikide kui ka tähtaegade osas, ja usub, et see määraks kõnealuse tööstusharu kiirele hääbumisele, millel oleks rasked tagajärjed;
3. on seisukohal, et tulevikus peaks söekaevanduse tööstusharu täitma järgmisi tingimusi:
– kõigi tegevuste ohutus
– kasumlikkus
– maardlate taastamine
– uute keskkonnatehnoloogiate kasutuselevõtt;
4. palub nõukogul muuta määrust nii, et see võimaldaks anda abi vähemalt 2020. aastani ja tagada, et abi ei anta üksnes tegevuse lõpetamise korral, vaid et see võimaldaks ka juurdepääsu strateegilisele kivisöevarule;
5. palub komisjonil ja nõukogul tagada, et 2014.–2020. aasta finantsperspektiivis nähakse asjaomastele piirkondadele ette sooduskohtlemine.
