A7-0345/2011
13.10.2011
*
RAPORT
Ettepanek võtta vastu nõukogu määrus (Euratom), millega kehtestatakse ettevõtjate, uurimiskeskuste ja ülikoolide Euroopa Aatomienergiaühenduse raamprogrammi kaudsetes meetmetes osalemise ning teadustöö tulemuste levitamise eeskirjad (2012–2013)
(KOM(2011)0071 – C7‑0076/2011 – 2011/0045(NLE))
Tööstuse, teadusuuringute ja energeetikakomisjon
Raportöör:
Jan Březina
PE 469.874v02-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
Õigusakti eelnõu muudatusettepanekud
Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas.
Tavalises kaldkirjas märgistus on mõeldud asjaomastele osakondadele ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
Kui õigusakti eelnõus soovitakse muuta kehtivat õigusakti, märgitakse muudatusettepaneku päises kolmandale reale viide kehtivale õigusaktile ning neljandale reale viide muudetavale sättele.
Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas .
Väljajäetav tekstiosa tähistatakse sümboliga [...] .
SISUKORD
EUROOPA PARLAMENDI SEADUSANDLIKU RESOLUTSIOONI PROJEKT....................5
PARLAMENDIKOMISJONIS TOIMUNUD LÕPPHÄÄLETUSE TULEMUS.......................12
EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu nõukogu määrus (Euratom), millega kehtestatakse ettevõtjate, uurimiskeskuste ja ülikoolide Euroopa Aatomienergiaühenduse raamprogrammi kaudsetes meetmetes osalemise ning teadustöö tulemuste levitamise eeskirjad (2012–2013)
( KOM(2011)0071 – C7‑0076/2011 – 2011/0045(NLE) )
(Konsulteerimine)
Euroopa Parlament ,
– võttes arvesse komisjoni ettepanekut nõukogule ( KOM(2011)0071 ),
– võttes arvesse Euroopa Aatomienergiaühenduse asutamislepingu artikleid 7 ja 10, mille alusel nõukogu konsulteeris Euroopa Parlamendiga ( C7‑0076/2011 ),
– võttes arvesse kodukorra artiklit 55,
– võttes arvesse tööstuse, teadusuuringute ja energeetikakomisjoni raportit ( A7-0345/2011 ),
1. kiidab komisjoni ettepaneku muudetud kujul heaks;
2. palub komisjonil ettepanekut vastavalt muuta, järgides Euroopa Liidu toimimise lepingu artikli 293 lõiget 2 ja Euroopa Aatomienergiaühenduse asutamislepingu artiklit 106a;
3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5. teeb presidendile ülesandeks edastada Euroopa Parlamendi seisukoht nõukogule ja komisjonile.
Muudatusettepanek
1
Ettepanek võtta vastu määrus
Põhjendus 1
Komisjoni ettepanek
Muudatusettepanek
(1) Euroopa Aatomienergiaühenduse tuumaenergiaalase teadus- ja koolitustegevuse raamprogramm (2012–2013), edaspidi „raamprogramm (2012–2013)”, võeti vastu nõukogu … otsusega nr …/…/Euratom Euroopa Aatomienergiaühenduse tuumaenergiaalase teadus- ja koolitustegevuse raamprogrammi (2012–2013) kohta.
Raamprogrammi (2012–2013) ja selle eriprogrammide rakendamine, sealhulgas sellest tulenevad finantsaspektid, kuuluvad komisjoni vastutusalasse.
(1) Euroopa Aatomienergiaühenduse tuumaenergiaalase teadus- ja koolitustegevuse raamprogramm (2012–2013), edaspidi „raamprogramm (2012–2013)”, mis võeti vastu nõukogu … otsusega nr …/…/Euratom Euroopa Aatomienergiaühenduse tuumaenergiaalase teadus- ja koolitustegevuse raamprogrammi (2012–2013) kohta , peaks täiendama ELi teisi teaduspoliitika valdkonna meetmeid, mida on vaja Euroopa 2010 . aasta strateegia elluviimiseks, eelkõige hariduse, koolituse, konkurentsivõime ja innovatsiooni, tööstuse, tööhõive ja keskkonnaga seotud meetmeid.
Raamprogrammi (2012–2013) ja selle eriprogrammide rakendamine, sealhulgas sellest tulenevad finantsaspektid, kuuluvad komisjoni vastutusalasse.
Muudatusettepanek
2
Ettepanek võtta vastu määrus
Põhjendus 4 a (uus)
Komisjoni ettepanek
Muudatusettepanek
(4 a) Raamprogramm (2012–2013) peaks aitama luua innovatiivse liidu, mis on üks Euroopa 2020. aasta strateegia juhtalgatusi, tugevdades konkurentsi teaduse tipptase saavutamiseks ning kiirendades olulisemate uuenduste sisseviimist tuumaenergia ja eelkõige termotuumasünteesi ning tuumaohutuse valdkonnas, aidates sellega ühtlasi kaasa energiasektori ja kliimamuutustega seotud ülesannete täitmisele.
Muudatusettepanek
3
Ettepanek võtta vastu määrus
Põhjendus 4 a (uus)
Komisjoni ettepanek
Muudatusettepanek
(4 a) Raamprogrammi (2012–2013) väljatöötamine ja rakendamine peaks põhinema lihtsuse, stabiilsuse, läbipaistvuse, õiguskindluse, ühtsuse, kõrge taseme ja usaldusväärsuse põhimõttel, nagu Euroopa Parlament soovitas oma raportis teadusuuringute raamprogrammide rakendamise lihtsustamise kohta.
Muudatusettepanek
4
Ettepanek võtta vastu määrus
Põhjendus 5 a (uus)
Komisjoni ettepanek
Muudatusettepanek
(5 a) Suuremat tähelepanu tuleks pöörata ja rohkem eelarvevahendeid eraldada algatustele, mis täiendavad põhilist teadustööd tuumaenergia valdkonnas, eelkõige investeerida inimressurssidesse ja meetmetesse, mille eesmärk on hoida ära oskustööliste puudus lähiaastatel (nt toetused tuumavaldkonna teadlastele) ja sellest tulenev liidu juhtpositsiooni kaotus.
Muudatusettepanek
5
Ettepanek võtta vastu määrus
Põhjendus 6 a (uus)
Komisjoni ettepanek
Muudatusettepanek
(6 a) Erilist tähelepanu tuleks pöörata lepinguliste suhete arendamisele, millega vähendada oma ülesannete täitmata jätmise ohtu, ja ka riskide ja kulude ümberjagamisele ajas.
Muudatusettepanek
6
Ettepanek võtta vastu määrus
Põhjendus 8
Komisjoni ettepanek
Muudatusettepanek
(8) raamprogrammi (2012–2013) meetmed peaksid soodustama ühenduse äärepoolseimate piirkondade osalemist ning samuti paljude ettevõtjate, uurimiskeskuste ja ülikoolide osalemist.
(8) raamprogrammi (2012–2013) meetmed peaksid soodustama ühenduse äärepoolseimate piirkondade osalemist ning samuti paljude ettevõtjate, uurimiskeskuste ja ülikoolide osalemist , kes peaksid järgima teadustegevuses põhilisi eetikapõhimõtteid, eelkõige Euroopa Liidu põhiõiguste hartas sätestatud põhimõtteid .
Muudatusettepanek
7
Ettepanek võtta vastu määrus
Põhjendus 23 a (uus)
Komisjoni ettepanek
Muudatusettepanek
(23 a) Vastavalt 21. novembril 2006. aastal sõlmitud ITER-projekti ühiseks elluviimiseks loodava ITERi Rahvusvahelise Termotuumaenergeetika Organisatsiooni asutamislepingule tuleks raamprogrammi (2012–2013) raames keskenduda termotuumasünteesi alases teadustegevuses eelkõige ITERi rakendamisele Euroopas.
Muudatusettepanek
8
Ettepanek võtta vastu määrus
Artikkel 11 – lõige 2
Komisjoni ettepanek
Muudatusettepanek
Ühtlasi võib neis sätestada lisatingimusi osalejate liigi ja vajaduse korral nende asukoha kohta, lähtudes kaudse meetme iseloomust ja eesmärkidest.
Ühtlasi võib neis sätestada põhjendatud lisatingimusi osalejate liigi ja vajaduse korral nende asutamiskoha kohta, lähtudes kaudse meetme iseloomust ja eesmärkidest.
Muudatusettepanek
9
Ettepanek võtta vastu määrus
Artikkel 12 – lõige 3
Komisjoni ettepanek
Muudatusettepanek
3.
Konkursikutsetel on selgelt määratletud eesmärgid, mis tagab selle, et taotlejad ei esita asjatuid taotlusi.
3.
Konkursikutsetel on selgelt määratletud kvantitatiivsed ja kvalitatiivsed eesmärgid, mis tagab selle, et taotlejad ei esita asjatuid taotlusi.
Muudatusettepanek
10
Ettepanek võtta vastu määrus
Artikkel 14 – lõige 1 – lõik 2
Komisjoni ettepanek
Muudatusettepanek
Kriteeriumid on tipptase, mõju ja rakendamine.
Nende tingimuste raames täpsustatakse tööprogrammidega hindamis- ja valikukriteeriumid ning võidakse lisada täiendavaid nõudeid, koefitsiente ja lävendeid või kehtestada kriteeriumide kohaldamise täiendavad üksikasjad.
Kriteeriumid on tipptase, mõju ja rakendamine.
Nende tingimuste raames täpsustatakse tööprogrammidega hindamis- ja valikukriteeriumid ning võidakse lisada selgelt põhjendatud täiendavaid nõudeid, koefitsiente ja lävendeid või kehtestada kriteeriumide kohaldamise täiendavad üksikasjad.
Muudatusettepanek
11
Ettepanek võtta vastu määrus
Artikkel 14 – lõige 3 a (uus)
Komisjoni ettepanek
Muudatusettepanek
3 a.
Kõik menetluse etapid tuleks optimeerida, et vältida viivitusi ja suurendada kulutõhusust.
See hõlmab juurdepääsu tööprogrammide kavanditele, konkursikutsete avaldamist, ettepanekute koostamist, valikumenetlusi ning toetuste heakskiitmiseks ja maksmiseks kuluvat aega.
Muudatusettepanek
12
Ettepanek võtta vastu määrus
Artikkel 16 – lõige 2 – lõik 4
Komisjoni ettepanek
Muudatusettepanek
Selleks et tagada mõistlik sooline tasakaal, rakendatakse sõltumatute ekspertide rühmade nimetamisel sobivaid meetmeid.
Selleks et tagada mõistlik sooline tasakaal ja tasakaal tuumavaldkonnas teadustöö ja koolitusega tegelevate liikmesriikide vahel , rakendatakse sõltumatute ekspertide rühmade nimetamisel sobivaid meetmeid.
Selgitus
Sõltumatute ekspertide rühmade nimetamisel on oluline võtta meetmeid selleks, et tagada lisaks asjakohasele soolisele tasakaalule ka tasakaal tuumavaldkonnas teadustöö ja koolitusega tegelevate liikmesriikide ja partnerriikide vahel.
Muudatusettepanek
13
Ettepanek võtta vastu määrus
Artikkel 16 – lõige 2 – lõik 4 a (uus)
Komisjoni ettepanek
Muudatusettepanek
Selleks et tagada mõistlik tööstuse (sealhulgas VKEde) ja teadusringkondade esindajate tasakaal, rakendatakse sõltumatute ekspertide rühmade nimetamisel sobivaid meetmeid.
Muudatusettepanek
14
Ettepanek võtta vastu määrus
Artikkel 30 – lõige 3 – lõik 1 – punkt e
Komisjoni ettepanek
Muudatusettepanek
e) kulud peavad olema eraldatud abikõlbmatutest kuludest, eriti eristatavatest kaudsetest maksudest, sealhulgas käibemaks, tollimaksud ja võlgnetavad intressid, reservid võimalikeks edaspidisteks kahjudeks või makseteks, vahetuskursilt saadud kahjud ja kuludega seotud kasum kapitalilt, mõne muu liidu projektiga seoses deklareeritud, kantud või hüvitatud kulud, võlad ja võla teenindamise kulud, ülekulud ja hoolimatult tekitatud kulud, või mis tahes muudest kuludest, mis ei vasta punktides a–d sätestatud tingimustele
e) kulud peavad olema eraldatud abikõlbmatutest kuludest, eriti eristatavatest kaudsetest maksudest, sealhulgas tagastamatu käibemaks, tollimaksud ja võlgnetavad intressid, vahetuskursilt saadud kahjud ja kuludega seotud kasum kapitalilt, mõne muu liidu projektiga seoses deklareeritud, kantud või hüvitatud kulud, võlad ja võla teenindamise kulud, ülekulud ja hoolimatult tekitatud kulud, või mis tahes muudest kuludest, mis ei vasta punktides a–d sätestatud tingimustele
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
6.10.2011
Lõpphääletuse tulemus
+:
–:
0:
41
4
1
Lõpphääletuse ajal kohal olnud liikmed
Jean-Pierre Audy, Ivo Belet, Bendt Bendtsen, Jan Březina, Maria Da Graça Carvalho, Giles Chichester, Christian Ehler, Ioan Enciu, Vicky Ford, Gaston Franco, Adam Gierek, Norbert Glante, Fiona Hall, Jacky Hénin, Edit Herczog, Romana Jordan Cizelj, Krišjānis Kariņš, Lena Kolarska-Bobińska, Béla Kovács, Bogdan Kazimierz Marcinkiewicz, Marisa Matias, Judith A. Merkies, Miloslav Ransdorf, Herbert Reul, Teresa Riera Madurell, Jens Rohde, Paul Rübig, Amalia Sartori, Francisco Sosa Wagner, Konrad Szymański, Michael Theurer, Evžen Tošenovský, Ioannis A. Tsoukalas, Claude Turmes, Niki Tzavela, Marita Ulvskog, Vladimir Urutchev, Alejo Vidal-Quadras, Henri Weber
Lõpphääletuse ajal kohal olnud asendusliige/asendusliikmed
Antonio Cancian, Jolanta Emilia Hibner, Yannick Jadot, Werner Langen, Vladko Todorov Panayotov, Mario Pirillo
Lõpphääletuse ajal kohal olnud asendusliige/asendusliikmed (kodukorra art 187 lg 2)
Werner Schulz
