A7-0382/2011
16.11.2011
*
RAPORT
Ettepanek võtta vastu nõukogu otsus, millega muudetakse otsust 2007/659/EÜ seoses otsuse kohaldamisajaga ja aastakvoodiga, millele kohaldatakse vähendatud aktsiisimäära
(KOM(2011)0577 – C7‑0311/2011 – 2011/0248(CNS))
Regionaalarengukomisjon
Raportöör: Danuta Maria Hübner
(Lihtsustatud menetlus – kodukorra artikli 46 lõige 1)
PE 475.887v02-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
Õigusakti eelnõu muudatusettepanekud
Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas.
Tavalises kaldkirjas märgistus on mõeldud asjaomastele osakondadele ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
Kui õigusakti eelnõus soovitakse muuta kehtivat õigusakti, märgitakse muudatusettepaneku päises kolmandale reale viide kehtivale õigusaktile ning neljandale reale viide muudetavale sättele.
Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas .
Väljajäetav tekstiosa tähistatakse sümboliga [...] .
SISUKORD
EUROOPA PARLAMENDI SEADUSANDLIKU RESOLUTSIOONI PROJEKT....................5
SELETUSKIRI............................................................................................................................6
MENETLUS................................................................................................................................7
EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu nõukogu otsus, millega muudetakse otsust 2007/659/EÜ seoses otsuse kohaldamisajaga ja aastakvoodiga, millele kohaldatakse vähendatud aktsiisimäära
( KOM(2011)0577 – C7‑0311/2011 – 2011/0248(CNS) )
(Seadusandlik erimenetlus – konsulteerimine)
Euroopa Parlament ,
– võttes arvesse komisjoni ettepanekut nõukogule ( KOM(2011)0577 ),
– võttes arvesse Euroopa Liidu toimimise lepingu artiklit 349, mille alusel nõukogu konsulteeris Euroopa Parlamendiga ( C7‑0311/2011 ),
– võttes arvesse kodukorra artiklit 55 ja artikli 46 lõiget 1,
– võttes arvesse regionaalarengukomisjoni raportit ( A7-0382/2011 ),
1. kiidab komisjoni ettepaneku heaks;
2. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
3. palub nõukogul Euroopa Parlamendiga uuesti konsulteerida, kui nõukogu kavatseb Euroopa Parlamendi poolt heaks kiidetud teksti oluliselt muuta;
4. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.
SELETUSKIRI
Võttes arvesse ELi äärepoolseimate piirkondade, sh Prantsusmaa ülemeredepartemangude erilisi tingimusi, iseärasusi ja piiranguid, võtab nõukogu pärast konsulteerimist Euroopa Parlamendiga komisjoni ettepaneku põhjal erimeetmed, mis on suunatud aluslepingute, kaasa arvatud ühise poliitika kohaldamise tingimuste sätestamisele.
Üks valdkondi, mida sellised konkreetsed meetmed käsitlevad, on maksupoliitika.
Kusjuures eelnevalt nimetatud meetmed ei õõnesta liidu õiguskorra terviklikkust ja sidusust.
Nõukogu 9. oktoobri 2007. aasta otsusega nr 2007/659/EÜ, mis on vastu võetud EÜ asutamislepingu artikli 299 lõike 2 alusel (nüüd ELi toimimise lepingu artikkel 349), lubatakse Prantsusmaal kohaldada oma ülemeredepartemangudes toodetud ja Prantsusmaal turustatava traditsioonilise rummi suhtes vähendatud aktsiisimäära.
Vähendatud aktsiisimäära kohaldamine on piiratud puhta alkoholi aastakvoodiga 108 000 hektoliitrit.
Kõnealune erand kaotab kehtivuse 31. detsembril 2012.
29. juunil 2010 esitasid Prantsusmaa ametiasutused komisjonile otsuse nr 2007/659/EÜ artikliga 4 ette nähtud aruande, mis sisaldas kaht taotlust.
Esiteks taotlevad Prantsusmaa ametiasutused puhta alkoholi aastakvoodi suurendamist 108 000 hektoliitrilt 125 000 hektoliitrile, et võtta arvesse ELi rummiturul toimunud muutusi.
Teiseks taotlevad nad otsuse nr 2007/659/EÜ kohaldamise pikendamist ühe aasta võrra, see tähendab 31. detsembrini 2013, et viia nimetatud otsuse kohaldamise lõpptähtaeg kooskõlla sama küsimust käsitleva, komisjoni poolt 27. juunil 2007 vastu võetud riigiabiotsuse kohaldamise lõpptähtajaga (riigiabi nr N 530/2006).
JÄRELDUS
Järgides kodukorra artikli 46 sätteid, teeb komisjoni esimees ettepaneku võtta see resolutsioon muudatusteta vastu.
MENETLUS
Pealkiri
Otsuse 2007/659/EÜ muutmine seoses otsuse kohaldamisajaga ja aastakvoodiga, millele kohaldatakse vähendatud aktsiisimäära
Viited
KOM(2011)0577 – C7-0311/2011 – 2011/0248(CNS)
EPga konsulteerimise kuupäev
3.10.2011
Vastutav komisjon
istungil teada andmise kuupäev
REGI
12.10.2011
Arvamuse esitaja(d)
istungil teada andmise kuupäev
ECON
12.10.2011
AGRI
12.10.2011
Arvamuse esitamisest loobumine
otsuse kuupäev
ECON
9.11.2011
AGRI
7.11.2011
Raportöör(id)
nimetamise kuupäev
Danuta Maria Hübner
14.11.2011
Endine raportöör / Endised raportöörid
Elie Hoarau
Danuta Maria Hübner
Lihtsustatud menetlus - otsuse kuupäev
14.11.2011
Arutamine parlamendikomisjonis
14.11.2011
Vastuvõtmise kuupäev
14.11.2011
Esitamise kuupäev
16.11.2011
