15. september 2004
ÜHISRESOLUTSIOONI ETTEPANEK
Vastavalt kodukorra artikli 103 lõikele 2 esitanud
– Hans-Gert Poettering, José Ignacio Salafranca Sánchez-Neyra, Antonio Tajani, João de Deus Pinheiro ja Charles Tannock fraktsiooni PPE-DE nimel,
– Pasqualina Napoletano ja Véronique De Keyser fraktsiooni PSE nimel,
– Cecilia Malmström ja Annemie Neyts-Uyttebroeck fraktsiooni ADLE nimel,
– Monica Frassoni, Daniel Marc Cohn-Bendit, Angelika Beer ja Joost Lagendijk fraktsiooni Verts/ALE nimel,
– Cristiana Muscardini ja Anna Elzbieta Fotyga fraktsiooni UEN nimel,
asendades järgnevate fraktsioonide esitatud resolutsiooni ettepanekuid:
– ALDE/ADLE (B6‑0028/2004),
– PSE (B6‑0031/2004),
– GUE/NGL (B6‑0032/2004),
– PPE-DE (B6‑0033/2004),
– UEN (B6‑0034/2004),
– Verts/ALE (B6‑0043/2004),
Teema: olukord Iraagis
Euroopa Parlamendi resolutsioon olukorra kohta Iraagis
Euroopa Parlament ,
–
võttes arvesse järgmiste kuupäevadega varasemaid resolutsioone: 16. mai 2002 ELT C 180 E, 31.7.2003, lk 499. , 30. jaanuar 2003 ELT C 39 E, 13.2.2004, lk 67. , 24. september 2003 P5_TA(2003)0401. ja 18. detsember 2003 ELT L 54, 23.2.2004, lk 1. ;
–
võttes arvesse ÜRO Julgeolekunõukogu resolutsioone 1483 ÜRO Julgeolekunõukogu resolutsioon 1483, 22. mai 2003, "Võimu" kohta Iraagis pärast sõda ja ÜRO eriesindaja volituste kohta. , 1500 ÜRO Julgeolekunõukogu resolutsioon 1500, 14. august 2003, Iraagi esindusnõukogu ja ÜRO abimissiooni loomise kohta. , 1502 ÜRO Julgeolekunõukogu resolutsioon 1502, 26. august 2003, ÜRO ja humanitaarabi töötajate kaitse tagamise nõude kohta. , 1511 ÜRO Julgeolekunõukogu resolutsioon 1511, 16. oktoober 2003. ja 1546 ÜRO Julgeolekunõukogu resolutsioon 1546, 8. juuni 2004. ;
–
võttes arvesse kodukorra artikli 103 lõiget 2;
A.
olles teadlik ÜRO Julgeolekunõukogu 30. juuni 2004. a resolutsiooni 1546, millega kinnitatakse Iraagi ajutise valitsuse suveräänset staatust, ühehäälsest vastuvõtmisest ja toetades selle rakendamist;
B.
arvestades, et Euroopa Ülemkogu kinnitas 17.-18. juuni 2004. a kohtumisel veel kord kohustust luua turvaline, stabiilne, ühendatud Iraak, kus valitsevad heaolu ja demokraatia ning olles teadlik 13. septembri 2004. a üldasjade nõukogu järeldusest;
C.
tervitades Euroopa Komisjoni teatist KOM (2004)417 (lõplik), 9. juuni 2004.
Euroopa Liidu ja Iraagi kohta ja selles kavandatud kohustuste raamkäsituse kohta;
D.
arvestades, et poliitiline ja julgeolekupoliitiline olukord Iraagis jääb endiselt ebastabiilseks ning põhjustab paljude eurooplaste, iraagi elanike ja rahvusvahelise sõjaväepersonali hulgas arvukaid hukkumisi ja vigastusi;
1.
mõistab teravalt hukka igasugused tsiviilisikute, religioossete vähemuste, politseiteenistuste ja paljurahvuseliste väeosade sõdurite vastu suunatud terrorirünnakud, pantvangide võtmise, sh ajakirjanike ja VVOde töötajate hulgast, ja sooritatud julmad mõrvad, mille eest on siiani karistused määramata; kinnitab, et tuleb teha kõikvõimalikke jõupingutusi sarnaste katsete peatamiseks, mille abil vägivalda kasutades püütakse nõrgendada Iraagi valitsuse ja rahvusvahelise üldsuse otsusekindlust demokraatliku protsessi edendamisel;
2.
mõistab eriti teravalt hukka Prantsuse ajakirjanike Christian Chesnot ja George Malbrunot, samuti Itaalia humanitaarabi töötajate Simona Torretta ja Simona Pari, pantvangi võtmise ning nõuab nende ja teiste pantvangide tingimusteta vabaks laskmist rahvusest sõltumata; tervitab Iraagi kodanike ja islamimaailma laiaulatuslikku solidaarsust pantvangidega; nõuab Iraagi võimuorganitel ja muudel asjasse puutuvatel instantsidel teha kõik endast olenev pantvangide vabastamiseks ja mitte teha takistusi selle eesmärgi saavutamisel;
3.
nõuab, et Euroopa Ühenduse Nõukogu eesistuja, ühise välis- ja julgeolekupoliitika kõrge esindaja ja Euroopa Komisjon toetaks asjasse puutuvate liikmesriikide antud eesmärgiga seotud konkreetseid algatusi;
4.
kutsub Iraagi valitsusorganeid ja religioosseid kogukondi kogu riigis, eriti aga kõiki religioosseid instantse, mõistma terrorismi otsustavalt, selgelt ja ühemõtteliselt hukka ükskõik missuguses vormis;
5.
kinnitab veel kord Euroopa Liidu kindlameesust abistada Iraaki ümberkujundamisprotsessis ja taasintegreerumisel rahvusvahelisse üldsusesse suveräänse, sõltumatu ja demokraatliku partnerriigina; toetab igati Euroopa Komisjoni keskmise tähtajaga strateegiat, mis vastab antud põhimõtetele;
6.
nõuab, et Iraagi üleminekuaja rahvusassamblee valimised, mis ajakava järgi toimuvad 2005. a jaanuaris ja mis on demokraatliku Iraagi kujunemisel üks olulisemaid samme, oleksid vabad ja õiglased;
7.
toetab Euroopa Komisjoni ettepanekut eraldada veel 200 miljonit eurot ELi panusena Iraagi ülesehitamisse 2005. aastal ja nõuab, et nõukogu rakendaks selle kohustuse täitmisel paindlikkusinstrumenti ilma kulude vähendamiseta muudes ELi välistegevuse valdkondades; rõhutab, et ülesehitamisprotsess peab olema igati läbipaistev, eriti mis puudutab selle poliitilist, majanduslikku ja rahalist külge;
8.
soovitab parlamendi välisasjade komisjonil koostada põhjalik raport situatsiooni kohta Iraagis, mis arvestaks sõja tagajärgi ja kõiki riigi rehabilitatsiooni, ülesehitamise ja stabiliseerimisega seotud probleeme;
9.
teeb parlamendi presidendile ülesandeks edastada käesolev resolutsioon nõukogule, ühise välis- ja julgeolekupoliitika kõrgele esindajale, Euroopa Komisjonile, liikmesriikide parlamentidele, Iraagi ajutisele valitsusele, Iraagi üleminekuaja rahvusassambleele, ÜRO peasekretärile ja ÜRO Julgeolekunõukogule.
