Infotunni küsimus H-0363/2010
komisjonile
2010 september I osaistungjärk
Kodukorra artikkel 116
Georgios Papanikolaou
(PPE) Teema: Uute tööhõivetingimuste mõju noortele
Kreeka valitsuse edendatavad tööhõivetingimuste muudatused võimaldavad võtta tööle noored tööturule sisenejad palgaga, mis moodustab alla 21-aastaste puhul 80% ja 21- kuni 25-aastaste puhul 85% miinimumpalgast, mis on vastavalt kehtestatud riigi kollektiivse üldlepinguga.
Sellega seoses palun komisjonil vastata järgmistele küsimustele.
Kas komisjon on Kreeka toetusmehhanismi ja vastava memorandumi üle peetavate läbirääkimiste käigus esitanud Kreeka valitsusele ametliku või mitteametliku palve vähendada tööturule sisenejatele ette nähtud palku?
Kas komisjoni hinnangul on liikmesriikide selline tegevus kooskõlas ELi 2020. aasta strateegia eesmärkidega võidelda vaesuse ja sotsiaalse ebavõrdsusega?
