A7-0127/2011
6.4.2011
RAPORT
Euroopa Kemikaaliameti 2009. aasta eelarve täitmisele heakskiidu andmine
(C7‑0245/2010 – 2010/2185(DEC))
Eelarvekontrollikomisjon
Raportöör: Georgios Stavrakakis
PE 450.710v02-00
SISUKORD
lk
1.
ETTEPANEK VÕTTA VASTU EUROOPA PARLAMENDI OTSUS...................................3
2.
ETTEPANEK VÕTTA VASTU EUROOPA PARLAMENDI OTSUS...................................5
3.
EUROOPA PARLAMENDI RESOLUTSIOONI ETTEPANEK............................................6
KESKKONNA-, RAHVATERVISE JA TOIDUOHUTUSE KOMISJONI ARVAMUS.........10
PARLAMENDIKOMISJONIS TOIMUNUD LÕPPHÄÄLETUSE TULEMUS.......................13
1.
ETTEPANEK VÕTTA VASTU EUROOPA PARLAMENDI OTSUS
Euroopa Kemikaaliameti 2009. aasta eelarve täitmisele heakskiidu andmise kohta
( C7‑0245/2010 – 2010/2185(DEC) )
Euroopa Parlament,
– võttes arvesse Euroopa Kemikaaliameti 2009. aasta lõplikku raamatupidamise aastaaruannet;
– võttes arvesse kontrollikoja aruannet Euroopa Kemikaaliameti eelarveaasta 2009 raamatupidamise aastaaruande kohta koos ameti vastustega
ELT C 338, 14.12.2010, lk 34. ;
– võttes arvesse nõukogu 15. veebruari 2011. aasta soovitust (5892/2011 – C7‑0052/2011 );
– võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust
EÜT L 248, 16.9.2002, lk 1. , eriti selle artiklit 185;
– võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006, millega asutatakse Euroopa Kemikaalide Agentuur
ELT L 396, 30.12.2006, lk 1. , eriti selle artiklit 97;
– võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185
EÜT L 357, 31.12.2002, lk 72. , eriti selle artiklit 94;
– võttes arvesse kodukorra artiklit 77 ja VI lisa;
– võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust ( A7-0127/2011 ),
1. annab heakskiidu Euroopa Kemikaaliameti tegevdirektori tegevusele ameti 2009. aasta eelarve täitmisel;
2. esitab oma tähelepanekud alltoodud resolutsioonis;
3. teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Kemikaaliameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
2.
ETTEPANEK VÕTTA VASTU EUROOPA PARLAMENDI OTSUS
Euroopa Kemikaaliameti 2009. aasta raamatupidamiskontode sulgemise kohta
( C7‑0245/2010 – 2010/2185(DEC) )
Euroopa Parlament,
– võttes arvesse Euroopa Kemikaaliameti 2009. aasta lõplikku raamatupidamise aastaaruannet;
– võttes arvesse kontrollikoja aruannet Euroopa Kemikaaliameti eelarveaasta 2009 raamatupidamise aastaaruande kohta koos ameti vastustega
ELT C 338, 14.12.2010, lk 34. ;
– võttes arvesse nõukogu 15. veebruari 2011. aasta soovitust (5892/2011 – C7‑0052/2011 );
– võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust
EÜT L 248, 16.9.2002, lk 1. , eriti selle artiklit 185;
– võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006, millega asutatakse Euroopa Kemikaalide Agentuur
ELT L 396, 30.12.2006, lk 1. , eriti selle artiklit 97;
– võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185
EÜT L 357, 31.12.2002, lk 72. , eriti selle artiklit 94;
– võttes arvesse kodukorra artiklit 77 ja VI lisa;
– võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust ( A7-0127/2011 ),
1. kiidab heaks Euroopa Kemikaaliameti 2009. aasta raamatupidamiskontode sulgemise;
2. teeb presidendile ülesandeks edastada käesolev otsus Euroopa Kemikaaliameti tegevdirektorile, nõukogule, komisjonile ja kontrollikojale ning korraldada selle avaldamine Euroopa Liidu Teatajas (L-seerias).
3.
EUROOPA PARLAMENDI RESOLUTSIOONI ETTEPANEK
tähelepanekutega, mis on Euroopa Kemikaaliameti 2009. aasta eelarve täitmisele heakskiidu andmist käsitleva otsuse lahutamatu osa
( C7‑0245/2010 – 2010/2185(DEC) )
Euroopa Parlament,
– võttes arvesse Euroopa Kemikaaliameti 2009. aasta lõplikku raamatupidamise aastaaruannet;
– võttes arvesse kontrollikoja aruannet Euroopa Kemikaaliameti eelarveaasta 2009 raamatupidamise aastaaruande kohta koos ameti vastustega
ELT C 338, 14.12.2010, lk 34. ;
– võttes arvesse nõukogu 15. veebruari 2011. aasta soovitust (5892/2011 – C7‑0052/2011 );
– võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust
EÜT L 248, 16.9.2002, lk 1. , eriti selle artiklit 185;
– võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006, millega asutatakse Euroopa Kemikaalide Agentuur
ELT L 396, 30.12.2006, lk 1. , eriti selle artiklit 97;
– võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185
EÜT L 357, 31.12.2002, lk 72. , eriti selle artiklit 94;
– võttes arvesse kodukorra artiklit 77 ja VI lisa;
– võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust ( A7-0127/2011 ),
A. arvestades, et Euroopa Kontrollikoda märkis, et on saanud piisava kindluse 2009. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
B. arvestades, et 2009. aasta oli ameti teine tööaasta;
C. arvestades, et Euroopa Parlament andis 5. mail 2010. aastal heakskiidu Euroopa Kemikaaliameti tegevdirektori tegevusele ameti 2008. aasta eelarve täitmisel
ELT L 252, 25.9.2010, lk 146. ning heakskiidu andmise otsusele lisatud resolutsioonis tegi parlament muu hulgas järgmist:
- juhtis tähelepanu asjaolule, et kontrollikoda märkis, et ameti tegevuses esines viivitusi seoses infotehnoloogia süsteemi rakendamisprobleemide ja kvalifitseeritud töötajate puudumisega;
- väljendas rahulolu Euroopa Kemikaaliameti eduka esimese tegevusaasta üle (2007. aastal vastutas ameti eelarve haldamise eest komisjon (ettevõtluse ja tööstuse peadirektoraat));
D. arvestades, et ameti 2009. aasta eelarve oli 70 400 000 eurot, mis oli 6% suurem kui 2008. aasta eelarve,
1. märgib, et 2008. aastal rahastati ametit vastavalt finantsmääruse artiklile 185 komisjoni toetusest 62 200 000 euro suuruses summas ja väiksemas mahus rahastati ametit tööstuse poolt keemiliste ainete registreerimiste eest makstud tasudest vastavalt kemikaalimäärusele REACH (Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur
ELT L 396, 30.12.2006, lk 1. );
2. rõhutab, et ameti 2009. aasta tulu koosnes peamiselt ELi üldeelarvest eraldatud iga-aastasest toetusest, mis suurenes võrreldes 2008. aastaga (mil see oli 62 600 000 eurot) 4 000 000 euro võrra, ja tasudest, mille kogusumma oli 2 200 000 eurot; märgib, et REACH-IT põhist tasu saadi ettevõtjatelt, kelle suhtes kohaldatakse kemikaalimääruse REACH kohast registreerimis- ja teavituskohustust;
3. märgib, et assigneeringute suurenemise jaotises 3 (tegevuskulud) põhjustas peamiselt tarkvaraarenduskulude suurenemine, sest REACH-IT süsteemi ülesehituse tõhustamiseks ning põhjaliku kemikaaliohutuse hindamise ja kemikaaliohutuse aruandluse vahendi arendamiseks oli vaja suuri investeeringuid;
4. võtab sellega seoses teadmiseks, et esimese registreerimistähtaja ettevalmistamist puudutavate ja 2009. aastaks lõpuleviimata suurprojektidega seotud lepingute tõttu kandis amet üle 29% koguassigneeringutest (20 000 000 eurot); soovitab ülekantud summade osakaalu aastasuse põhimõttest tulenevalt vähendada;
Tulemused
5. avaldab ametile tunnustust selle eest, et ta esitas kontrollikoja 2009. aasta aruandele lisatud tabelis võrdluse 2009. ja 2008. aastal lõpuleviidud tegevuste kohta, tänu millele on eelarve täitmisele heakskiidu andmise eest vastutaval institutsioonil võimalik paremini hinnata ameti eri aastate tulemusi; võtab teadmiseks, et amet on suurendanud lõpetatud registreerimistoimikute arvu (2009. aastal 500 ja 2008. aastal 70) ning päringute arvu (2009. aastal 1000 ja 2008. aastal 250); võtab ühtlasi teadmiseks kasvu nii lõpetatud vastavuskontrollide arvu (2009. aastal 14 ja 2008. aastal 1) kui ka ettepanekute osas ühtlustatud klassifitseerimise ja märgistamise kohta (2009. aastal 30 ja 2008. aastal 14);
6. väljendab rahulolu ameti eduka teise tegevusaasta üle (2007. aastal vastutas ameti eelarve haldamise eest komisjon (ettevõtluse ja tööstuse peadirektoraat)); rõhutab eriti, et ameti sujuv ja üsna kiire loomine oli peamiselt võimalik tänu vastutava peadirektoraadi tõhusale toele, kogemuste vahetamisele sarnaste ametitega ja vastuvõtva riigi suurele toele;
7. avaldab heameelt ameti algatuse üle suurendada kliendikesksust ja parandada tagasisidemenetlusi; avaldab ametile eelkõige tunnustust selle eest, et ta korraldas 2009. aastal sidusrühmade uuringu ja suurendas tööstussektorile pakutavat abi (näiteks juhtivate registreerijate nõustamine telefoni teel, töötoad, võrgustiku koosolekud, avalik nõustamine jne);
8. nõuab, et kontrollikoda auditeeriks ameti tulemusi;
Assigneeringute ülekandmine
9. kutsub ametit üles jätkama hangete ja eelarve täitmise kavandamist ning järelevalvet eesmärgiga vähendada ülekantavaid assigneeringuid; toob välja asjaolu, et kontrollikoda märkis oma aruandes, et amet kandis 2010. aastasse üle 20 000 000 euro väärtuses assigneeringuid (29% assigneeringutest), millest ligikaudu 88% oli ette nähtud aasta lõpuks veel ellu viimata tegevuste jaoks (või mõnel juhul veel kätte saamata kaupade jaoks); märgib, et ühtlasi tühistati 5% assigneeringutest (3 000 000 eurot);
10. avaldab samas heameelt ameti võetud kohustuse üle viia 2010. aastal kulukohustuste assigneeringute ülekandmise määr alla 20% ning assigneeringute tühistamise maht tunduvalt madalamale tasemele kui 2008. aastal; kutsub seepärast ametit üles teavitama eelarve täitmisele heakskiidu andmise eest vastutavat institutsiooni selles valdkonnas tehtud edusammudest;
Inimressursid
11. märgib, et ametikohtade loetelus sisalduvate ametikohtade koguarv suurenes 2008. aastaga võrreldes 47%; avaldab heameelt asjaolu üle, et aasta lõpus oli ametil täidetud 90% ametikohtade loetelus olevatest ametikohtadest; tuletab siiski meelde, kui oluline on kontrollida jätkuvalt eelarve ja töölevõtmise kava täitmist;
Siseaudit
12. avaldab ametile tunnustust selle eest, et ta lõi siseauditi üksuse, kelle ülesanne on teostada siseauditit ning anda tegevdirektorile sõltumatute arvamuste ja soovitustega nõu riskijuhtimise ja kontrollisüsteemide küsimuses;
13. kinnitab, et siseauditi talitus esitas 1. detsembril 2009 oma lõpliku strateegilise auditikava aastateks 2010–2012 (libisevalt kolm aastat, ajakohastatakse igal aastal); kutsub seepärast ameti peadirektorit üles teavitama eelarve täitmisele heakskiidu andmise eest vastutavat institutsiooni selle auditikava sisust;
14. kutsub ametit üles teavitama eelarve täitmisele heakskiidu andmise eest vastutavat institutsiooni meetmetest, mida on võetud kontrollisüsteemi parandamiseks, tõhustades finantssüsteeme, tööprotsesse, auditeid, tegevuskavasid ja riskihindamist;
15. innustab ametit tagama tulemuslikult alljärgnev:
- kõigi rahastamisotsuse komponentide olemasolu (nt tööprogrammi ja finantsotsuste standardvormid);
- organisatsiooni igal tasandil vajatava teabe nõuetekohane määratlemine ja töötlemine;
- tööprogrammis kõikide eelarve kaudu kasutatavate vahendite esitamine;
- finantsmenetluste ja kontrollnimekirjade dokumenteerimise lõpuleviimine ja ajakohastamine;
°
° °
16. viitab eelarve täitmisele heakskiidu andmise otsusele lisatud muude horisontaalsete tähelepanekute osas oma … mai 2011. aasta resolutsioonile ametite tulemuste, finantsjuhtimise ja kontrolli kohta
Vastuvõetud tekstid, P7_TA-PROV(2011). .
16.3.2011
KESKKONNA-, RAHVATERVISE JA TOIDUOHUTUSE KOMISJONI ARVAMUS
eelarvekontrollikomisjonile
Euroopa Kemikaaliameti 2009. aasta eelarve täitmisele heakskiidu andmine
( C7-0245/2010 - 2010/2185(DEC) )
Arvamuse koostaja: Jutta Haug
ETTEPANEKUD
Keskkonna-, rahvatervise ja toiduohutuse komisjon palub vastutaval eelarvekontrollikomisjonil lisada oma resolutsiooni ettepanekusse järgmised ettepanekud:
1. on rahul, et Euroopa Kemikaaliamet on asutamisest saadik tulemuslikult tegutsenud; peab 2009. aastat tegevuse alustamise etapiks, mille eesmärk oli luua registreerimistähtaegadest tulenevad vajalikud infrastruktuurid ja menetlused;
2. märgib sellega seoses, et ametikohtade loetelus olevate ametikohtade koguarv suurenes 104 ametikoha võrra võrreldes 2008. aasta ametikohtade loeteluga (220 ametikohta); peab sellist suurenemist asjakohaste, kemikaalidega seotud õigusaktidega ametile antud ülesannete täitmise seisukohast vajalikuks;
3. rõhutab, et ameti 2009. aasta tulu koosnes peamiselt ELi üldeelarvest eraldatud iga-aastasest toetusest, mis suurenes võrreldes 2008. aastaga (mil see oli 62 600 000 eurot) 4 000 000 euro võrra, ja tasudest, mille kogusumma oli 2 200 000 eurot; märgib, et REACH-IT põhist tasu saadi ettevõtjatelt, kelle suhtes kohaldatakse kemikaalimääruse REACH
ELT L 396, 30.12.2006, lk 1. kohast registreerimis- ja teavituskohustust;
4. märgib, et assigneeringute suurenemise jaotises 3 (tegevuskulud) põhjustas peamiselt tarkvaraarenduskulude suurenemine, sest REACH-IT süsteemi ülesehituse tõhustamiseks ning põhjaliku kemikaaliohutuse hindamise ja kemikaaliohutuse aruandluse vahendi arendamiseks oli vaja suuri investeeringuid;
5. võtab sellega seoses teadmiseks, et esimese registreerimistähtaja ettevalmistamist puudutavate ja 2009. aastaks lõpuleviimata suurprojektidega seotud lepingute tõttu kandis amet 29% koguassigneeringutest (20 000 000 eurot) üle; soovitab ülekantud summade osakaalu aastasuse põhimõttest tulenevalt vähendada;
6. nõuab, et kontrollikoda auditeeriks ameti tulemusi;
7. on olemasolevate andmete põhjal seisukohal, et ameti tegevdirektori tegevusele ameti 2009. aasta eelarve täitmisel võib anda heakskiidu.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
16.3.2011
Lõpphääletuse tulemus
+:
–:
0:
49
7
Lõpphääletuse ajal kohal olnud liikmed
János Áder, Kriton Arsenis, Pilar Ayuso, Paolo Bartolozzi, Sandrine Bélier, Sergio Berlato, Martin Callanan, Nessa Childers, Chris Davies, Bairbre de Brún, Bas Eickhout, Edite Estrela, Karl-Heinz Florenz, Elisabetta Gardini, Julie Girling, Cristina Gutiérrez-Cortines, Satu Hassi, Jolanta Emilia Hibner, Dan Jørgensen, Karin Kadenbach, Christa Klaß, Holger Krahmer, Jo Leinen, Corinne Lepage, Linda McAvan, Radvilė Morkūnaitė-Mikulėnienė, Miroslav Ouzký, Vladko Todorov Panayotov, Gilles Pargneaux, Antonyia Parvanova, Andres Perello Rodriguez, Sirpa Pietikäinen, Mario Pirillo, Pavel Poc, Vittorio Prodi, Frédérique Ries, Anna Rosbach, Oreste Rossi, Dagmar Roth-Behrendt, Daciana Octavia Sârbu, Horst Schnellhardt, Richard Seeber, Theodoros Skylakakis, Bogusław Sonik, Salvatore Tatarella, Åsa Westlund, Glenis Willmott, Sabine Wils, Marina Yannakoudakis
Lõpphääletuse ajal kohal olnud asendusliige/asendusliikmed
Jutta Haug, Marisa Matias, Bill Newton Dunn, Bart Staes, Eleni Theocharous, Thomas Ulmer, Anna Záborská
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
21.3.2011
Lõpphääletuse tulemus
+:
–:
0:
16
2
Lõpphääletuse ajal kohal olnud liikmed
Marta Andreasen, Jean-Pierre Audy, Inés Ayala Sender, Jorgo Chatzimarkakis, Tamás Deutsch, Martin Ehrenhauser, Jens Geier, Ingeborg Gräßle, Iliana Ivanova, Elisabeth Köstinger, Monica Luisa Macovei, Aldo Patriciello, Crescenzio Rivellini, Bart Staes, Georgios Stavrakakis, Søren Bo Søndergaard
Lõpphääletuse ajal kohal olnud asendusliige/asendusliikmed
Thijs Berman, Zuzana Brzobohatá, Derk Jan Eppink, Marian-Jean Marinescu, Véronique Mathieu
