Energiaturg: hulgimüüjad peavad tehingud avalikustama
Energeetika
Täiskogu istungid
2011-09-14 - 13:16
Mare HAAB STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 Euroopa Parlament võttis täna vastu uued reeglid, mille eesmärk on hoida ära kuritarvitused energia hulgimüügiturul ja sel moel kaitsta lõpptarbijaid.
Energia hulgimüügi üle ELis hakatakse teostama sektoripõhist järelvalvet, selleks et liikmesriigid saaksid konkurentsivastast tegevust hõlpsamini takistada ning vajadusel sanktsioone rakendada.
Euroopa Liidu määrus energiaturu terviklikkuse ja läbipaistvuse kohta, mis võeti vastu 616 poolt, 26 vastu ja 24 erapooletu häälega, hakkab reguleerima kogu energia hulgimüügiturgu ELis ning konkreetselt lepinguid, mis puudutavad maagaasi ja elektri tootmist, tarnet ja varustuskindlust.
Uued reeglid keelavad kauplemise siseteabe põhjal ning turu manipulatsioonid.
Rikkumiste eest määratud siseriiklikud sanktsioonid peavad arvestama tarbijatele tekitatud kahju.
"Me soovime, et hinnakujundus oleks tarbijaile läbipaistev.
Paraku sõlmitakse liiga sageli tehinguid, mille puhul hind on lõpptarbija jaoks liiga kõrge, mis omakorda mõjutab tugevalt tööhõivet ja majanduskasvu," rõhutas raporti autor, Euroopa Demokraatide ja Liberaalide fraktsiooni kuuluv saksa saadik Jorgo Chatzimarkakis
"Energia peab jääma kõigile kättesaadavaks kuna see on majanduse võti.
Mul on hea meel, et see oluline määrus, mis väldib kuritarvitused energia hulgimüügiturul, tagab turul õigluse ja kättesaadavuse põhimõtted ning läbipaistvuse.
Määrus võimaldab selgemat hinnakujundust kogu ELis," ütles EP president Jerzy Buzek.
Energeetikasektorit Reguleerivate Asutuste Koostööamet
Energeetikasektorit Reguleerivate Asutuste Koostööamet (ACER) hakkab jälgima kõiki tehinguid ning hakkab ELi liikmesriikidele andmeid edastama, et neid abistada määruse rikkumiste uurimisel ja meetmete rakendamisel.
ELi register
EP ettepanekul koostatakse rahvuslike registrite baasil vastav ELi register kuhu kantakse kõik energiaturu hulgimüüjad.
Turul ei saa tegutseda ükski hulgimüüja, kes pole registrisse kantud.
Järgmised sammud
Niipea kui määrus on ametlikult kokkulepitud esimesel lugemisel, jõustub see 20 päeva pärast Euroopa Liidu Teatajas avaldamist.
Sätted, mis näevad ette korra, kuidas hulgimüüjad peavad koostööametit (ACER) informeerima, jõustuvad kuus kuud pärast seda kui komisjon kiidab heaks vajalikud rakendusaktid.
Arutelu: kolmapäev, 14. september
Hääletus: kolmapäev, 14. september
Menetlus: kaasotsustusmenetlus, 1. lugemine
20110914IPR26634 Vastuvõetud teksti leiate siit valides kuupäeva 14.09.2011 Vaadake arutelu videot (valige kuupäev 14.09.2011) Raportööri Jorgo CHATZIMARKAKISe (ALDE, DE) isikuandmed Õigusloome järgmiseks vt
ET
1
LINK
/activities/plenary/ta/calendar.do?language=ET
ET
2
LINK
/wps-europarl-internet/frd/vod/research-by-date?language=en
ET
3
LINK
/members/public/geoSearch/view.do?country=DE&partNumber=1&language=EN&id=28243
ET
4
LINK
/oeil/file.jsp?id=5888822
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
