LÕPLIK
A6-0239/2007
15.6.2007
***I
RAPORT
Ettepanek võtta vastu Euroopa Parlamendi ja nõukogu direktiiv, millega muudetakse nõukogu direktiivi 85/611/EMÜ avatud investeerimisfonde (UCITS) käsitlevate õigus- ja haldusnormide kooskõlastamise kohta seoses komisjoni rakendusvolitustega
(KOM(2006)0926 – C6‑0010/2007 – 2006/0293(COD))
Majandus- ja rahanduskomisjon
Raportöör:
Pervenche Berès
PE 388.707v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS................................................................................................................................7
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu direktiiv, millega muudetakse nõukogu direktiivi 85/611/EMÜ avatud investeerimisfonde (UCITS) käsitlevate õigus- ja haldusnormide kooskõlastamise kohta seoses komisjoni rakendusvolitustega
( KOM(2006)0926 – C6‑0010/2007 – 2006/0293(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2006)0926 )
ELTs seni avaldamata. ;
– võttes arvesse EÜ asutamislepingu artiklit 251 ja artiklit 47 lõiget 2, mille alusel komisjon Euroopa Parlamendile ettepaneku esitas ( C6‑0010/2007 );
– võttes arvesse kodukorra artiklit 51;
– võttes arvesse majandus- ja rahanduskomisjoni raportit ( A6‑0239/2007 ),
1. kiidab komisjoni ettepaneku heaks;
2. palub komisjonil ettepaneku uuesti Euroopa Parlamenti saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
Pärast nõukogu otsuse 1999/468/EÜ läbivaatamist 2006. aasta juulis kehtestati uus komiteemenetlus – kontrolliga regulatiivmenetlus.
Kontrolliga regulatiivmenetlus suurendab oluliselt Euroopa Parlamendi järelevalve õigusi rakendusmeetmete suhtes ning annab Euroopa Parlamendile õiguse mitte ainult kontrollida rakendusmeetme eelnõud, vaid see laiendab samuti aluseid, millele Euroopa Parlament saab tugineda meetme eelnõu vastustamisel või rakendusmeetme eelnõu kohta muudatusettepaneku esitamisel.
Nõukogu otsuse 1999/468/EÜ muudatusettepanekute rakendamiseks on Euroopa Parlament koostanud loetelu prioriteetsetest õigusaktidest, mis tuleb uue kontrolliga regulatiivmenetlusega kooskõlla viia.
Direktiiv 85/611/EMÜ, millega kehtestatakse eeskirjad Euroopa investeerimisfondide nagu UCITS kohta, on üks 27st määratletud prioriteetsest õigusaktist.
Komisjoni ettepanek on viinud selle direktiivi kooskõlla uue kontrolliga regulatiivmenetlusega, mida kohaldatakse avatud investeerimisfondide (UCITS) nõuetele vastavate investeerimisvahendite määratluse täpsustamise teatud aspektidele ehk investeerimispoliitika eeskirjadele.
Raportööril pole selle õigusakti kohandamise kohta kommentaare.
MENETLUS
Pealkiri
Avatud investeerimisfondid (UCITS) (komisjoni rakendusvolitused)
Viited
KOM(2006)0926 - C6-0010/2007 - 2006/0293(COD)
EP-le esitamise kuupäev
22.12.2006
Vastutav komisjon
istungil teada andmise kuupäev
ECON
17.1.2007
Raportöör(id)
nimetamise kuupäev
Pervenche Berès
13.2.2007
Arutamine parlamendikomisjonis
7.5.2007
21.5.2007
Vastuvõtmise kuupäev
11.6.2007
Lõpphääletuse tulemused
+:
–:
0:
26
Lõpphääletuse ajal kohal olnud liikmed
Zsolt László Becsey, Pervenche Berès, Sharon Bowles, Jonathan Evans, Jean-Paul Gauzès, Gunnar Hökmark, Sophia in ‘t Veld, Wolf Klinz, Guntars Krasts, Gay Mitchell, Joseph Muscat, Joop Post, John Purvis, Alexander Radwan, Bernhard Rapkay, Heide Rühle, Eoin Ryan, Olle Schmidt, Cristian Stănescu, Margarita Starkevičiūtė, Ieke van den Burg, Sahra Wagenknecht
Lõpphääletuse ajal kohal olnud asendusliige/asendusliikmed
Harald Ettl, Werner Langen
Lõpphääletuse ajal kohal olnud asendusliige/asendusliikmed (kodukorra art 178 lg 2)
Evelyne Gebhardt, Joel Hasse Ferreira
