Romidest parlamendisaadikud hindavad ELi romi-strateegiat
Kodanike õigused
2008-01-31 - 15:03
Kas neil läheb kergemaks?
Euroopa Liidus elab ligi 10 miljonit romi, rahvakeeli mustlast.
Ei ole saladus, et neid diskrimineeritakse, ei integreerita ning vahel saadetakse isegi riigist välja.
Tänasel istungil arutavad saadikud resolutsiooni romisid käsitleva ELi strateegia kohta.
Arutasime kahe Ungarist valitud romist Euroopa Parlamendi saadikuga - Viktória Mohácsi ning Lívia Járókaga - romide probleeme ELis.
Euroopas elab 12-15 miljonit romi, kellest ELis ligi 10 miljonit.
Romid moodustavad ELi kõige suurema mitmes erinevas riigis asuva vähemusrühma.
Enamik romisid elab Ida-Euroopas (Rumeenias, Bulgaarias ja Ungaris), aga ka Prantsusmaal ja Hispaanias on neid märkimisväärselt.
Integreerida või saata välja?
Romid kannatavad rassilise ning erinevate strukturaalsete diskrimineerimisvormide all nagu vaesus, sotsiaalne eraldatus, vanus, puue ja seksuaalne orientatsioon.
Romi naisi diskrimineeritakse ka soo pärast.
Enamik romisid sai pärast ELi 2004. ja 2007. aastal toimunud laienemisi ELi kodanikuks, mistõttu saavad nad koos perekondadega vabalt ELi piires ringi liikuda.
Samas esineb juhtumeid, kus nad visatakse riigist välja, nagu juhtus näiteks Prantsusmaal.
Parlamendi resolutsiooni projekt toob välja, et vaja on romide sotsiaalset kaasatust.
"Samas kui liikmesriigid näevad vajadust romid integreerida, ei tee enamik neist selleks konkreetseid samme," ütles romist parlamendisaadik Viktória Mohácsi (ALDE, HU).
Riikide olematu romi-poliitika
Tema sõnul pole kõikides riikides vähemuspoliitikat - mõned riigid näevad neid kui romi vähemust, mõned teadustavad, et kõikidel inimestel on põhiseaduse järgi samad õigused.
"Euroopa noorima ja kiiremini kasvava vähemuse integreerimine ei tohiks langeda madalalaubalise parteipoliitikavõrku," ütles Lívia Járóka (PPE-DE, HU), teine romist parlamendiliige.
"See on riiklik, lausa üle-euroopalise tähtsusega küsimus."
Tema sõnul kardavad parteid romi-küsimust käsitleda, sest ei taha oma valijaid kaotada.
Ka kodanikuühendused on romi-küsimuseks liiga nõrgad.
Riikide huvi integreerida
Rääkides romide elutingimustest getodes ja nende väljasaatmist osadest riikidest, ütles Járóka, et romid näevad riiki, kus nad elavad, kui oma kodumaad ning soovivad anda oma panuse sellesse ühiskonda.
"Suurte rändajaterühmade olemasolu Lääne-Euroopas on riikide, millest nad on lahkunud, läbikukkumise tulemus," märkis Járóka.
"Romid ja samuti mitte-romidest rändajad lahkuvad oma riikidest, sest nad seisavad seal silmitsi kohutava olukorraga - sotsiaalne eraldatus, vaesus ning eraldiseisev haridussüsteem ja elukoht."
Väikelaen liigkasuvõtjate vältimiseks
Mohácsi meelest eiravad osad liikmesriigid tõsiasja, et vaba liikumine ELis kohaldub ka romidele.
Üheks resolutsiooni ettepanekuks on mikrokrediidi ehk väikelaenu võtmise võimalus romidele, mis lubaks liigkasuvõtjate käest laenu võtmata väikeettevõtteid asutada.
"Mikrokrediit oleks võimalus väljatõrjutud kogukondade tugevdamiseks," ütles Járóka.
"See on ainus võimalus asendada liigkasuvõtmist, mis on üks suurimaid probleeme romide kogukonnas."
Enamikus liikmesriikides on romide töötus enam kui 80% ja seda haridussüsteemist väljatõrjumise tõttu.
"Mikrokrediidi süsteem võiks olla adekvaatne võimalus laste neil tegeleda ettevõtlusega," ütles Mohácsi.
20080125STO19645 EP resolutsioon romisid käsitleva Euroopa strateegia kohta (2008) Isikute üle piiri liikumist reguleerivad ühenduse eeskirjad EP resolutsioon romisid käsitleva Euroopa strateegia kohta (2005) EP resolutsioon romi naiste olukorra kohta Pressiteade resolutsiooni kohta
ET
1
PHOTO
20080131PHT20234.jpg
ET
4
LINK
http://resolutsioon romide olukorra kohta Euroopa Liidus
-//EP//TEXT MOTION P6-RC-2008-0050 0 NOT XML V0//ET
-//EP//TEXT TA P6-TA-2007-0519 0 NOT XML V0//ET
-//EP//TEXT TA P6-TA-2006-0244 0 NOT XML V0//ET
-//EP//TEXT IM-PRESS 20080129IPR19931 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
