Täiskogu kokkuvõte: 23.-26. aprill 2007
Institutsioonid
2007-04-30 - 16:10
Mis olid täiskogu tähtsündmused
Euroopa Parlamendi aprillikuine istung Strasbourgis oli tihedalt täis olulisi teemasid ja külalisi.
Euroopasisesed pangaülekanded, geeni- ja rakuteraapia, võltstooted, mereohutus, AIDS/HIV, suhted USAga, inimõiguste küsimused seoses Zimbabwe, Venemaa ja BBC ajakirjaniku röövimisega.
Parlamendile oli külla tulnud India president doktor Abdul Kalam, kes pidas saadikutele märkimisväärse kõne.
Lugege täpsemalt täiskogul toimunust, klõpsates allolevatele viitadele.
20070430FCS06126
Esmaspäevasel täiskogul: intellektuaalomand, geeniteraapia ja pangamaksed
CD-plaadid on üks levinum piraatkaup Kas pangaülekanded muutuvad Euroopa tarbija jaoks odavamaks?
Kas kõik Euroopa patsiendid saavad kogeda geeni- ja rakuteraapia tulemusi?
Kui hästi suudab Euroopa võidelda võltstoodete tootmise ja turustamisega?
Need oli põhiteemad, mille üle parlamendiliikmed arutasid selle täiskogu istungi esimesel päeval, 23. aprillil.
Täiskogu istungit avades mõistis president Pöttering hukka eelmisel nädalal Türgis Malatyas kolme kristliku kirjastuse töötaja mõrvamise väga julmal viisil.
President rõhutas, et eriti oluline on tuua süüdlased kohtu ette.
Ta märkis samuti, et vähemuste õiguste kaitse on Euroopas väga oluline ning et ta ootab Türgilt vastavat käitumist.
President teavitas saadikuid ka sellest, et Venemaa esimene president Boriss Jeltsin on surnud.
Ta avaldas parlamendi nimel kaastunnet Venemaale ning omastele.
Nõiajaht piraatkauba suhtes?
Esimene arutelu toimus intellektuaalomandi õigustest.
Sotsiaaldemokraadist raportöör Zingaretti sõnul "peame me harmoniseerima oma võitluse kuritegevuse vastu".
Mänguasjad, kleidid, kingad, kosmeetika, DVDd, CD-plaadid ja ravimid on populaarsemad võltsingud.
Mõned parlamendiliikmed kritiseerisid direktiivi.
Näiteks ütles roheliste hulka kuuluv saadik David Hammerstein, et "hetkel pole aega alustada nõiajahiga".
"Sanktsioonide sisseseadmine ei lahenda probleemi," lisas Rainer Wieland (EPP-ED).
Parlamendisaadikud hääletavad raporti üle kolmapäeval.
Kõrgtehnoloogilised ravimid ja eetika Teine olulisem teema täiskogul puudutas kõrgtehnoloogilisi ravimeid, täpsemalt ühiseid turvastandardeid ja teadusuuringute ja innovatsiooni edendamist.
Mõeldes haigete inimeste peale soovib enamik parlamendiliikmeid raporti kiiresti vastu võtta, samas tekitavad probleemi mõned eetilised küsimused.
Kas eetilised küsimused peaksid olema reguleeritud ELi tasemel või mitte, on tekitanud kuuma arutelu.
Hetkel soovitatakse eetilised küsimused jätta iga liikmesriigi enda otsustada.
Raportöör Mikolášiki (EPP-ED) sõnul pidi ta välja tulema "kaasaegse ja edasiviiva tekstiga, mis austaks inimväärikust".
Parlamendisaadikud hääletavad raporti üle kolmapäeval.
Kiiremad ja odavamad maksed Lisaks arutasid parlamendiliikmed kolmapäeval siseturu pangamakseid.
Tänu direktiivile saavad eurooplased peagi teha odavamaid ja kiiremaid Euroopa-siseseid makseid.
Hääletus raporti üle toimub homme.
Kõrgtehnoloogilised ravimid - arutelu Geeni- ja rakuteraapia ootavad suuremat reguleeritust
Teisipäevasel täiskogul: mereohutus, ELi eelarve ja AIDS/HIV
ELi mereohutust tuleb suurendada Teisipäeval, 25. aprillil arutasid parlamendiliikmed viit mereohutusega seotud raportit, mis on osa komisjoni plaanist tugevdada turvalisust merel.
Parlament andis samuti oma heakskiidu 2005. aasta ELi eelarve kinnitamisele, vabastades sellega komisjoni vastutusest.
Paar poliitilist fraktsiooni väljendas pahameelt, et liikmesriigid ei võta ELi eelarve osas suuremat vastutust.
AIDS/HIViga võitlemine ELis ja naaberriikides oli samuti üks olulisemaid päevateemasid.
Viie mereohutusega seotud raporti üldeesmärgid olid järgmised:
100%line laevade kontrollimine Euroopa sadamates
kohustuslik reisijate kindlustamine kõikidel laevadel
hindamiskomisjoni loomine, mis klassifitseeriks laevu
sõltumatu organi loomine, mis määrab vigaste aluste randumiskoha
tehniline uurimine õnnetuste puhul, mida teostavad sõltumatud organid "Meil on vaja tervet mereohutuse paketti," ütles Luis De Grandes Pascual (EPP-ED) istungil.
Kõik raportid lähevad hääletusele kolmapäevasel istungil.
Vaid kaks riiki võtsid vastutuse Teisipäevasel istungil andis parlament heakskiidu ka ELi 2005. aasta eelarvele kinnitamisele, samuti parlamendi enda eelarvele.
Komisjoni eelarve raportöör Salvador Polledo märkis, et "2005. aasta oli keeruline, sest see oli laienenud liidu esimene aasta".
Polledo märkis, et kuigi komisjoni eelarve täitmine sai heakskiidu, on põhimõttelisi probleeme finantskontrolliga.
Polledo märkis eraldi ära, et vaid Ühendkuningriik ja Holland on ELi riikidest ainsad, kelle valitsus võtab ELi eelarve suhtes vastutuse.
Ta kritiseeris parlamendiliikmeid, kes on oma riigi seisukoha suhtes ükskõiksed.
See oli ka põhjus, miks liberaalide ja roheliste fraktsioonid hääletasid nõukogu eelarve kinnitamise heakskiidu vastu.
"Oli viimane aeg näidata, et parlament võtab maksumaksjate raha kulutamist väga tõsiselt," ütles hollandi liberaalist parlamendiliige Jan Mulder.
AIDS/HIViga võitlemise tegevusplaan Parlament kiitis heaks ka HIV/AIDSiga võitlemise tegevusplaani Euroopa Liidus ja naaberriikides aastatel 2006-2009.
Hoolimata mitmetest HIV/AIDSi ennetus- ja teavituskampaaniatest suureneb nakatunute arv Euroopas pidevalt.
Raportöör Georgs Andrejevsi sõnul tuleb võitlust nakkusega muuta esmatähtsaks ning kõik liikmesriigid peaksid oma andmed saatma Haiguste Ennetamise ja Tõrje Euroopa Ametisse (ECDC).
Andrejevs märkis, et ligipääs viirusevastastele ravimitele on liikmesriikides väga erinev ning komisjon peaks võtma initsiatiivi, et tagada võrdne kohtlemine.
Euroopa Liidu 2005. eelarveaasta üldeelarve täitmisele anti heakskiit Mereohutuse suurendamine tagaks vähem õnnetusi Parlament: HIV/AIDSiga võitlemiseks on vaja tõhustada teavitustegevust
Kolmapäevasel täiskogul: suhted USAga, India president ja uued teraapiad
India president Kalam pidas märkimisvääre kõne Kolmapäevasel istungil arutasid parlamendiliikmed USA ja ELi vahelisi suhteid, pidades silmas nädala pärast toimuvat kahe riigi vahelist tippkohtumist Washingtonis.
Istungil pidas muljetavaldava kõne India president Abdul Kalam, kes tõi välja kolm punkti, mille kaudu India ja Euroopa saaksid panustada ülemaailmsesse rahusse ja õitsengusse.
Samuti kiitis parlament heaks geeni- ja rakuteraapia ning koetehnoloogia edasise arendamise.
Arvestades seda, et nädala pärast toimub Washingtonis ELi ja USA tippkohtumine, arutasid parlamendiliikmed atlandiüleseid suhteid.
"Me võlgneme ameeriklastele palju... kui meil poleks olnud Marshalli plaani, poleks me seal, kus me oleme praegu," ütles parlamendi suurima fraktsiooni Rahvapartei juht Joseph Daul.
Ta märkis, et Washingtonis puhuvad uued tuuled ja kritiseeris salavanglate olemasolu.
Ettepanekud suheteks USAga Liberaalide fraktsiooni juht Graham Watson kritiseeris praegust USA juhtkonda, kes lõhub atlandiüleseid suhteid, võttes ühepoolseid lähenemisi mitmepoolsetes küsimustes.
Brian Crowley UEN fraktsioonist nimetas USA ja ELi majandussuhteid "olulisimaks maailmas".
Arutelus esines mitmeid erinevaid arvamusi erinevate poliitiliste fraktsioonide poolt.
ELi ja USA suhete tugevdamine, barjäärideta atlandiülene turg, korralik õiguslik alus terrorismivastaseks võitluseks ja kohustuste võtmine kliimamuutuse vastases võitluses olid neist olulisemad.
Muljetavaldav kõne India presidendilt Istungi tähtsündmuseks oli kahtlemata India president Abdul Kalami külaskäik ja kõne parlamendiliikmetele.
Maailma suurima demokraatia president rõhutas oma seotust tehnoloogia ja teadusega, otsides selle kaudu majanduskasvu.
Kalam tõi välja kolm Euroopa ja India vahelise suhte olulist punkti, mille kaudu saaks edendada ülemaailmset rahu ja õitsengut:
Valgustatud ühiskonna loomine ja arendamine, mis põhineks haridusel ja vaimsuseni viival usul
Energiaalane sõltumatus - lõpetada fossiilkütuste kasutamine ja keskkonna kurnamine
Nn teadmiste platvormi loomine, mis ühendaks bio-, nano- ja IT-tehnoloogiad aladega nagu veemajandus, tervishoid, toit ja tööstus.
President Pöttering nimetas Kalami kõne "üheks kõige erilisemaks kõneks, mida me eales oleme kuulanud".
Tema sõnul oli Kalami sõnum üksteise kuulamine, mõistmine, austus ja koostöö.
Toetus teraapiate arendusele, eetika jäi välja Kolmapäeval toetas parlament uute teraapiate edasist arendamist, kiites heaks määruse ettepaneku, mille eesmärgiks on geeni- ja rakuteraapia ning koetehnoloogia edasise arendamise toetamine.
Saadikud lükkasid tagasi uute tehnoloogiate eetilist poolt käsitlevad muudatusettepanekud, jättes selle liikmesriikide otsustada.
Nn uutel teraapiatel nagu geeniteraapial, rakuteraapia ja koetehnoloogial on suur potentsiaal vähi, kõhre- ja luuhaiguste ja vigastuste, geneetiliste kõrvalekallete, südameinfarktijärgsete kahjustuste ning põletushaavade ravis.
Määruse eesmärgiks on uute teraapiate edendamine ning samal ajal patsientide ohutuse tagamine ning valdkonnas tegutsevatele ettevõtetele Euroopa turule juurdepääsu kindlustamine.
Kolm fraktsiooni - PSE, ALDE ja GUE/NGL pidasid nõukoguga läbirääkimisi eesmärgiga lõpetada menetlus esimese lugemisega.
Regulatsioon jõustub 2008. aasta keskel.
India president Kalas külastab Euroopa Parlamenti Atlandiülesed suhted - keskpunktis viisavabadus, keskkond ning energeetika
Neljapäevasel täiskogul: Venemaa, Zimbabwe, Johnson ja Geremek
Plakat, millel on Alan Johnsson Aprillikuu täiskogu istungi viimane päev oli põhijoones pühendatud inimõiguse küsimustele.
Parlamendiliikmed arutasid olukorda Zimbabwes, inimõiguste, demokraatia ja õigusriigi küsimusi seoses Venemaaga ning BBC ajakirjaniku Alan Johnsoni röövimist Gazas ning saadik Geremeki mandaati.
Parlament kutsus taas üles kehtestama üleüldist moratooriumi surmanuhtluse suhtes ning kiitis heaks oma 2006. aasta aastaaruande inimõiguste kohta maailmas.
Parlamendiliikmed arutlesid Venemaa inimõiguste ja demokraatia küsimuste üle, märkides viimase aja vägivallaga maha surutud avalike demonstratsioone.
Saadikud meenutasid samuti sel nädalal surnud endist Venemaa presidenti Boris Jeltsinit.
Parlament tegi resolutsiooni Gazas röövitud BBC inglise ajakirjaniku Alan Johnsoni vabastamise nimel.
Erinevate poliitiliste fraktsioonide esindajad rõhutasid Johnsoni professionaalsusest, kui rääkisid solidaarsusest tema ja ta perekonna vastu.
Mõned kõnelejad märkisid, et röövimine on "Palestiina inimeste huvide vastane".
Zimbabwe ja president Mugabe Viie fraktsiooni (EPP-ED, UEN.
PSE; Verts/ALE, ALDE) ühisresolutsioon mõistis hukka selle, et president Mugabe on 2008. aasta presidendivalimiste võimalik kandidaat ning et juba praegu üritatakse kõrvaldada võimalikke vastaskandidaate.
"Midagi positiivset on siiski toimunud," ütles Rahvapartei fraktsiooni kuuluv parlamendiliige Geoffrey Van Orden.
"Muga režiimi hiljutine vägivaldsus on tekitanud reaktsiooni naaberriikides.
Nüüd näevad nad Mugabet kui diktaatorit ja ei aktsepteeri seletusi, et probleemid tulevad väljastpoolt."
"EL on õigustatult kehtestanud Zimbabwele sanktsioone.
Me soovime neid pikendada," ütles sotsialistist parlamendiliige Margrietus van den Berg.
Geremeki mandaat Parlamendi president Hans-Gert Pöttering saadikutele teada, et esimeeste konverents kiitis suure häälteenamusega heaks tema pressiteate Bronislaw Geremeki mandaadi kohta.
Esimeeste konverents oli ka "avaldanud osavõtlikkust ning solidaarsust kolleeg Bronislaw Geremekiga".
Poola valitsus tahab Bronislaw Geremekilt tema mandaadi ära võtta seoses "seire" seadusega, mis võeti Poolas vastu paar kuud tagasi ja mille kohaselt kõik ajakirjanikud, akadeemikud ning saadikud peavad allkirjastama deklaratsiooni, milles nad kinnitavad, et nad ei ole kunagi teinud koostööd kommunistlike julgeolekuteenistustega.
Hr Geremek on minevikus juba sellise deklaratsiooni allkirjastanud ja keeldub seda oma sõnul moraalsetel põhjustel uuesti tegemast.
President Pötteringi avaldus Bronislaw Geremeki mandaadi kohta EP aastaaruanne inimõiguste kohta maailmas 2006. aastal ja ELi poliitika selles küsimuses EP nõuab, et Poola ei teeks "homoseksuaalse propaganda" tegemist koolides karistatavaks
ET
1
PHOTO
20070420PHT05547.jpg
ET
2
PHOTO
20070424PHT05781.jpg
ET
5
PHOTO
20070424PHT05824.jpg
ET
9
PHOTO
20070425PHT05866.jpg
ET
12
PHOTO
20070426PHT06112.jpg
-//EP//TEXT IM-PRESS 20070420IPR05538 0 NOT XML V0//ET
-//EP//TEXT IM-PRESS 20070201STO02644 0 NOT XML V0//ET
-//EP//TEXT IM-PRESS 20070420IPR05544 0 NOT XML V0//ET
-//EP//TEXT IM-PRESS 20070307STO03826 0 NOT XML V0//ET
-//EP//TEXT IM-PRESS 20070420IPR05675 0 NOT XML V0//ET
-//EP//TEXT IM-PRESS 20070420FCS05498 0 NOT XML V0//ET
-//EP//TEXT IM-PRESS 20070420IPR05683 0 NOT XML V0//ET
-//EP//TEXT IM-PRESS 20070426IPR05986 0 NOT XML V0//ET
-//EP//TEXT IM-PRESS 20070426IPR05964 0 NOT XML V0//ET
-//EP//TEXT IM-PRESS 20070420IPR05691 0 NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
