Infotunni küsimus H-0274/2010
komisjonile
2010 juuni osaistungjärk
Kodukorra artikkel 116
Zigmantas Balčytis
(S&D) Teema: Geneetiliselt muundatud organismide märgistamise ja kontrollimise reguleerimine ELis
Hiljuti Leedus geneetiliselt muundatud organismide kohta tehtud uuringu tulemustest selgus murettekitav asjaolu, et tervelt 42% inimestest on sellest, et nad on ostnud geneetiliselt muundatud organisme sisaldavaid toiduaineid, saanud teada alles pärast toodetega koju jõudmist.
See näitab, et geneetiliselt muundatud organismid ei ole piisavalt märgistatud ja et tarbijatele ei ole toiduainete kohta antud vajalikku ja kõikehõlmavat teavet.
Kuidas on geneetiliselt muundatud organismidest tehtud või selliseid organisme sisaldavate toodete märgistamine ning üldsuse teavitamine praegu reguleeritud?
Geneetiliselt muundatud organisme sisaldavate toodete märgistamise ja kontroll peaks olema kohustuslik kõigis liikmesriikides.
Kuidas kavatseb komisjon probleemiga võidelda?
