P6_TA(2005)0046
Euroopa Liidu suhted Vahemere regiooniga
B6-0095 , 0100 , 0101 , 0108 , 0114 , 0117/2005
Euroopa Parlamendi resolutsioon Euroopa-Vahemere partnerluse kohta
Euroopa Parlament,
–
võttes arvesse oma eelnevaid resolutsioone Euroopa-Vahemere partnerluse kohta;
–
võttes arvesse 1995. aasta novembri Barcelona deklaratsiooni ja sellega seotud tööprogrammi;
–
võttes arvesse kümne eelneva Euroopa-Vahemere ministrite konverentsi järeldusi;
–
võttes arvesse Euroopa-Vahemere parlamentaarse assamblee (EMPA) loomist;
–
võttes arvesse komisjoni teatist nõukogule ja Euroopa Parlamendile "Uue tõuke andmine koostöös Vahemere piirkonna partneritega inimõiguste ja demokratiseerimise valdkonnas tehtava ELi tegevusele - Strateegilised suunised" ( KOM(2003)0294 );
–
võttes arvesse eelpoolnimetatud ministrite koosolekutele järgnenud tsiviilfoorumite järeldusi;
–
võttes arvesse oma kodukorra artikli 103 lõiget 4;
A.
arvestades, et Barcelona protsess on viimase kümne aasta jooksul andnud raamistiku partnerlusele Vahemere mõlemal kaldal asuvate riikide ja rahvaste vahel;
B.
arvestades Vahemere piirkonna strateegilise tähtsusega Euroopa Liidule ja vajadusega kehtestada solidaarne Vahemere piirkonna poliitika, et vastata mitmele ühisele väljakutsele nagu rahu, stabiilsus, terrorism ja julgeolek, vastastikune mõistmine, inimkaubitsemise vastane võitlus (sealhulgas salajane ja ebaseaduslik sisseränne) ning eesmärk luua ühine jõukas piirkond;
C.
arvestades, et Barcelona deklaratsioon kohustab osalevaid riike omavahel kehtestama korrapärase dialoogi poliitiliste, majanduslike ja sotsiaalsete aspektide ning inimõiguste kohta;
D.
arvestades, et Euroopa Liit on koostanud uue Euroopa naabruspoliitika, mille eesmärk on nimetatud partnerlust tugevdada, avada uusi võimalusi suhete süvendamiseks, tugevdada poliitilist dialoogi, integreerida partnerriike ELi poliitikatesse, et naaberriikides toetada rahu, stabiilsust ja demokraatiat;
E.
arvestades, et Marokoga, Tuneesiaga, Jordaaniaga, Iisraeliga ja Palestiina omavalitsustega sõlmitud ja nõukogu poolt vastu võetud esimesed tegevuskavad kohustavad Euroopa Liitu ning selle partnerriike pidama tihedat ja mittevalivat dialoogi ning et nad peavad järgima piirkondlikku ühtset ja ühist lähenemist;
F.
rõhutades, et Iisraeli ja Palestiina konflikti poolte dialoogi taasalustamine on hea võimalus üldise ja kestva lahenduseni jõudmiseks, mis stimuleeriks kogu Euroopa-Vahemere protsessi;
G.
arvestades, et komisjon ja Süüria 19. oktoobril 2004. aastal ametlikult lõpetasid EÜ ja Süüria vahelise assotsiatsioonilepingu sõlmimise läbirääkimised, mis sulges Euroopa-Vahemere partnerluses ettenähtud kahepoolsete lepingute sõlmimise osa;
H.
võttes teadmiseks nõukogu 14. oktoobri 2004. aasta ühist seisukohta 2004/698/ÜVJP ELT L 317, 16.10.2004, lk 40.
, millega lõpetati Liibüa suhtes kehtestatud piiravad meetmed ja relvaembargo ja mis avas tee nimetatud riigi täieulatuslikuks osalemiseks Barcelona protsessis;
I.
arvestades, et Euroopa-Vahemere parlamentaarse foorumi ümberkujundamine kolme komisjoniga Euroopa-Vahemere parlamentaarseks assambleeks (EMPA) tugevdab Euroopa-Vahemere protsessi parlamentaarset mõõdet ja et tal on nüüdsest suurem demokraatlik vastutus; arvestades, et nimetatud uus organ peaks intensiivistama kahe piirkonna vahelist üldist dialoogi;
J.
tundes meelepaha Rafik Hariri mõrva pärast ja tundes muret Liibanonis nimetatud kuriteo tõttu tekkinud olukorra pärast;
K.
tundes muret Egiptuse al-Ghad partei esimehe Ayman Nouri parlamentaarse immuniteedi tühistamise ja tema vahistamise pärast;
1.
avaldab heameelt ministrite otsuse üle nimetada 2005. aasta Vahemere aastaks ning kutsub nõukogu ja komisjoni üles kahekordistama oma jõupingutusi demokraatia süvendamiseks Vahemeremaades ja vajalike poliitiliste, majanduslike ja sotsiaalsete reformide edendamiseks;
2.
on arvamusel, et ettenähtud poliitiline dialoog ei ole veel viinud tõeliste tulemusteni kõikjal piirkonnas; avaldab kahetsust, et Barcelona protsessi inimõigusi puudutavat osa ei ole veel piisavalt arendatud, kuigi mõningates riikides valitsev olukord ei näita ühtegi paranemise märki; avaldab kahetsust, et ei austata Euroopa-Vahemere kokkulepete inimõiguste klauslit; kordab oma üleskutset komisjonile esitada avalik aastaaruanne inimõiguste kohta Vahemeremaades, mis võiks olla partnerluse arendamise aluseks;
3.
kutsub kõiki piirkonna riike üles tegema tihedat koostööd, et jagatud vastutuse alusel vastata sisserändest tingitud suurenevatele väljakutsetele;
4.
nõuab, et komisjon läbipaistvalt ja kooskõlas partnerriikidega ning Euroopa Parlamendi ja EMPA osalusel looks uue "naabruse" rahalise vahendi, mis oleks tõeliselt võimeline arengut taaselustama ja investeeringute tegemist julgustama;
5.
avaldab heameelt Euroopa-Vahemere valitsustevälise platvormi loomise üle Luksemburgis käesoleva aasta aprilli kuus toimuva tsiviilfoorumi asutamiskoosoleku ajaks; rõhutab seoses sellega, et on oluline nimetatud platvormiga arendada tihedat koostööd, paludes selle liikmetel korrapäraselt EMPA raames oma seisukohti esitada;
6.
nõuab seoses sellega, et komisjon kaasaks tegevuskavade täitmise hindamistöösse;
7.
on arvamusel, et Euroopa algatus demokraatia ja inimõiguste heaks peab olema kesksel kohal ELi põhiväärtuste edendamisel Barcelona protsessi raames ning nõuab tungivalt, et komisjon võtaks vastutust kokkulepete inimõiguste klausli austamise nõudmise eest;
8.
nõuab, et komisjon ja liikmesriigid vastavalt ÜRO Arenguprogrammi (UNDP) raportile edendaksid naiste õiguste austamist nende poolt partnerriikidele antava rahalise ja tehnilise abi rakendamisel;
9.
võtab teadmiseks EÜ ja Süüria assotsiatsioonilepingu peatset allkirjastamist, mis kohustab Damaskust läbi viima ulatuslikke ja sisulisi reforme eesmärgiga alustada selle struktuuride tõelist demokratiseerimisprotsessi; veenab Süüriat mitte taluma ühtegi terrorismi vormi, kaasa arvatud Hizbollah sõjalise tiiva toetamist ning loobuma igasugusest Liibanoni siseasjadesse sekkumisest; nõuab Süüria vägede viivitamatut väljaviimist Liibanonist vastavalt ÜRO Julgeolekunõukogu resolutsioonidele ning peab seda hindamise otsustavaks tingimuseks EÜ-Süüria assotsiatsioonilepingu allkirjastamise ajal;
10.
nõuab, et nõukogu kaaluks ELi vaatlejate delegatsiooni saatmist Liibanoni valimistele;
11.
mõistab teravalt hukka atentaadi, milles hukkusid eelmine Liibüa peaminister Hariri ja tema ihukaitsjad ning kinnitab, et ta jälgib tähelepanelikult käimasoleva rahvusvahelise juurdluse järeldusi;
12.
nõuab doktor Nouri vabastamist; on arvamusel, et Egiptuse parlamendiliikmelt immuniteedi äravõtmine ja tema vahistamine kahjustavad EÜ ja Egiptuse vahel sõlmitud assotsiatsioonilepingu olemust ning sätteid; nõuab et komisjon, nõukogu ning ELi ÜVJP kõrge esindaja avaldavad kogu vajalikku mõju, et Egiptuse ametivõimudele tuletada meelde nimetatud lepingu olemust;
13.
nõuab, et Liibüa võtaks vajalikke meetmeid ja täidaks oma kohustusi, kaasa arvatud vangistatud välismaiste meditsiinitöötajate viivitamatu vabastamine, et täielikult integreeruda Euroopa-Vahemere partnerlusse ning seega anda oma panus Barcelona protsessi tugevdamisele;
14.
tervitab viimaseid Lähis-Ida konflikti positiivseid arenguid, sest need omavad otsustuslikku mõju Euroopa-Vahemere partnerluse täielikule rakendamisele ning nõuab kõikidelt partnerriikidelt, et need aktiivselt toetaksid dialoogi taasalustamist ja teekaardi konkretiseerimist;
15.
nõuab, et nõukogu ja komisjon oma suhetes Vahemere piirkonna partneritega koostaks konkreetsed ettepanekud, et saavutada edasiminek julgeoleku küsimuses, viidates Euroopa julgeolekustrateegiast tulenevatele elementidele ning komisjonis juba kehtestatud kriisijuhtimise vahenditele;
16.
märgib rahuldusega MEDA fondide tulemuste selget ja pidevat paranemist;
17.
rõhutab, kui oluline on üleeuroopaliste võrgustike edendamine ja laiendamine, eriti energia ja transpordi valdkondades, suhetele ja koostööle Vahemere piirkonna partneritega;
18.
toetab ettepanekut Vahemere piirkonnas kehtestada varajase hoiatamise süsteem katastroofide ennetamiseks, arvestades Kagu-Aasiat tabanud tsunamist saadud kogemustega;
19.
on arvamusel, et Maroko, Tuneesia, Egiptuse ja Jordaania vahelise Agadiri lepingu allkirjastamine 2004. aasta veebruaris on positiivne märk lõunariikide omavahelise koostöö tugevdamisest, mis täiendab põhja ja lõuna vahel tehtavat koostööd ning julgustab kõiki Vahemere piirkonna riike taas looma otseseid omavahelisi suhteid, kaasa arvatud kaubandussuhteid ja vajadusel kaotama kõiki takistusi, mis seda häirivaid;
20.
soovitab nõukogul võtta otsus Euroopa-Vahemere riigipeade või valitsuste juhtide tippkohtumise korraldamise suhtes Barcelona protsessi 10. aastapäeva tähistamise puhul; rõhutab selles kontekstis selle protsessi parlamentaarse mõõtme tähtsust ning kutsub 12.-15. märtsil 2005 Kairos kokkutulevat EMPAd korraldama erakorraline koosolek ühinemaks nimetatud 10. aastapäeva tähistamisega;
21.
ootab huviga Anna Lindhi nimelise kultuuridevahelise dialoogi Euroopa-Vahemere fondi asutavat istungit, kusjuures parlament on veendunud, et selle tegevus võib aidata kaasa vastastikuse mõistmise tõstmisele ning võimaldada kõige paremini ära kasutada ühist pärandit;
22.
teeb oma presidendile ülesandeks edastada käesolev resolutsioon nõukogule ja komisjonile, liikmesriikide valitsustele ja parlamentidele ning Barcelona deklaratsioonile alla kirjutanud Vahemeremaade valitsustele ja parlamentidele ning EMPA esimehele.
