P6_TA(2006)0050
EÜ/Saalomoni Saarte vaheline partnerlusleping kalapüügi kohta Saalomoni Saarte piirkonnas *
A6-0018/2006
Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, mis käsitleb Euroopa Ühenduse ja Saalomoni Saarte vahelise partnerluslepingu sõlmimist kalapüügi kohta Saalomoni Saarte piirkonnas ( KOM(2005)0404 – C6-0320/2005 – 2005/0168(CNS) )
(Nõuandemenetlus)
Euroopa Parlament,
–
võttes arvesse ettepanekut võtta vastu nõukogu määrus ( KOM(2005)0404 ) ELTs seni avaldamata.
;
–
võttes arvesse EÜ asutamislepingu artiklit 37 ja artikli 300 lõiget 2;
–
võttes arvesse EÜ asutamislepingu artikli 300 lõike 3 esimest lõiku, mille kohaselt nõukogu konsulteeris Euroopa Parlamendiga ( C6-0320/2005 );
–
võttes arvesse kodukorra artiklit 51 ja artikli 83 lõiget 7;
–
võttes arvesse kalanduskomisjoni raportit ning eelarvekomisjoni ja arengukomisjoni arvamusi ( A6-0018/2006 ),
1.
kiidab ettepaneku võtta vastu nõukogu määrus muudetud kujul heaks ja kiidab lepingu sõlmimise heaks;
2.
teeb presidendile ülesandeks edastada Euroopa Parlamendi seisukoht nõukogule ja komisjonile ning Saalomoni Saarte ja liikmesriikide valitsustele ja parlamentidele.
Komisjoni ettepanek Euroopa Parlamendi muudatusettepanekud Muudatusettepanek 1 Põhjendus 2 a (uus)
(2 a) Tähtis on parandada Euroopa Parlamendile antavat teavet; selleks koostab komisjon aastaaruande lepingu täitmise kohta.
Muudatusettepanek 2 Artikkel 2 a (uus)
Artikkel 2 a
Protokolli viimase kehtivusaasta jooksul ja enne lepingu uuendamist esitab komisjon Euroopa Parlamendile ja nõukogule lepingu täitmise aruande.
Muudatusettepanek 3 Artikkel 2 b (uus)
Artikkel 2 b
Artiklis 2a nimetatud aruande põhjal annab nõukogu pärast Euroopa Parlamendiga konsulteerimist vajaduse korral komisjonile volitused pidada läbirääkimisi uue protokolli vastuvõtmiseks.
Muudatusettepanek 4 Artikkel 2 c (uus)
Artikkel 2 c
Komisjon edastab Euroopa Parlamendile ja nõukogule protokolli artiklis 5 nimetatud mitmeaastase valdkonnaprogrammi ja selle rakenduseeskirjade koopia.
Muudatusettepanek 5 Artikkel 2 d (uus)
Artikkel 2 d
Lepingu artiklis 9 sätestatud ühiskomitee esimese koosoleku toimumise järel teavitab komisjon Saalomoni Saarte asutusi laevaomanike esindajate osalemisest ühiskomitee järgnevatel koosolekutel.
