17.3.2005
RESOLUTSIOONI ETTEPANEK
suuliselt vastatava küsimuse B6‑0171/2005 alusel
vastavalt kodukorra artikli 108 lõikele 5
Esitaja: Karl-Heinz Florenz
keskkonna-, rahvatervise- ja toiduohutuse komisjoni nimel
ELi strateegia Punta del Estes toimuval püsivate orgaaniliste saasteainete konverentsil
Euroopa Parlamendi resolutsioon ELi strateegiast Punta del Estes toimuval püsivate orgaaniliste saasteainete konverentsil
Euroopa Parlament ,
–
võttes arvesse Stockholmi püsivate orgaaniliste saasteainete konventsiooni 22. maist 2001 ning eelseisvat esimest osapoolte konverentsi (COP-1), mis toimub 2.–6. mail 2005 Punta del Estes, Uruguais;
–
võttes arvesse keskkonna-, rahvatervise- ja toiduohutuse komisjoni nimel vastavalt kodukorra artiklile 108 esitatud suuliselt vastatavat küsimust B6-0171/2005 ning nõukogu ja Euroopa Komisjoni avaldusi;
–
võttes arvesse kodukorra artikli 108 lõiget 5;
A.
arvestades, et Stockholmi konventsioon jõustus 17. mail 2004;
B.
arvestades, et Euroopa Ühendus ratifitseeris Stockholmi konventsiooni 16. novembril 2004 Otsus 2004/.. /EÜ, 14.10.2004 (seni avaldamata), esitatud 16.11.2004. ning samuti on selle ratifitseerinud enamik liikmesriike, kaasa arvatud uued liikmesriigid;
C.
arvestades, et Euroopa Parlament ja nõukogu on võtnud vastu Stockholmi konventsiooni rakendamiseks vajalikud õigusaktid Määrus (EÜ) nr 850/2004, 29.4.2004, püsivate orgaaniliste saasteainete kohta, millega muudetakse direktiivi 79/117/EÜ; määrus (EÜ) nr 304/2003, 28.1.2003, ohtlike kemikaalide eksportimise ja importimise kohta; nõukogu direktiiv 96/59/EÜ, 16.9.1996, polüklooritud bifenüülide ja polüklooritud terfenüülide (PCB/PCT) kõrvaldamise kohta. ja demonstreerinud sellega kohustust likvideerida võimalikult palju püsivaid orgaanilisi saasteaineid;
D.
arvestades, et esimene osapoolte konverents valmistab ette tulevasi COPe ning arvestades, et COP-1 käigus arutatakse ja võetakse vastu otsused paljude tähtsate teemade kohta;
E.
arvestades, et konventsioon ei ole staatiline õigusakt, vaid tagab mehhanismi uute ainete lisamiseks;
1.
nõuab tungivalt, et EL osaleks läbirääkimistel aktiivselt tõhusa koostöö kaudu komisjoni, nõukogu ja parlamendi vahel;
2.
usub, et konverents pakub hea võimaluse ambitsioonikate eesmärkide püstitamiseks meetmete võtmisel, mille eesmärk on eelkõige tahtlikult toodetud püsivate orgaaniliste saasteainete tootmise, turuleviimise ja kasutamise likvideerimine;
3.
nõuab tungivalt, et komisjon ja liikmesriigid tagaksid, et COP-1 käigus vastu võetud otsused kindlustaksid konventsiooni efektiivse rakendamise ja edasise arendamise, nagu ka nimetatud otsuste sidususe ühenduse keskkonna- ja arengupoliitika eesmärkide ja õigusaktidega;
4.
nõuab tungivalt, et komisjon ja liikmesriigid seaksid eelkõige eesmärgiks tagada, et
a)
spetsiifilisi erandeid lisas A loetletud ainetest lubatakse üksnes erakorralistel ja hästipõhjendatud juhtudel;
b)
malaariapiirkondades asuvad riigid saavad piisavat rahalist abi DDT asendamiseks ohutute ja efektiivsete alternatiivsete ainetega vastavalt hästi koostatud ajakavale, et saavutada DDT kasutamise alaline keeld niipea kui võimalik;
c)
võetakse vastu suunised "parimate keskkonnatavade" ja "parimate kasutusel olevate tehniliste võtete" propageerimiseks, et vähendada ja elimineerida tahtmatult toodetud POP, eriti dioksiinide ja furaanide heitmist keskkonda;
5.
nõuab tungivalt, et komisjon ja liikmesriigid tagaksid ELi õiglase geograafilise esindatuse POP järelevalvekomisjonis, nagu saavutati Rotterdami konventsiooniga;
6.
usub, et Ülemaailmne Keskkonnafond peaks olema jätkuvalt peamine üksus, kellele on usaldatud finantsmehhanismi juhtimine, eelkõige vähimarenenud maade toetamisel püstitatud eesmärkide saavutamisel;
7.
usub, et Rotterdami, Stockholmi ja Baseli konventsioonide sätete ühenduse tasandil rakendamisel ning ühenduse osalemisel kemikaalide rahvusvahelise kasutamise strateegilise lähenemisviisi (SAICM) arendamisel Ühinenud Rahvaste Organisatsiooni raames tuleb tagada kooskõlastatus ja sidusus;
8.
nõuab tungivalt, et komisjon ja liikmesriigid koostaksid sobivad juhised riiklike rakenduskavade väljatöötamiseks; nõuab tungivalt, et need riigid, kes seda veel teinud ei ole, arendaksid oma riiklikud rakenduskavad välja võimalikult kiiresti;
9.
usub, et EÜ delegatsiooni kuuluvatel Euroopa Parlamendi liikmetel tuleb anda oluline panus ja eeldab seetõttu, et neil on vähemalt vaatleja staatuses, kas siis sõnavõtuõigusega või ilma, juurdepääs EÜ koordineerimiskoosolekutele Punta del Estes;
10.
teeb presidendile ülesandeks edastada käesolev resolutsioon nõukogule, komisjonile, liikmesriikide valitsustele ja parlamentidele ja ÜRO Keskkonnaprogrammi sekretariaadile palvega saata see edasi kõikidele lepinguosalistele, kes ei ole ELi liikmed.
