Osaistungjärgu avamine:
Institutsioonid
2007-10-22 - 18:13
Osaistungjärgu avas Euroopa Parlamendi president Hans-Gert PÖTTERING.
President Pöttering teatas eelmisel nädalal toimunud tippkohtumise kohta, et see oli väga edukas.
Ta lisas, et homme toimub kohtumine nõukogu eesistuja peaministri José SÓCRATES iga, kus arutatakse tippkohtumise tulemusi.
President Pöttering märkis veel, et reformileping jõustub 1. jaanuaril 2009 ning ta tänas Elmar BROK i (EPP-ED, DE), Enrique BARÓN CRESPO t (PSE, ES) ja Andrew DUFF i (ALDE, UK) selle eest, et nad esindasid Euroopa Parlamenti valitsustevahelisel konverentsil.
Muudatused päevakorras:
Kolmapäev:
Rohelised leidsid, et mõttevahetus ELi-Venemaa tippkohtumise osas peaks lõppema resolutsiooniga .
Ettepanek kiideti heaks.
Neljapäev:
Rahvapartei fraktsioon soovis, et inimõiguste arutelu ajal arutataks ka Pakistani teemat.
Ettepanek kiideti heaks.
Nädala tähtsündmused:
Esmaspäev, 22. oktoober:
Arutatakse kolme pestitsiide puudutavat raportit.
Esimeses kiidab keskkonnakomisjon muudatustega heaks määruse eelnõu, millega ajakohastatakse pestitsiidide turuleviimise seadusandlust.
Eelnõu eesmärk on parandada tervise ja keskkonna kaitset, toetada põllumajandust, vähendada loomkatseid ning suurendada konkurentsi taimekaitsevahendite tootjate hulgas.
Lisaks arutatakse kahte taimekaitsevahendite jätkusuutlikku kasutamist käsitlevat raportit.
Päevakorras on keskkonnakomisjoni raport, milles saadikud leiavad, et ELi turule toodavate sõiduautode keskmine heide peab 1. jaanuariks 2012 langema tasemeni 120 g CO2/km ning et 1. jaanuarist 2020 ei tohiks keskmine heitkogus olla suurem kui 95g CO2/km.
Raportis tehakse arvukalt soovitusi, kuidas sõiduautode heitkoguseid vähendada - alates ELi toetusest innovatsiooni edendamiseks ning lõpetades uue turumehhanismi loomisega.
Samuti arutatakse traditsiooniliste energiaallikate raportit, milles saadikud märgivad, et kui ennetavaid meetmeid kasutusele ei võeta, siis suureneb ELi sõltuvus fossiilkütuste impordist 2030. aastaks 65%ni kogu tarbimisest.
Samas on gaasi- ja naftatarned muutunud geopoliitiliste riskide ja suurema nõudluse tõttu ebakindlaks.
Saadikud leiavad, et seetõttu tuleb Euroopa Liidus energiat edaspidi toota ja kasutada ohutumalt, tõhusamalt ning jätkusuutlikumalt.
Teisipäev, 23. oktoober:
Kell 10.00 (Strasbourg'i aja järgi) teevad nõukogu ja komisjon avalduse Lissaboni mitteametliku tippkohtumise tulemuste kohta.
Riigi- ja valitsusjuhtide mitteametlik tippkohtumine leidis aset 18.-19. oktoobrini.
Tippkohtumisel saavutati kokkulepe reformilepingu osas.
Päevakorras on Euroopa Liidu 2008. aasta eelarve .
Eelarvekomisjon vähendab ühisele välis- ja julgeolekupoliitikale minevaid summasid ning soovib rahastada ELi välispoliitikat paindlikkusinstrumendiga.
Lisaks suurendavad komisjoniliikmed märgatavalt Kosovole ning Palestiinale ja Galileole ning Euroopa Tehnoloogiainstituudile antavaid summasid.
Kui täiskogul kiidetakse eelarvekomisjoni muudatused esimesel lugemisel heaks, siis ootavad parlamenti ees pingelised läbirääkimised nõukoguga.
Eelarve tuleb vastu võtta hiljemalt detsembris.
Arutusele tuleb keskkonnakomisjonis vastu võetud raport, milles saadikud tervitavad Euroopa Komisjoni rohelist raamatut Euroopa suitsuvabaks tegemise kohta.
Saadikud toetavad suitsetamise keelustamist avalikes kohtades ning soovivad, et terves ELis oleks keelatud tubakatoodete müük alla 18aastastele noortele.
Päevakorras on tööhõivekomisjonis vastu võetud raport, milles leitakse, et ühes liikmesriigis omandatud kutseharidus peaks olema tunnustatud ka teistes liikmesriikides.
Samas teevad saadikud ettepaneku pikendada liikmesriikidele elukestva õppe kvalifikatsiooniraamistiku vastu võtmiseks antavat aega ühe aasta võrra ning juurutada kutsehariduse ainepunktide ülekandesüsteem.
Ettepaneku eesmärk on hõlbustada töötajate ja õppurite riikidevahelist liikumist ning aidata vastata Euroopa tööturu pakkumisele ja nõudlusele.
Kolmapäev, 24. oktoober:
Nõukogu ja Euroopa Komisjon teevad avalduse Türgi edusammude kohta liitumise suunas.
Seejärel võtab parlament samal teemal vastu resolutsiooni.
7. novembril esitab Euroopa Komisjon tänavuse Türgi eduaruande.
Nõukogu ja komisjon teevad avalduse 26. oktoobril Mafras (Portugal) toimuva ELi ja Venemaa tippkohtumise kohta.
Euroopa Parlamendi president Hans-Gert Pöttering annab filmiauhinna LUX (lad. k. valgus) üle täiskogu istungil 24. oktoobril kell 11.50.
Auhinnaks on võidufilmi subtiitrite tõlkimine Euroopa Liidu 23 ametlikku keelde.
Samuti saab film kuulmishäiretega inimestele mõeldes subtiitrid originaalkeeles.
Laureaadile antakse lisaks üle trofee, mis on inspireeritud Baabeli tornist.
Filmiauhinna eesmärgiks on valgustada Euroopa ehitamise protsessi ning edendada Euroopa filmide levikut Euroopa Liidus.
Päevakorras on väliskomisjoni raport, milles saadikud kutsuvad nõukogu üles töötama välja kava Afganistani valitsuse jaoks, mis muu hulgas hõlmaks võimalust muuta osa praegustest ebaseadusliku moonikasvatuse aladest seaduslike, oopiumil põhinevate valuvaigistite tootmise põldudeks.
Neljapäev, 25. oktoober:
Täiskogul tuleb arutlusele petitsioonikomisjoni raport Euroopa Ombudsmani tegevuse kohta 2006. aastal.
Kohal on ka Euroopa Ombudsman Nikiforos Diamandouros.
Lisaks teeb esimeeste konverents otsuse Sahharovi auhinna laureaadi kohta.
Auhind antakse pidulikult üle 11. detsembril Strasbourgis.
20071019IPR11919 Audio, 50:05, inglise keeles Audio, 50:05, saksa keeles
ET
1
MULTIMEDIA
20071019MLT11903.asf
ET
2
MULTIMEDIA
20071019MLT11905.asf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
