Filmiauhind LUX 2011: Euroopa film rambivalguses
Kultuur
2011-12-01 - 11:34
11. oktoobril asusid parlamendiliikmed vaatama filmiauhinna LUX 2011. aasta kolme kandidaati: Athina Rachel Tsangari filmi "Attenberg", Robert Guédiguiani filmi "Les neiges du Kilimandjaro" ning Ruben Östlundi filmi "Play".
Hääled antakse 10. novembriks ning auhind antakse üle parlamendi novembri istungi ajal Strasbourgis toimuval tseremoonial.
Filmiauhinda LUX on välja antud alates 2007. aastast ning see annab tunnistust sellest, et Euroopa Parlament usub Euroopa filmitööstuse loovusse ja talenti, selle võimesse peegeldada Euroopa rikkalikku ja mitmekesist kultuuri ning ergutada mõtlemist ja arutelu Euroopa, tema väärtuste ja tuleviku üle.
Igal aastal valitakse nominentideks kolm filmi.
Auhinnaks on filmi varustamine ELi 23 ametliku keele subtiitritega ning selle kohandamine nägemis- ja kuulmispuudega inimestele.
Samuti sisaldab auhind 35-mm filmi tootmist iga liikmesriigi jaoks.
Uudiseid auhinna ja võistlevate filmide kohta võib leida filmiauhinna LUX ametlikult veebisaidilt.
20111006FCS28448
LUX 2011 filmiauhinna võitis "Les neiges du Kilimandjaro"
EP filmiauhinna LUX 2011 võitis Robert Guédiguiani film "Les neiges du Kilimandjaro".
Parlamendi president Jerzy Buzek andis auhinna üle täna, 16. novembril, ametlikul auhinnatseremoonial, mis toimus täiskogu istungitesaalis, Strasbourgis.
Film käsitleb kaasaja ühiskonnas valitsevat ebaõiglust, uurib poliitilisi ja ametiühingute konflikte ning kutsub üles sallivusele.
EP filmiauhinna LUX kaks teist tänavust finalisti olid Athina Rachel Tsangari "Attenberg" ja Ruben Östlundi "Play " (Taani-Prantsuse-Rootsi ühistöö).
Auhinda üle andes ütles president Buzek: "Euroopa Parlamendi filmiauhind LUX tuletab meile meelde, et see, mis meid seob, on tugevam kui see, mis meid eraldab.
See meenutab meile, et väärtused, vabadused ja ka enesekriitika, mis on meile omased, on väärt, et nende nimel võidelda.
See meenutab meile samuti, et Euroopa filmiloomingul pole põhjust kadestada seda, mis on toodetud väljaspool Euroopat."
Robert Guédiguiani nimel sai sõna võidufilmi produtsent Marc Bordure, kes ütles: "Minu jaoks seostuvad Euroopa väärtused vabariigi ideega - sellise vabariigi, mida Jean Jaurès, kes suuresti inspireeris filmi tegijaid, kutsus 'sotsiaalseks vabariigiks'.
Vabadus, võrdsus ja vendlus on väärtused, mida Euroopa peab ka iseenda jaoks kaitsma. /.../ Palun ärge hüljake Victor Hugo - teine autor, kes meid inspireeris - vaeseid inimesi ega Euroopat 'egoistliku kalkuleerimise jääkülma vette'.
Selline oleks filmi kujundlik sõnum."
Euroopa Parlamendi filmiauhind LUX omistatakse igal aastal filmile, mis näitab neid väärtusi, millest koosneb Euroopa identiteet, käsitleb Euroopa kultuuride mitmekesisust või peegeldab Euroopa Liidu lõimumist.
90 000 euro suuruse rahalise toetuse eest subtitreeritakse film Euroopa Liidu 23 ametlikku keelde, kohaldatakse kuulmis- ja nägemispuudega isikutele sobivaks ja valmistatakse kõikide liikmesriikide jaoks 35 mm formaadis koopiad.
Alates 2007.a., mil filmipreemia asutati, on see omistatud Fatih Akini filmile "Auf der anderen Seite" (2007), Jean-Pierre ja Luc Dardenne'i filmile "Le Silence de Lorna " (2008), Philippe Lioret'i filmile "Welcome " (2009) ja Feo Aladag'i filmile " Die Fremde " (2010).
EP toetab Euroopa kinokunsti ka õigusloomeliselt, et tagada selle valdkonna mitmekesisus ja võimaldada kinokunstist osasaamist.
EP saadikud hääletasid täna Piotr Borys'i (EPP, PL) omaalgatuslikku raportit, mis kutsub üles osutama toetust ja rahalist abi filmiloojaile ja levitajaile ning eelkõige väikekinodele, et need suudaksid digiajastule üleminekul ellu jääda.
Filmiauhinna LUX koduleht: pressiteate (inglise keeles) Euroopa kino digitaalajastul kohta leiate siit valides kuupäeva
Intervjuu Ruben Östlundiga
Ruben Östlund (sündinud 13. aprillil 1974 Göteborgis) on rootsi filmilavastaja.
Ta alustas lavastajakarjääri 1990. aastatel suusafilmidega ning alates 2004. aastast on tal valminud kolm täispikka mängufilmi: "The Guitar Mongoloid" (2004), "Involuntary" (2008) ja "Play".
Östlundi lühifilm "Incident by a Bank" võitis 2009. aasta Berliini rahvusvahelisel filmifestivalil lühifilmide kategoorias Kuldkaru.
Vestlesime Ruben Östlundiga pärast seda, kui tema film oli valitud filmiauhinna LUX nominendiks.
Palun kirjeldage mõne sõnaga oma filmi.
Film on inspireeritud Göteborgis 2006.–2008. aastal aset leidnud sündmustest.
Mulle oli meelde jäänud kohalikus ajalehes ilmunud artikkel ühe röövi kohta.
See oli huvitav, sest röövlid olid mustanahalised ja väga noored.
Filmi lähtekoht oli meedias loodud pilt sellest, kuidas viis mustanahalist poissi röövivad kolme valget poissi.
Mulle tundus, et see artikkel on provokatiivne ja vastuoluline, ning ma hakkasin juhtumit uurima.
Lugesin kohtudokumente, vestlesin röövijate ja ohvritega.
Huvitaval kombel kasutasid röövijad teadlikult "musta mehe" kuvandit ohvrite hirmutamiseks.
Kas teile meenub mõni konkreetne hetk filmivõtetelt?
Olime Veneetsias filmiauhinna LUX jaoks filmi näitamas.
Veetaksosse sisenedes märkasin üht mustanahalist meest, kelles tundsin ära näitleja filmist "Intruder", mida olin hiljuti näinud.
Läksin tema juurde ja hakkasin inglise keeles rääkima.
Ta küsis, kust ma pärit olen, ja ma vastasin: "Rootsist."
Ning tema ütles laitmatus norra keeles: "Mina olen Norrast!"
See on veenev näide, et tänapäeval ei saa ainuüksi välimuse põhjal midagi otsustada.
Lisaks ütleb see Euroopa kohta midagi, mida ma tahan oma filmis "Play" rõhutada: võib-olla on sellised "piirid" peagi lõplikult kadunud.
Mida te mõtlesite, kui oma filmi esimest korda valmiskujul nägite?
Üldiselt olen lõpptulemusega alati üsna rahul.
Mu filmid on minu jaoks nagu mu lapsed.
Muidugi on mõni pisiasi, mis mulle nende juures ei meeldi, aga ma armastan neid ikkagi (naerab).
Millist filmi viimati vaatasite?
Roger Cormani filmi "The Intruder" (1962).
Millist raamatut viimati lugesite?
Üht prantsuse kirjaniku Michel Houellebecqi raamatut.
Tema teosed meeldivad mulle.
Millist Euroopa linna sooviksite oma järgmise filmi sündmuspaigana kasutada?
Minu järgmine film räägib turismist ja selle tegevus leiab aset kuurortides, laevades, bussides ja isegi Prantsuse Alpides.
Nii et seal pole just palju linnastseene.
Milline on teie moto filmilavastajana?
Mul on üks vana sõber, kes püüab alati millelegi vastu olla.
Mina olen vist samasugune.
Mulle tundub, et traditsioonide rikkumine vabastab positiivset energiat, mis aitab luua hingestatud teoseid.
Intervjuu Ruben Östlundiga CINEUROPE (EN)
Intervjuu Robert Guédiguianiga
Robert Jules Guédiguian (sündinud 3. detsembril 1953 Marseille’s) on prantsuse filmilavastaja.
Sakslannast ema ja armeenlasest isa lapsena meenutab ta oma 2006. aasta filmis "Le voyage en Arménie" oma vanemate töölisklassi juuri.
Teda hakkas juba noorena huvitama poliitika ning ta oli mõnda aega Prantsusmaa Kommunistliku Partei aktiivne liige.
Palun kirjeldage oma filmi kolme sõnaga.
Ustavus, solidaarsus ja moraalsus.
Kas teile meenub mõni konkreetne hetk filmivõtetelt?
Filmisime stseeni töötajate koondamisest Marseille’ dokkides (kus ta isa töötas).
Seal juhtub seda väga tihti.
See ei tundunud olevat film, vaid päriselu.
Mida te mõtlesite, kui oma filmi esimest korda valmiskujul nägite?
Ma olin väga rahul, et sain käsitleda oma päritolu: oma riiki, Marseille'd, tööliste maailma.
Millist filmi viimati vaatasite?
Nanni Moretti filmi "Habemus Papam" (2011).
See on suurepärane mõtisklus võimu teemal.
Millist raamatut viimati lugesite?
David Grossmani "Woman Flees Tidings" (2009).
Millist Euroopa linna sooviksite oma järgmise filmi sündmuspaigana kasutada?
Roomat.
Sel linnal on mulle väga suur tähendus.
See on Pier Paolo Pasolini, Antonio Gramsci, Itaalia Kommunistliku Partei ja seitsmekümnendate aastate linn.
Milline on teie moto filmilavastajana?
Ära tee kunagi järeleandmisi.
Intervjuu Robert Guédiguianiga CINEUROPE (EN)
Intervjuu Athina Rachel Tsangariga
Athina Rachel Tsangari on Kreeka filmilavastaja ja näitleja.
Ta oli Austinis kümme aastat toimunud Cinematexase rahvusvahelise lühifilmide festivali kaasasutaja ja kunstiline juht.
2005. aastal asutas ta stuudio Haos Film, mis produtseerib teiste filmitegijate teoseid.
Ta oli Yorgos Lanthimose esimese filmi "Kinetta" produtsent ja tema järgmise filmi "Dogtooth" kaasprodutsent.
Praegu töötab produtsendina Lanthimose uusima filmi "Alps" juures.
Ta mõtles välja ja lavastas suured animaprojektsioonid uue Akropoli muuseumi avamiseks.
Palun kirjeldage oma filmi kolme sõnaga.
Sir David Attenborough.
Kas teile meenub mõni konkreetne hetk filmivõtetelt?
Kui kaamera esimest korda võtteplatsile veereb ja ma mõistan, et nüüd see algab: me teeme filmi.
Mida te mõtlesite, kui oma filmi esimest korda valmiskujul nägite?
Millega ma hakkama olen saanud?
Millist filmi viimati vaatasite?
Sydney Lumet’ filmi "Network" (1976).
Millist raamatut viimati lugesite?
Ameerika kirjaniku Alfred Besteri raamatut "The Stars My Destination" (1956).
Mida teile filmis näha ei meeldi?
Pseudohumanismi.
Millist Euroopa linna sooviksite oma järgmise filmi sündmuspaigana kasutada?
Ateenat – sest see on sõjatander ja hääbuv riik.
Milline on teie järgmine projekt?
Veider ulmetragöödia.
Milline on teie moto filmilavastajana?
Parem hilja kui mitte kunagi.
Intervjuu Athina Rachel Tsangariga CINEUROPE (EN)
2011. aasta filmiauhind LUX: kümme võistlusfilmi on selgunud
Sellel nädalavahetusel avalikustas Euroopa Parlament need kümme filmi, mis võistlevad 46.
Karlovy Vary rahvusvahelisel filmifestivalil (KVIFF) selleaastase filmiauhinna LUX nimel.
Filmid on toodetud Iirimaal, Itaalias, Kreekas, Norras, Poolas, Portugalis, Prantsusmaal, Rootsis, Rumeenias, Saksamaal, Soomes, Suurbritannias, Šveitsis, Taanis ja Ungaris ning annavad tunnistust Euroopa kinokunsti kõrgest kvaliteedist ja rikkusest.
Selleaastased võistlejad tegid teatavaks Euroopa Parlamendi liige Olga Sehnalová, KVIFFi kunstilise juhi asetäitja Eva Zaoralová ning 2010. aastal filmiauhinna LUX võitnud filmi „Võõras” režissöör Feo Aladag ja selle naispeaosatäitja Sibel Kekillis.
2011. aastal kandideerivad filmiauhinnale LUX järgmised filmid (tähestikulises järjekorras):
A Torinói lói (Torino hobune), režissöör Bela Tarr (Ungari, Prantsusmaa, Šveits, Saksamaa)
Attenberg , režissöör Athina Rachel Tsangari (Kreeka)
Essential Killing , režissöör Jerzy Skolimowski (Poola, Norra, Iirimaa, Ungari)
Habemus Papam , režissöör Nanni Moretti (Itaalia, Prantsusmaa)
Le Havre , režissöör Aki Kaurismäki (Soome, Prantsusmaa, Saksamaa)
Les neiges du Kilimandjaro (Kilimanjaro lumi), režissöör Robert Guédiguian (Prantsusmaa)
Morgen , režissöör Marian Crisan (Prantsusmaa, Rumeenia, Ungari)
Mistérios de Lisboa (Lissaboni saladused), režissöör Raúl Ruiz (Portugal)
Pina , režissöör Wim Wenders (Saksamaa, Prantsusmaa, Suurbritannia)
Play , režissöör Ruben Östlund (Rootsi, Prantsusmaa, Taani)
Filmid valis välja EP kultuuri- ja hariduskomisjoni poolt ametisse nimetatud žürii, kuhu kuulusid produtsendid, levitajad, linastajad, festivalide direktorid, filmikriitikud ning eelmise aasta filmiauhinna võitja.
Filmiauhind LUX näitab, kui olulised on Euroopa Parlamendi jaoks kino ja kultuur
2007. aastal loodud filmiauhind LUX on käegakatsutav tõend parlamendi pühendumisest Euroopa kinole ja selle loomingulistele püüdlustele.
Auhinda antakse Euroopa Parlamendi liikmete hääletuse põhjal välja igal aastal.
Filmid käsitlevad mitmekesiseid teemasid – isiksusi ning ajaloo- ja sotsiaalküsimusi –, kuid need kõik võimaldavad heita pilgu eurooplaste eludesse: nende veendumustesse, kõhklustesse ja identiteediotsingutesse.
Eelmisteks võitjateks olid aastal 2007 „Taeva äärel”, aastal 2008 „Lorna vaikimine“ ning aastal 2009 „Tere tulemast“.
Euroopa Parlament eraldab võitjale vahendid filmi tõlkimiseks Euroopa Liidu 23 ametlikku keelde, lisaks veel selle kohandamiseks nägemis- või kuulmispuudega inimestele ning 35 mm filmi või digitaalversiooni tootmiseks iga liikmesriigi jaoks. filmiauhind LUX: mis edasi? 26. juuli: avalikustatakse kolm finalisti 31. august–10. september: filmid linastuvad Veneetsia rahvusvahelisel filmifestivalil 11. oktoober–10. november: Euroopa Parlamendi liikmed vaatavad filme ja hääletavad 15.–16. november: Strasbourgis toimuval auhinnatseremoonial kuulutatakse välja filmiauhinna LUX 2011. aasta võitja filmiauhind LUX filmiauhind LUX 2010 filmiauhind LUX 2009
LUXi auhind – kino populariseerimine kogu Euroopas
Võidufilmi „Kilimanjaro lumi” produtsent Marc Bordure Sel aastal pälvis LUXi auhinna Prantsuse film „Kilimanjaro lumi”.
Pärast auhinnatseremooniat rääkis režissöör Robert Guédiguiani nimel auhinna vastu võtnud produtsent Marc Bordure, kuidas Marseilles' dokkides aset leidev lugu on tegelikult kogu Euroopast, internetist ja uutest probleemidest, millega tänapäeval vastamisi seisame.
Kuidas võiks see n-ö kohalik film Marseilles'st huvitada kõiki ELi kodanikke?
„Kilimanjaro lumi” käsitleb põhiväärtusi, mis on Euroopa identiteedi alustalaks.
See räägib vabadusest, võrdsusest ja vendlusest.
Kõik see võib tunduda iseenesestmõistetav, kuid praeguse kriisi ajal peame olema väga tähelepanelikud, et me ei laseks tekkida võõravihal.
Mida tähendab LUXi auhinna võitmine?
Kui tahan näha Poola filmi Prantsusmaa kinos, on see ikka veel väga keeruline.
LUXi auhind võimaldab filmi paremini levitada.
Subtiitrid ELi 23 ametlikus keeles äratavad kohalikes levitajates filmi vastu huvi.
Müügiedendus ja levitamine on tänapäeval väga olulised ja kinotööstuses hakkab rolli mängima internet.
Kuidas saavad ELi institutsioonid toetada Euroopa kino?
Palju on juba tehtud.
Kaastootmise süsteem töötab päris hästi ning Prantsuse produtsendina olen tootnud filme koostöös Iiri, Rootsi ja Gruusia partneritega.
Peaksime kinosse ja selle populariseerimisse rohkem investeerima.
Samuti peaksime olema ettevaatlikud maksudumpingu suhtes (madalamate maksude kasutamine investeeringute ebaõiglaseks ligimeelitamiseks).
ET
1
PHOTO
20111006PHT28467.jpg
ET
2
PHOTO
20111111PHT31225.jpg
ET
3
LINK
http://www.luxprize.eu/v1/
ET
5
PHOTO
20111006PHT28475.jpg
ET
6
LINK
http://cineuropa.org/2011/vd.aspx?t=video&l=en&did=210101
ET
7
PHOTO
20111006PHT28479.jpg
ET
8
LINK
http://cineuropa.org/2011/vd.aspx?t=video&l=en&did=210100
ET
9
PHOTO
20111006PHT28477.jpg
ET
10
LINK
http://cineuropa.org/ffocusvideo.aspx?lang=en&treeID=2284&documentID=209878
ET
11
PHOTO
20110712PHT23858.jpg
ET
12
LINK
http://www.luxprize.eu/v1/
ET
15
PHOTO
20111111PHT31227.jpg
-//EP//TEXT IM-PRESS 20111116IPR31608 0 NOT XML V0//ET
-//EP//TEXT IM-PRESS 20101025FCS89975 0 NOT XML V0//ET
-//EP//TEXT IM-PRESS 20091113FCS64416 0 NOT XML V0//ET
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
