Kokkuvõte Brüsseli lühikesest istungist
Institutsioonid
2009-04-06 - 09:58
Parlamendiliikmed sammuvad istungisaali hääletama Kõikide totalitaarsete ja autoritaarsete režiimide toime pandud inimsusevastaste kuritegude ja raskete inimõiguste rikkumiste hukkamõistmine oli 1.-2. aprillini Brüsselis toimunud Euroopa Parlamendi istungi üks põhiteemasid.
Saadikud arutasid ka ELi koostöölepingut Venemaaga ning võimalikku Arktika kaitse lepingut, mis kaitseks energiaallikate rikast ning viimasel ajal keskkonnakriisi olukorda sattunud Arktikat.
Neljapäevasel istungil jõudsid parlament ja nõukogu kokkuleppele ühenduse ökomärgise eelnõu osas, millega tehakse vabatahtliku ökomärgise kasutamine odavamaks ning vähem bürokraatlikuks.
Loe pikemalt istungi kohta allolevatest päevaülevaadetest.
20090326FCS52730
Kolmapäevasel istungil: ELi koostööleping Venemaaga ja Arktika kaitse
Arktika ookean on oma sulavate jääkamakate ning kõrgeneva veetasemega üks esimesi konkreetseid näiteid kliimamuutusest ©NASA 1. aprillil Brüsselis toimunud istungi avamisel pidasid saadikud leinaseisaku eelmisel nädalavahetusel Vahemerel hukkunud põgenike mälestuseks, avaldades kaastunnet kõikide hukkunute lähedastele.
Saadikud arutasid ELi koostöölepingut Venemaaga ning võimalikku Arktika kaitse lepingut, mis kaitseks energiaallikate rikast ning viimasel ajal keskkonnakriisi olukorda sattunud Arktikat.
Uus EL-Venemaa koostööleping
Parlamendiliikmed leidsid, et koostöölepingu läbirääkimiste raames tuleks tõstatada inimõiguste küsimus, parandada gaasi tarnekindlust ning kutsuda Venemaa valitsust üles kindlalt tagama, et Venemaa ei kasuta ühegi oma naaberriigi vastu jõudu.
Raportis nõutakse, et Venemaa tagaks sõna- ja ühinemisvabaduse ning viiks kodanikuühiskonda puudutavad õigusaktid kooskõlla oma Euroopa ja rahvusvaheliste kohustustega ning oma kohustustega Euroopa Nõukogu ja Euroopa Julgeoleku- ja Koostööorganisatsiooni liikmena.
Raportis väljendatakse lisaks muret Venemaa kohtu- ja õigussüsteemi sõltumatuse pärast.
Parlamendi kaks suurimat fraktsiooni - Euroopa Rahvapartei ja liberaalid - tervitasid raportit, sotsiaaldemokraadid pidasid seda aga "mittetasakaalustatuks", seda hiljutiste konfliktide vastutuse osas Venemaa ja tema naabrite osas.
Sotsiaaldemokraadid teatasid, et annavad oma toetuse raportile, kui kõiki nende muudatusettepanekuid võetakse arvesse.
Raportöör Janusz Onyszkiewicz (ALDE, PL) ütles, et "strateegiline partnerlus pole võimalik, kui demokraatiat, inimõigusi ja õigusriigi väärtusi ei hinnata".
Liberaalide juht Graham Watson lisas, et Euroopa rahvastik on 3,5 korda ning majandus 15 korda suurem kui Venemaa oma.
"Meil pole põhjust Venemaa ees kössitada."
Josef Zieleniec Euroopa Rahvapartei fraktsioonist arvas, et me ei peaks unustama Venemaa rolli Gruusia sõjas möödunud suvel ning jaanuarikuist gaasikriisi.
"Nõue, et Venemaa ei kasuta oma naabrite vastu jõudu, oleks kirjas lepingus ELiga."
Ungari sotsiaaldemokraat Csaba Tabajdi (märkis, et gaasivarustusest rääkides on nii Venemaa kui Euroopa üksteist sõltuvad.
"Venemaa ei saaks gaasi ju kellelegi teisele müüa."
Arktika kaitse leping
Saadikud arutasid võimalikku Arktika kaitse lepingut, mis kaitseks energiaallikaterikast ning hiljuti suurde keskkonnakriisi sattunud Arktikat.
Nimelt peidab Arktika ookean 20% maailma avastamata naftavarudest, samas on ookean oma sulavate jääkamakate ning seetõttu kõrgeneva veetasemega üks esimesi konkreetseid näiteid kliimamuutusest.
Saadikud kõikidest fraktsioonidest väljendasid ootusi, et maailm peaks üheskoos konfliktse piirkonna kaitseks välja astuma, et tagada pikaaegset keskkonnaalast julgeolekut.
See pole esimene kord, kui saadikud Arktika pärast muretsevad - 2008. aasta oktoobris kiitsid nad heaks resolutsiooni Arktika haldamise korda.
Seekordse resolutsiooni üle hääletavad nad neljapäeval.
Sisserändajate lapsed väärivad paremat haridust Elektromagnetväljad - tervisele kahjulikud või mitte?
Uus diskrimineerimisvastane direktiiv kütab kirgi Arktika kaitse leping - resolutsioon Arktika haldamine - resolutsioon (nov.
2008)
Neljapäevasel istungil: ökomärgis ja totalitaarsed režiimid
Saadikud nõudsid, et 23. august kuulutataks üleeuroopaliseks kõikide totalitaarsete ja autoritaarsete režiimide ohvrite mälestamise päevaks Neljapäevasel istungil jõudsid parlament ja nõukogu kokkuleppele ühenduse ökomärgise eelnõu osas, millega tehakse vabatahtliku ökomärgise kasutamine odavamaks ning vähem bürokraatlikuks.
Samuti võeti vastu resolutsioon, milles mõistetakse hukka kõikide totalitaarsete ja autoritaarsete režiimide toime pandud kõik inimsusevastased kuriteod ja rasked inimõiguste rikkumised.
Ökomärgise kasutamine
Ökomärgise eesmärk on propageerida keskkonnasõbralike toodete kasutamist ning hetkel on selle kasutamise õigus üle 3000 tootel.
Märgis ja seda sümboliseeriv lill on tõhustavad elemendid, mis julgustavad ettevõtteid tänu märgisega varustatud toodete keskkonnakriteeriumide pidevale ajakohastamisele tegema jõupingutusi turul olevate toodete ökoloogilise kvaliteedi üldiseks tõstmiseks.
Saadikute nõudmiste kohaselt peab Euroopa Komisjon enne kriteeriumite väljatöötamist toiduainete ja sööda osas viima läbi uuringu, mis näitaks, kas toidu ja joogi osas on võimalik kehtestada usaldatavad keskkonnakriteeriumid.
Totalitarism
Saadikud võtsid vastu resolutsiooni, milles mõistetakse "kindlalt ja ühemõtteliselt hukka kõikide totalitaarsete ja autoritaarsete režiimide toime pandud kõik inimsusevastased kuriteod ja rasked inimõiguste rikkumised".
Parlamendiliikmed nõuavad, et 23. august kuulutataks üleeuroopaliseks kõikide totalitaarsete ja autoritaarsete režiimide ohvrite mälestamise päevaks, mida tähistataks väärikalt ja erapooletult.
2009. aastal tähistab taasühinenud Euroopa Kesk- ja Ida-Euroopa kommunistlike diktatuuride kokkuvarisemise ja Berliini müüri langemise 20. aastapäeva, mis peaks saadikute arvates "pakkuma võimaluse tõsta teadlikkust minevikust ja tunnustada demokraatlike kodanikualgatuste rolli ning andma ajendi ühtekuuluvustunde tugevdamiseks".
Saadikud toetavad ühenduse ökomärgise laiemat kasutust Ökomärgise raport Euroopa südametunnistuse ja totalitarismi kohta - resolutsioon Totalitarismi kuritegude hukkamõistmise pressiteade
ET
1
PHOTO
20090401PHT53073.jpg
ET
2
PHOTO
20090401PHT53079.jpg
ET
8
PHOTO
20090401PHT53085.jpg
-//EP//TEXT IM-PRESS 20090326STO52723 0 NOT XML V0//ET
-//EP//TEXT IM-PRESS 20090326STO52724 0 NOT XML V0//ET
-//EP//TEXT IM-PRESS 20090326STO52719 0 NOT XML V0//ET
-//EP//TEXT MOTION P6-RC-2009-0163 0 NOT XML V0//ET
-//EP//TEXT TA P6-TA-2008-0474 0 NOT XML V0//ET
-//EP//TEXT IM-PRESS 20090331IPR53012 0 NOT XML V0//ET
-//EP//TEXT REPORT A6-2009-0105 0 NOT XML V0//ET
-//EP//TEXT MOTION P6-RC-2009-0165 0 NOT XML V0//ET
-//EP//TEXT IM-PRESS 20090401IPR53245 0 NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
