DEVE Rahvusvahelise kaubanduse komisjon
Tere tulemast!
Minu nimi on Eva Joly.
Esindan Euroopa Parlamendis Prantsusmaad, kuulun roheliste fraktsiooni ning olen arengukomisjoni esimees.
Maailmas elab äärmises vaesuses üle miljardi inimese.
Veel rohkem on neid, kes võitlevad nälja ja haigustega või kellel ei ole juurdepääsu tervishoiuteenustele või haridusele.
Vaeste riikide elanikud kannatavad üha suuremal määral kliimamuutuse laastavate tagajärgede all.
Euroopa kodanike kindel seisukoht on, et Euroopa Liidu kohuseks on kaotada vaesus ja kannatused maailmas, kus õiglase jaotamise korral jätkuks kõike kõigile.
Enamik eurooplasi, mina kaasa arvatud, tunnevad uhkust selle üle, et Euroopa annab kõige rohkem arenguabi – igal aastal miljardeid eurosid.
Minu ja arengukomisjoni liikmete ülesanne on tagada, et EL teeks kõik endast oleneva, aitamaks neid, kes meie abi vajavad.
Lisaks peame jälgima, et me oma raha väljaspool Euroopat ikka arukalt kulutaksime.
Mida me selleks teeme?
Aitame koostada eelarvet.
Hoiame hoolikalt silma peal Euroopa Komisjonil ja kõigil teistel institutsioonidel, kes viivad ellu Euroopa arengupoliitikat ja korraldavad humanitaarabi alast tegevust.
Koostöös ELi liikmesriikidega töötame välja õigusakte, mis on arengut toetava tegevuse aluseks.
Kohtume sageli poliitikute ja ekspertidega kogu maailmast, et pidada nõu kohapealse olukorra ja tegelike vajaduste üle.
Võimaluse korral läheme ja tutvume olukorraga kohapeal – olgu Gazas, Haitis või Nepalis.
Meie kodulehel leiate üksikasjalikumat teavet.
Esitlus ja pädevused
kahepoolne ja vastavate rahvusvaheliste organisatsioonide ning parlamentidevaheliste foorumitena toimuv poliitiline dialoog arengumaadega,
abi arengumaadele ja koostöölepingud nendega,
demokraatlike väärtuste, hea valitsemistava ja inimõiguste edendamine arengumaades; 20090717CDE58447
