Ühisraha euro säras oma 10. sünnipäeval
Euro
2009-01-14 - 11:02
Volinik Almunia (keskel) loodab Eesti liitumist euroga paar aasta pärast Kümne aasta möödumine ELi ühisraha euro kasutuselevõtust tõi 13. jaanuaril parlamenti saadikutega kohtuma kümneid rahandusinimesi.
"Loodan, et Eesti suudab täita eelarvedefitsiidi ning inflatsioonikriteeriumid, et liituda paari aasta pärast," ütles kohtumisel ELi rahandusvolinik Joaquín Almunia.
Enamus osalejatest, kelle seas peale saadikute olid majandus- ja politoloogiatudengid, komisjoni esindajad ja juhtivad majandusajakirjanikud, tõdesid, et ELi ühisraha on hästi õnnestunud.
"Euro kaitseb Euroopat praegu maailma raputava finants- ja majanduskriisi eest," kiitis ühisraha rahandusvolinik Almunia pärast pidulikku istungit toimunud koosviibimisel.
"Euro oli spekulatsioonide suhtes immuunne ja on stabiilne," nõustus temaga parlamendi majandus- ja rahanduskomisjoni endine esimees Christa Randzio-Plath, kes täna enam ei ole parlamendiliige.
Ta lisas, et ühisraha pakub kodanikele ja finantsturule turvatunnet.
Samuti varem Euroopa Parlamendi saadik olnud hispaanlane José María Gil-Robles ütles, et "euro pole vaid kõlisev metallitükk taskus, vaid tähendab kasvu".
Itaalia ajalehe Il Sole 24 reporter Carlo Bastasin julges aga arvata, et äkki on euro liigagi edukas.
"Valitsused tunnevad vähem (majandussurutise tingimustes - toim.) survet tegutseda ning oma asja ajav protektsionism kasvab."
Almunia loodab Eesti peatset liitumist
Joaquín Almunia hinnangul pole võimalik, et kümne aasta pärast ajavad ELi liikmesriigid ikka veel oma asja.
Tema sõnul on vaja makse reguleerivat ühist majanduspoliitikat.
"Vajadus ühiseks korralduseks on suur, täna on kõikidel riikidel selles küsimuses vetoõigus."
Almunia mainis oma sõnavõtus ka Eestit, öeldes, et riigi liitumine 2008. aastal euroalaga polnud võimalik, kuid et ta loodab peatset liitumist.
"Loodan, et Eesti suudab täita eelarvedefitsiidi ning inflatsioonikriteeriumid, et liituda paar aasta pärast."
Christa Randzio-Plath rõhutas, et oluline on kõikide ELi riikide liitumine euroalaga.
Majanduslehe Financial Times toimetaja John Thornhill märkis, et Ühendkuningriigi kontseptsioon mitte kunagi euroga liituda on paar viimase nädala jooksul uue näo saanud.
Euro pole vaid kõlisev metallitükk taskus, vaid tähendab kasvu,
endine parlamendiliige José María Gil-Robles
20090108STO45600 Euro aastapäeva pressiteade Euro aastapäeva raport EP veebilehe artiklid rahandusest
ET
1
PHOTO
20090113PHT46083.jpg
ET
4
LINK
/news/public/documents_par_theme/907/default_et.htm
-//EP//TEXT IM-PRESS 20090112IPR45938 0 NOT XML V0//ET
-//EP//TEXT REPORT A6-2008-0420 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
