EP toetab mänguasjade ohutumaks tegemist
2009. aasta valimised
Tarbijad
2008-12-18 - 13:54
Mänguasjad tuleb ohutumaks muuta Parlament kiitis heaks mänguasjade ohutuse raporti, millega põhimõtteliselt keelatakse kantserogeensete, mutageensete või reproduktiivset funktsiooni kahjustavate ainete kasutamine ning piiratakse raskemetallide ja lõhnaainete kasutamist mänguasjades.
Parlament ja nõukogu jõudsid eelnevalt läbirääkimiste käigus kokkuleppele, mistõttu eelnõu jõustub esimese lugemise raames.
Raporti poolt hääletas 481, vastu 73 ja erapooletuks jäi 40 saadikut.
Direktiivi eesmärk on tugevdada ja ajakohastada mänguasjade ohutuse nõudeid.
Saadikud toetasid komisjoni ettepanekut, ent võtsid vastu muudatusettepanekud, mis karmistavad teatud kemikaalide, lõhnaainete ja raskemetallide kasutamist mänguasjades ning täpsustavad hoiatuste suhtes kehtivaid reegleid.
Direktiivi mõistes peetakse mänguasjadeks tooteid, mis on kavandatud või ette nähtud mängimiseks lastele vanuses kuni 14 aastat.
Tekstile on lisatud nimekiri toodetest, mida ei peeta mänguasjadeks (nt videomängud, mängukonsoolid ja üle 500 tükiga pusled).
Ohutus eelkõige
Tootjad peavad tagama, et mänguasjad ei ole lapse tervisele kahjulikud.
Saadikud soovivad seejuures, et liikmesriigid juhinduksid õigusakti rakendamisel ettevaatuspõhimõttest, eriti kui teaduslikud tõendid ei anna täit selgust mänguasja ohutuse kohta.
Kõik Euroopa Liidu turule toodavad mänguasjad peavad vastama üldistele ohutusstandarditele.
Parlament toetas komisjoni ettepanekut, mille kohaselt peavad mänguasjade tootjad ja importijad säilitama kümne aasta jooksul pärast mänguasja turule toomist toote tehnilise dokumentatsiooni ja EÜ vastavusdeklaratsiooni.
Hoiatused
Lisaks täpsustati hoiatusi puudutavaid sätteid - hoiatuste ette tuleb märkida kas sõna "hoiatus" või "hoiatused".
Hoiatus ise peab olema selgesti nähtav, täpne ja loetav ning peab asuma mänguasjale või tarbijapakendile kinnitatud etiketil ning vajaduse korral ka mänguasja kasutusjuhises.
Hoiatused tuleb kirjutada tarbijale arusaadavas keeles.
Ilma pakendita müüdavate väikeste mänguasjade puhul peab hoiatus olema kinnitatud mänguasjale.
Kui mänguasi ostetakse Interneti kaudu, tuleb hoiatus esitada selgesti nähtavalt veebisaidil.
Erinõuded kehtivad hoiatuse kohta, mis ütleb, et mänguasi ei ole mõeldud alla 3-aastatele lastele.
Mänguasjad ei tohi lisaks kanda hoiatust, mis on vastuolus mänguasja kavandatud kasutusega - nt kui mänguasi on selgelt mõeldud alla 3-aastastele lastele (sh kõristid), siis ei tohi selle puhul kasutada eksitavat hoiatust "ei sobi alla 3-aastastele lastele".
Allergeensed lõhnaained ja ohtlikud ained
Saadikud laiendasid keelatud allergeensete lõhnaainete nimekirja nii, et sinna kuulub nüüd 55 lõhnaainet.
Teatud aineid võib kasutada harivates mänguasjades, aga sellisel juhul on paika pandud aine sisalduse maksimummäärad, ning mänguasjad tuleb vastavalt märgistada.
Peaaegu täielikult keelatakse ka kantserogeensete, mutageensete või reproduktiivset funktsiooni kahjustavate ainete kasutamine mänguasjades.
Erandi saab teha ainult siis, kui teaduslik komitee on aine kasutamist hinnanud ja teinud järelduse, et ainega kokkupuude on ohutu.
Saadikud piirasid ka raskemetallide kasutamist mänguasjades.
Toidu sees olevad mänguasjad
Direktiiviga püütakse vähendada lämbumise riski, mis on seotud toiduainete pakendites või toidu sees olevate mänguasjadega (nt üllatusmunad).
Sellised mänguasjad peavad olema eraldi pakendis, mis peab olema selliste mõõtmetega, et seda ei oleks võimalik alla neelata ja/või hingamisteedesse tõmmata.
Mänguasju ei tohi toidu külge kinnitada nii, et otsese juurdepääsu saamiseks mänguasjale tuleb toit ära süüa.
Mänguasjad ei tohi kurdistada
Uued sätted puudutavad ka mänguasju, mis teevad häält.
Mänguasjad peavad olema kavandatud ja konstrueeritud nii, et neist tulev hääl ei kahjusta lapse kuulmist.
Direktiivis pannakse paika nii impulssmüra kui ka pikaajalise müra piirmäärad.
Jõustumine
Direktiiv jõustub 20 päeva pärast selle Euroopa Liidu Ametlikus Teatajas avaldamist.
Liikmesriigid peavad direktiivi üle võta 18 kuud pärast seda ning tootjad peavad uusi tingimusi täitma hiljemalt kaks aastat pärast direktiivi jõustumist.
Erandiks on keemilised nõuded, mille täitmiseks antakse tootjatele neli aastat aega.
Marianne THYSSEN (EPP-ED, BE)
Dokument: A6-0441/2008
Menetlus: Kaasotsustamismenetlus (***I)
Arutelu: 15.12.2008
Hääletus: 18.12.2008
20081217IPR45123 Euroopa Parlamendi resolutsiooni leiate alates 19. detsembrist siit
ET
1
PHOTO
20081217PHT45173.jpg
ET
2
LINK
/activities/plenary/ta.do?language=ET#
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
