SUULINE KÜSIMUS ARUTELUGA O-0072/07
vastavalt kodukorra artiklile 108
esitaja:
Paolo Costa
Transpordi- ja turismikomisjon i nimel
Euroopa Komisjonile
Teema: Direktiiv 2006/38/EÜ "raskete kaubaveokite maksustamise kohta" (Eurovignette), artikkel 11, vahearuanne hinnangu kohta kaasata sise- ja sotsiaalkulud
Direktiivi 2006/38/EÜ „raskete kaubaveokite maksustamise” kohta artikli 11 lõikes 3 nähakse ette, et komisjon esitab hiljemalt juuniks 2008 pärast kõikide tegurite, sh keskkonna, müra, ummikute tekke ja tervisega seotud kulutuste kontrollimist kõikide väliskulude hindamiseks üldiselt rakendatava, läbipaistva ja arusaadava mudeli, mis on tulevikus aluseks infrastruktuuri maksude arvutamisele.
Kas komisjon saab selle mudeli arendamisel saadud vahetulemuste põhjal näidata, kas vahearuandes pööratakse tähelepanu globaalsetele keskkonnakuludele, nagu kliimamuutus ja hiljuti avalikustatud tervisega seotud kulutused ning kas neid võetakse täiendavates hinnangutes ja arvutustes olulise tegurina arvesse?
Kas komisjon võib kinnitada, et kui EL on ratifitseerinud Alpi konventsiooni liiklusega seotud protokolli, võetakse selle mudeli puhul arvesse nimetatud protokolli lõike maanteeveo maksustamise kohta?
Millal kavatseb komisjon teha uue muudatusettepaneku kehtiva Eurovignette’i direktiivi kohta?
ELT L 157, 9.6.2006, lk 8.
