P6_TA(2005)0095
2003. aasta eelarve täitmisele heakskiidu andmine: IV jagu - Euroopa Kohus
A6-0066/2005
1.
Euroopa Parlamendi otsus heakskiidu andmise kohta Euroopa Liidu 2003. eelarveaasta üldeelarve täitmisele, IV jagu – Euroopa Kohus ( C6-0017/2005 - 2004/2043(DEC))
Euroopa Parlament,
–
võttes arvesse Euroopa Liidu 2003. eelarveaasta üldeelarvet ELT L 54, 28.2.2003.
;
–
võttes arvesse 2003. eelarveaasta kasumiaruannet ja bilanssi ( C6-0017/2005 );
–
võttes arvesse kontrollikoja 2003. eelarveaasta aastaaruannet koos institutsioonide vastustega ELT C 293, 30.11.2004, lk 1.
;
–
võttes arvesse kontrollikoja poolt vastavalt EÜ asutamislepingu artiklile 248 esitatud kinnitavat avaldust aruannete usaldatavuse ja nende aluseks olevate tehingute seaduslikkuse ja korrektsuse kohta ELT C 294, 30.11.2004, lk 99.
;
–
võttes arvesse EÜ asutamislepingu artikli 272 lõiget 10, artiklit 275 ja 276;
–
võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, EÜT L 248, 16.9.2002, lk 1.
eriti selle artiklit 50, artikli 86 lõiget 4, artiklit 145, 146 ja 147;
–
võttes arvesse Euroopa ühenduste üldeelarve suhtes kohaldatavat 21. detsembri 1977. aasta finantsmäärust EÜT L 356, 31.12.1977, lk 1.
;
–
võttes arvesse kodukorra artiklit 71 ja V lisa;
–
võttes arvesse eelarvekontrollikomisjoni raportit ( A6-0066/2005 );
1.
annab heakskiidu kohtusekretäri tegevusele 2003. eelarveaasta eelarve täitmisel;
2.
esitab oma kommentaarid kaasnevas resolutsioonis;
3.
teeb presidendile ülesandeks edastada käesolev otsus ja kaasnev resolutsioon nõukogule, komisjonile, Euroopa Kohtule, kontrollikojale, Euroopa majandus- ja sotsiaalkomiteele, regioonide komiteele ja ombudsmanile ning avaldada need tekstid Euroopa Liidu Teatajas (L-seerias).
2.
Euroopa Parlamendi resolutsioon, mis sisaldab kommentaare, mis kaasnevad otsusega heakskiidu andmise kohta Euroopa Liidu 2003. eelarveaasta üldeelarve täitmisele, IV jagu – Euroopa Kohus ( C6-0017/2005 - 2004/2043(DEC))
Euroopa Parlament,
–
võttes arvesse Euroopa Liidu 2003. eelarveaasta üldeelarvet ELT L 54, 28.2.2003.
;
–
võttes arvesse 2003. eelarveaasta kasumiaruannet ja bilanssi ( C6-0017/2005 );
–
võttes arvesse kontrollikoja 2003. eelarveaasta aastaaruannet koos institutsioonide vastustega ELT C 293, 30.11.2004, lk 1.
;
–
võttes arvesse kontrollikoja poolt vastavalt EÜ asutamislepingu artiklile 248 esitatud kinnitavat avaldust aruannete usaldatavuse ja nende aluseks olevate tehingute seaduslikkuse ja korrektsuse kohta ELT C 294, 30.11.2004, lk 99.
;
–
võttes arvesse EÜ asutamislepingu artikli 272 lõiget 10, artiklit 275 ja 276;
–
võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, EÜT L 248, 16.9.2002, lk 1.
eriti selle artiklit 50, artikli 86 lõiget 4, artiklit 145, 146 ja 147;
–
võttes arvesse Euroopa ühenduste üldeelarve suhtes kohaldatavat 21. detsembri 1977. aasta finantsmäärust EÜT L 356, 31.12.1977, lk 1.
;
–
võttes arvesse kodukorra artiklit 71 ja V lisa;
–
võttes arvesse eelarvekontrollikomisjoni raportit ( A6-0066/2005 );
Kontrollikoja aastaaruanne
1.
võtab teadmiseks, et Euroopa Kohtu eelarve oli 150 599 614 eurot, millest 99,34% ulatuses võeti kohustusi (149 598 960,09 eurot) ja 93,32% (146 842 346,23 eurot) kulutati 31. detsembriks 2003;
2.
2 tervitab asjaolu, et kontrollikoda andis esimest korda hinnangu kõigi institutsioonide kontrollikeskkonnale individuaalselt ning avaldas tähelepanekud eraldi osas;
3.
märgib, et mõnda finantsmääruse kõige olulisematest nõuetest (kontrolli miinimumnõuded, finantsosalejate põhimäärused, siseaudiitori tegevusvaldkond) ei rakendatud 2003. aastal täielikult;
4.
asjaga seonduvalt märgib, et Euroopa Kohus võttis sellest hoolimata 2003. aasta jaanuaris vastu uued finantseeskirjad ja eelistas koostada detailsed sätted ja põhimäärused siis, kui uue süsteemi toimimisega on omandatud kogemusi; kontrollikoja nõutud dokumendid võeti vastu 2004. aasta märtsis;
5.
avaldab muret Euroopa Kohtu avalduse suhtes, mille kohaselt "uute sätete rakendamiseks oli institutsioonil vaid väga piiratud arv isikuid, kellel olid põhjalikud teadmised finantssüsteemidest ja -raamistikest";
6.
samuti avaldab muret selle üle, et siseaudiitor ei suutnud personali nappuse tõttu täita 2003. aasta tööplaani; tervitab Euroopa Kohtu valmidust edastada siseaudiitori 2004. aasta tööplaani koopia; kutsub Euroopa Kohut üles viivitamatult ning eraldatud eelarvevahendite piires täitma vajalikud töökohad; leiab, et võime teostada sisekontrolli kujutab endast igasuguse usaldusväärse halduse loomulikku ja kohustuslikku osa;
7.
võtab teadmiseks, et kontrollikoja tähelepanekutest tulenevalt eraldati Euroopa Kohtu järelvalve ja auditifunktsioonid;
8.
võtab teadmiseks, et Euroopa Kohus kasutas tarkvara veebilitsentside soetamise kokkuleppe sõlmimiseks ilma väljakuulutamiseta piiratud pakkumismenetlust, rikkudes sellega kehtivaid õigusnorme; Euroopa Kohus tunnistas oma viga;
2002. aasta eelarve täitmisele heakskiidu andmise menetluse järelmeetmed
9.
jääb valvsaks kasvava kohtuasjade võlgnevuse pärast 2003. a, kuigi 2004. aasta algandmed näitavad Euroopa Kohtu kinnitusel olukorra kerget paranemist Andmed pärinevad 2003. a aastaaruandest; 2004. a andmed on esialgsed ning esitati Euroopa Kohtu poolt.
:
Euroopa Kohus
2000
2001
2002
2003
2004
lõpetatud kohtuasjad
526
434
513
494
665
uued kohtuasjad
503
504
477
561
531
pooleliolevad kohtuasjad
873
943
907
974
840
Peamised valdkonnad olid: keskkond ja tarbijad, põllumajandus, õigusaktide ühtlustamine, sotsiaalpoliitika ja maksundus; kohtuasjade läbivaatamine kestis keskmiselt kaks aastat;
Esimese astme kohus
2000
2001
2002
2003
2004
lõpetatud kohtuasjad
344
340
331
339
361
uued kohtuasjad
398
345
411
466
536
pooleliolevad kohtuasjad
786
792
872
999
1174
Peamised valdkonnad olid: tühistamised, personali puudutavad kohtuasjad ja intellektuaalomand; kohtuasjade läbivaatamine kestis keskmiselt poolteist aastat;
tervitab järgmisi edusamme:
- otsuseid langetasid väiksemad kolleegiumid,
- kohtujuristid esitasid vähem arvamusi,
- avaliku teenistuse kohtu loomine (26% esimese astme kohtu kohtuasjadest),
- kohtunik-raportööride poolt koostatud kuulamiste raportite lihtsustamine,
ootab, et Euroopa Kohus seaks tulemuseesmärgid ning koostaks tegevusplaanid nende saavutamiseks eesmärgiga vähendada tulevikus pooleliolevate kohtuasjade jaoks kuluvat aega;
10.
käsitleb seda teemat ühena 2004. aasta eelarve täitmise aruande kinnitamismenetluse peamistest punktidest;
11.
tervitab Euroopa Kohtu poolt võetud abinõusid seoses ametiautode kasutamisega liikmete poolt vastavalt 31. märtsil 2004 vastu võetud haldusotsusele; tunnistab, et uued sätted on läbipaistvad ning parandavad varasemat olukorda; märgib, et eesmärgiga vähendada halduskoormust katab kohus ka 15 000 km ulatuses sõidukulusid lisaks lähetuskäskkirjade alusel tehtavatele reisidele ning et auto ametialane kasutus märgitakse üles sõitja päevikusse;
12.
märgib, et ülalnimetatud otsuse artikkel 6 sätestab, et kui liikmed kasutavad oma ametiautosid sõitudeks, mida ei ole nimetatud artiklis 5 [s.t ametikohustuste täitmisel ja lähetuskäskkirja alusel tehtud või 15 000 km suuruse aastase standardmäära sisse jäävad sõidud], vastutavad nad kõigi nendega seotud kulude eest (teemaksud, kütusekulud ja kõik täiendavad renditasud, mis tulenevad raamlepingus sätestatud aastase 45 000 km läbisõidu ületamisest); on arvamusel, et ametiauto kasutamine isiklikul otstarbel kujutab endast varjatud erisoodustust, mida Euroopa Parlament peab sobimatuks;
Eelarvevahendite käsutaja aasta tegevusaruanne ja siseaudiitori aastaaruanne
13.
võtab teadmiseks Euroopa Kohtu kohtusekretäri vastuse, vastavalt millele ta ei saa edastada ei vastavalt artikli 86 lõikele 4 koostatud aruannet ega siseaudiitori aruannet, kuna siseauditi lõpparuannet ei koostatud Vastus küsimusele 3.
;
pöörab seetõttu 2004. aasta eelarve täitmise aruande kinnitamismenetluse käigus neile kahele dokumendile erilist tähelepanu;
14.
võtab teadmiseks, et eelarvevahendite käsutaja 2003. aasta tegevusaruanne esitati alles 2004. aasta juulis ning see ei sisalda kinnitavat avaldust; on seisukohal, et iga-aastane tegevusaruanne peaks olema valmis kontrollikoja auditi teostamise ajaks ning sisaldama nähtava finantsvastutuse märgina allkirjastatud kinnitavat avaldust;
Muud märkused
15.
õnnitleb Euroopa Kohut 2003. aasta teostatud põhjalike laienemiseelsete ettevalmistustööde puhul, nagu nähtub töörühma raportist; teostab 2004. aasta eelarve täitmise aruande kinnitamismenetluse käigus võetud meetmete järelkontrolli;
16.
palub Euroopa Kohtul hinnata uue finantsmääruse mõju oma halduslikule ja kohtulikule tööle aegsasti enne selle läbivaatust aastatel 2005/2006 ning esitada see hinnang Euroopa Parlamendile läbivaatamiseks;
17.
märgib, et Euroopa Kohus nõustus 19. jaanuaril 2005. aasta toimunud arutelul kirjalikult vastama lisaküsimustele, et vastuseid saaks 2003. aasta eelarve täitmisele heakskiidu andmise menetluse käigus arvesse võtta.
