SUULINE KÜSIMUS H-0025/10
Küsimuste tunniks osaistungjärgul - veebruar 2010
vastavalt kodukorra artiklile 116
esitaja:
Zigmantas Balčytis
Euroopa Komisjonile
Teema: Rail Baltica projekti raames ettenähtud töö alustamine
Rail Baltica on üks Euroopa Liidu prioriteetseid projekte, mille lõpuleviimine annaks Balti riikide elanikele rohkem võimalusi reisida ja osaleda ELi raudteekaubaveo ühisturul.
See vähendaks ka ülejäänud Euroopast eraldatud Balti piirkonna isolatsiooni.
Balti riikides veel ikka valitseva finants- ja majanduskriisi tõttu võivad Rail Baltica projektiga seotud tööd rahastamise puudumise tõttu aeglustuda või isegi seiskuda.
Leedu on töödele ettenähtud summasid juba komisjoni nõusolekul vähendanud.
Kas komisjon näeb seoses nende riikide raske finantsolukorraga võimalust projekti Euroopa Liidu poolset rahastamist suurendada, arvestades, et ELi vahendeid hoiti kokku?
