Osaistungjärgu avamine:
Institutsioonid
2006-05-15 - 20:00
Osaistungjärgu avas Euroopa Parlamendi President Josep BORRELL.
President teavitas liikmeid Leedust pärit saadiku Rolandas PAVILIONIS e surmast.
Härra Pavilionis oli UENi fraktsiooni aseesimees ning kultuuri- ja hariduskomisjoni liige.
Seejärel pidasid saadikud üheminutilise leinaseisaku.
Artikli 168 alusel taotleti Francesco Enrico SPERONI (IND/DEM, IT) raporti (Tobias Pflügeri puutumatuse võtmise taotlus) tagasi saatmist õiguskomisjoni ning selle hääletamist järgmisel osaistungjärgul.
Taotlust ei rahuldatud.
Muudatused päevakorras:
Teisipäev:
Reinhard RACKi (EPP-ED, AT) Marco Polo II programmi raporti hääletus lükatakse edasi kolmapäevale.
Kolmapäev:
Nõukogu infotund kestab tund aega, kuna nõukogu ei saa kohal olla peale 19.00.
Neljapäev:
Graham R. WATSON (ALDE, UK) tegi ettepaneku, et inimõiguste, demokraatia ja õigusriigi põhimõtete rikkumiste juhtumite arutelu käigus arutataks Taiwani liikmelisust Maailma Tervishoiuorganisatsioonis.
Palve rahuldati.
Nädala tähtsündmused:
Esmaspäev :
Kohe peale istungi avamist kõneleb täiskogu ees Boliivia president Evo MORALES .
Lisaks toimub ühendatud arutelu toidu teemal , kus põhiline tähelepanu on Adriana POLI BORTONE (UEN, IT) toitumis- ja tervisealaste väidete raportil, mille eesmärgiks on reguleerida selliste väidete nagu "lahja", "vähese soolasisaldusega" ja "langetab kolesteroolitaset" kasutamist.
Samuti arutatakse Karin SCHEELE (PSE, AT) raportit, mis käsitleb vitamiinide, mineraaltoitainete ja teatud muude ainete toidule lisamise tingimusi.
Teisipäev :
Keskpäeval leiab aset pidulik istung Palestiina omavalitsuse presidendi Mahmoud ABBAS i (tuntud ka kui Abu Mazen) auks.
Lisaks arutatakse Reinhard RACKi (EPP-ED, AT) raportit, mis puudutab komisjoni ettepanekut käivitamiseks aastatel 2007-2013.
Programmi eesmärgiks on vähendada kaubaveo kahjulikke keskkonnamõjusid ning sellega toetatakse näiteks kaubaveo ümbersuunamist maanteedelt meremagistraalidele, siseveeteedele ning raudteedele, samuti transpordiliikide ühitamist ning transpordisüsteemi keskkonnasõbralikumaks muutmist.
Pealelõunal teeb komisjon avalduse Bulgaaria ja Rumeenia liitumise eduraporti kohta.
Komisjon peaks sel päeval otsustama, kas soovitada Bulgaaria ja Rumeenia liitumist 2007. aastal või soovitada liitumise aasta võrra edasi lükkamist.
Kolmapäev:
Kell 12.00 esineb täiskogu ees kõnega Kreeka president Karolos PAPOULIAS.
Hommikul toimub ühendatud arutelu finantsperspektiivi ning eelarvemenetluse üle, kus põhitähelepanu on finantsperspektiivil 2007-2013.
Õhtul on päevakorras Richard HOWITTi (PSE, UK) raport, milles käsitletakse inimõiguste olukorda maailmas 2005. aastal ning antakse hinnang liidu inimõiguste poliitikale.
Saadikud leiavad, et ehkki ELi tegevus inimõiguste kaitsmisel ning edendamisel maailmas on mõnedes valdkondades paranenud, pole liidul " üldiselt õnnestunud süstemaatiliselt ja pidevalt käsitleda inimõiguste probleeme kolmandates riikides ega hõlmata inimõigustepoliitikat liidu kaubandus-, arengu- ja muusse välispoliitikasse" .
Saadikud soovivad ka, et parlament oleks rohkem kaasatud inimõiguste aruande koostamisse.
Neljapäev:
Päevakorras on ühendatud arutelu looduskatastroofide teemal - esimesele lugemisele tuleb Rolf BERENDi (EPP-ED, DE) ELi solidaarsusfondi raport, milles tehakse ettepanek kasutada 2007. aastast kehtima hakkavat uut Solidaarsusfondi lisaks loodusõnnetustele ka tööstuslike ja tehnoloogiliste õnnetuste, rahvatervisekriiside ning terrorirünnakute tagajärgede likvideerimiseks.
Lisaks sellele tuleb arutlusele kolm loodusõnnetuste teemalist omaalgatuslikku raportit põllumajandus-, keskkonna- ning regionaalarengukomisjonist.
20060512IPR08044
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
