9.3.2006
EUROOPA PARLAMENDI KODUKORRA MUUDATUSETTEPANEK
vastavalt kodukorra artiklile 202
Esitaja(d): Giuseppe Gargani
Artikli 201 muutmine
Kodukorra kohaldamine
EUROOPA PARLAMENDI KODUKORD
Kehtiv tekst Muudatusettepanekud
Muudatusettepanek 1
Artikli 201 lõige 1 a (uus )
1 a.
Komisjonide esimehed võivad saata vastutavale komisjonile arutamiseks kodukorra tõlgendamise küsimused, mis tekivad komisjonidele kodukorraga antud pädevuste kasutamisel.
Or.
fr
Selgitus
Komisjonide ja delegatsioonide esimehed peavad oma ülesandeid täites kodukorda kohaldama ja tõlgendama.
Selleks tuleb neile anda võimalus pöörduda vastutava komisjoni ehk põhiseaduskomisjoni poole küsimustega, mis võivad komisjonidel ja delegatsioonidel tekkida neile kodukorraga antud pädevuste kasutamisel.
Nii on võimalik säilitada kodukorra ühetaoline kohaldamine ning tagada õiguskindlus Euroopa Parlamendi siseses õiguslikus raamistikus.
Lisaks on käesoleva ettepaneku pretsedent olemas kodukorra artiklis 166, mis artikli 186 kohaselt on komisjonis kohaldatav.
Eespool nimetatud artikkel käsitleb täpsemalt märkusi kodukorra rikkumise kohta ning selle lõikes 5 sätestatakse, et "president võib küsimuse lahendamise suunata edasi vastutavale komisjonile".
