Infotunni küsimus H-000081/2011
komisjonile
2011 märts osaistungjärk
Kodukorra artikkel 116
Silvia-Adriana Ţicău
(S&D) Teema: Euroopa Liidu ja Mercosuri vaheline assotsieerimisleping
2010. aastal oli Mercosur suuruselt maailma neljas majandusühendus, mille SKP ulatus 1300 miljardi dollarini ja mis hõlmas 240 miljonit elanikku.
Mercosuri piirkonna suurima majandusega riik on Brasiilia, kelle SKP moodustab 79% Mercosuri SKPst.
Järgnevad Argentina (18%), Uruguay (2%) ja Paraguay (1%).
Euroopa Liit on Mercosuri tähtsaim investeerimis- ja kaubanduspartner.
Investeeringud puudutavad peamiselt pangandus-, telekommunikatsiooni-, finants- ja tööstussektorit.
Ülaltoodut arvestades on Euroopa Liidu ja Mercosuri vahelise assotsieerimislepingu läbirääkimised kahe partneri majanduse arengu seisukohalt väga olulised.
Kas komisjon võiks kommenteerida, kuidas läbirääkimised on edenenud, millised on läbirääkimisprotsessi jooksul tekkinud peamised raskused ning millised etapid ja milline ajakava on Euroopa Liidu ja Mercosuri vahelise assotsieerimislepingu sõlmimiseks ette nähtud?
