LÕPLIK
A6-0410/2006
23.11.2006
*
RAPORT
Ettepanek võtta vastu nõukogu määrus, millega muudetakse määrust (EÜ) nr 2424/2001 teise põlvkonna Schengeni infosüsteemi (SIS II) väljatöötamise kohta
(KOM(2006)0383 – C6‑0296/2006 – 2006/0125(CNS))
Kodanikuvabaduste, justiits- ja siseasjade komisjon
Raportöör:
Carlos Coelho
PE 380.694v03-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete h äälte enamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS................................................................................................................................9
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu määrus, millega muudetakse määrust (EÜ) nr 2424/2001 teise põlvkonna Schengeni infosüsteemi (SIS II) väljatöötamise kohta
( KOM(2006)0383 – C6‑0296/2006 – 200S6/0125(CNS))
(Nõuandemenetlus)
Euroopa Parlament ,
– võttes arvesse komisjoni ettepanekut nõukogule ( KOM(2006)0383 )
ELTs seni avaldamata. ;
– võttes arvesse EÜ asutamislepingu artiklit 66, mille alusel nõukogu konsulteeris Euroopa Parlamendiga ( C6‑0296/2006 );
– võttes arvesse kodukorra artiklit 51;
– võttes arvesse kodanikuvabaduste, justiits- ja siseasjade komisjoni raportit ( A6‑0410/2006 ),
1. kiidab komisjoni ettepaneku heaks;
2. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
3. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
4. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
Sissejuhatus
11. septembri 2006. aasta kirjaga konsulteeriti Euroopa Parlamendiga kahe ettepaneku suhtes, mis käsitlevad Schengeni infosüsteemi II (SIS II).
Esimene pöördumine käsitleb ettepanekut võtta vastu nõukogu määrus, millega muudetakse määrust (EÜ) nr 2424/2001 teise põlvkonna Schengeni infosüsteemi (SIS II) väljatöötamise kohta ja mille aluseks on EÜ asutamislepingu artikkel 66.
Teine pöördumine on ettepanek võtta vastu nõukogu otsus, millega muudetakse otsust 2001/886/JSK teise põlvkonna Schengeni infosüsteemi (SIS II) väljatöötamise kohta ja mille aluseks on Euroopa Liidu lepingu artikli 30 lõike 1 punktid a ja b, artikli 31 lõike1 punktid a ja b ning artikli 34 lõike 2 punkt c.
Ettepanekute eesmärk
Ettepanekute eesmärk on pikendada nõukogu poolt komisjonile antud volitusi, mis lõpevad 31. detsembril 2006 ja teenivad SIS II väljatöötamise huve.
Seepärast teeb komisjon ettepaneku pikendada tähtaega kuni detsembrini 2007.
Lisaks tahab komisjon olla veendunud, et kõnealuseks arendustööks vajalikud eelarvevahendid on olemas.
Praegune Schengeni infosüsteem asendatakse tulevase SIS II-ga, mille õiguslik alus oli hääletusel LIBE-komisjonis 5. oktoobril 2006 ja täiskogu istungil 25. oktoobril 2006
Nn Schengeni pake koosneb dokumentidest A6-0353/2006 SIS II loomise, toimimise ja kasutamise kohta (otsus), A6-0354/2006 sõidukite registreerimistunnistusi väljaandvate teenistuste juurdepääsu kohta SIS II-le ja A6-0355/2006 SIS II loomise, toimimise ja kasutamise kohta (määrus), mis 25. oktoobril 2006 suure häälteenamusega vastu võeti. .
Schengeni infosüsteem
SIS on suuremahuline andmebaas, mis ühise infosüsteemina võimaldab liikmesriikide pädevatel asutustel teha koostööd ja vahetada teavet, loomaks sisepiirikontrollideta ala.
SIS võimaldab neil asutustel saada hoiatusteavet isikute ja objektide kohta.
Saadud teavet kasutatakse eelkõige politsei- ja õigusalases koostöös kriminaalasjades, isikute kontrollimiseks välispiiridel või siseriiklikel territooriumidel ning viisade ja elamislubade väljastamisel.
Raportööri märkused
Raportöör toetab täielikult uue SIS II loomist, kuna praeguse süsteemi võimsus lubab teenindada üksnes kuni 18 liikmesriiki.
Et uued liikmesriigid saaksid Schengeni acquis ’d täiel määral kohaldada ja oma sisepiirikontrollid tühistada, muutus uue süsteemi väljatöötamine hädavajalikuks.
Ühtlasi peaks SIS II olema turvalisem, võimaldama andmete tõhusamat kasutamist, sisaldama rohkem funktsionaalsusi ning kasutama ära tehnoloogia viimased saavutused.
See peaks olema stabiilne ja paindlik töövahend, mis tuleb toime muutuvate nõuetega.
1998. aastal alustati esialgseid uuringuid, hindamaks SIS süsteemi arendusvõimalusi ja analüüsimaks mitmesuguseid valikuid ja täiustusi, mida SIS võiks sisaldada.
Samaaegselt – Põhjamaade Schengeni lepinguga liitumise ajal – töötati välja SISi ajakohastatud versioon (SIS 1+), mis andis võimaluse lülitada süsteemi veel kaks kuni kolm riiki.
Täiustatud versioon pidi ka SISi tööd parandama ning muutma selle lihtsamini hallatavaks ja hooldatavaks.
6. detsembril 2001 andis nõukogu komisjonile volitused SIS II väljatöötamiseks, mida – erinevalt praegusest SISist – rahastatakse ELi eelarvest.
Komisjon alustas tehnilise rakendusega oktoobris 2004, mil ta kirjutas alla kuni 40 miljoni eurose eelarvega lepingule ühist tehnilist platvormi omavate SIS II ja VISi (viisainfosüsteemi) väljatöötamiseks.
SIS II üleandmise eeldatav tähtaeg oli märts 2007.
Paralleelselt tehnilise rakendusega on SISile esitatavad uued nõudmised olnud arutusel nõukogus, mis 2003. ja 2004. aastal kinnitas lõppjäreldused SIS II funktsionaalsuste kohta.
Ka Euroopa Parlament andis arutellu oma panuse ja väljendas omi seisukohti 2003. aasta lõpus
Vt hr Coelho raport, A5-0436/2002 . .
SIS II vajas asjakohast õigusraamistikku, mis kirjeldaks üksikasjalikult tema tööd ja kasutamist.
Arvestades eri poliitikavaldkondade kaasatust, esitas komisjon 1. juunil 2005 päevakorda kolm õigusakti ettepanekut.
Kuna SIS on eri sambaid hõlmava iseloomuga, oli esimese ettepaneku aluseks EÜ asutamislepingu IV jaotis (viisad, varjupaigaküsimused, sisseränne ja muud isikute vaba liikumisega seotud valdkonnad) ning teise aluseks EÜ asutamislepingu VI jaotis (politseikoostöö ja õigusalane koostöö kriminaalasjades).
Neid kahte ettepanekut täiendab kolmas, mille aluseks on V jaotis (transport) ja mille eesmärgiks on tagada sõidukeid registreerivate asutuste juurdepääs SIS II-le.
Kuigi tegu on kolme õigusliku tekstiga, mille suhtes kohaldatakse erinevaid menetlusi (kaasotsustamismenetlus ja nõuandemenetlus), moodustavad nad lahutamatu pakme, kuna SIS on ühtne infosüsteem ja toimib sellisena.
Avaldades kahetsust, et need ettepanekud saadeti Euroopa Parlamendile hilinemisega ning et mitmed elemendid – st seletuskiri nii tehniliste ja keerukate ettepanekute kohta – puudusid, otsustas raportöör siiski seda paket käsitleda kui tervikut ning kiirendada läbirääkimiste kulgu ja jõuda nende kolme teksti puhul kompromissile esimesel lugemisel, et mitte takistada Schengeni ala edukat laiendamist.
Läbirääkimised olid võrdlemisi keerulised ning muutusid veelgi raskemaks, kuna nõukogu ei suutnud täita 17. mail 2006. a Strasbourgis kõrgetasemelisel mitteametlikul kolmepoolsel kohtumisel võetud kohustusi, kuid siiski jõudsid Euroopa Parlament, komisjon ja nõukogu lõpliku teksti suhtes kompromissile 27. septembril 2006.
See kompromisspake võeti kodanikuvabaduste, justiits- ja siseasjade komisjonis 5. oktoobril vastu peaaegu ühehäälselt.
Kõnealune otsus võeti täiskogul vastu suure häälteenamusega 25. oktoobril.
Kuigi Euroopa Parlament kiirendas üsna edukalt oma menetlust SIS II käsitlevate õigusaktide vastuvõtmisel, avaldab raportöör kahetsust kõigi viivituste üle, millega kõnealune kõrgete sihtidega projekt on kokku puutunud:
– kohtuvaidlused töövõtjatega, kes uue süsteemi väljatöötamise pakkumismenetlustel kaotasid;
– komisjonil oli probleeme ka töövõtjatega, keda ta Schengeni andmebaasi töölerakendamiseks palkas;
– esmakordselt teatati viivitustest projekti ajakavas juunis 2006, kuna viibis kesksüsteemi asukoha valmimine Strasbourgis, kus piiriteabe vahetamise andmebaas asuma hakkab.
Komisjon tunnistas, et pakutud asukohta Strasbourgis polnud võimalik õigeaegselt valmis seada SIS II seadmete kohaletoimetamiseks vastavalt ajakavale.
Arvestades, et kõik komisjoni projekti kavades viivitusteks määratud ajavarud on ära kulutatud ja edasisteks viivitusteks enam ruumi ei ole, pole SIS II käivitamise eeldatav tähtaeg – märts 2007 – lihtsalt reaalne.
Teatati vähemalt 15-nädalasest viivitusest kesksüsteemi installeerimiseks ja käivitamiseks Strasbourgis.
Seega oli vaja projekti üldine ajakava uuesti läbi vaadata, võttes arvesse viivitusi ning minimeerides Schengeni piirkonnaga liitumiseks vajaminevatele nõuetele vastavate uute liikmesriikide sisepiirikontrollide kaotamise mõju.
Nn SIS II üldise ajakava muutmise dokumendi alusel on SIS II testimise edukaks lõpetamiseks kavandatud 2008. aaasta aprill, millele järgneb nõukogu otsus, mis määrab kindlaks kuupäeva, mil SIS II on töökorras süsteemis SIS 1+ täiel määral osalevate liikmesriikide jaoks.
Sellele ning seejärel toimuvale praegusesse süsteemi SIS 1+ ühendatud liikmesriikide üleviimisele SIS II-le järgneb uute liikmesriikide integreerimine, kusjuures uute SIS II kasutajate tehniliseks integreerimiseks vajaminevat aega on hinnatud 12 nädalale.
Raportööri järeldus
Raportöör ei kahtle, et komisjoni volitusi tuleb pikendada vaatamata kõigile toimunud viivitustele.
Siiski rõhutab raportöör teatava üllatusega, et komisjoni taotlus oma volituste pikendamiseks 2007. aasta lõpuni on vastuolus ülalmainitud ajakavaga, kus viidatakse, et SIS II tehniline arendus ei valmi 2007. aasta jooksul.
Liikmesriikides leviva ja raportöörini jõudnud teabe alusel võib oletada, et viivitus võib osutuda pikemaks kui komisjon ja nõukogu on kavandanud.
Teisalt tuleb arvesse võtta ka seda, et komisjoni volituste pikendamine peab samaaegselt võimaldama kõnealuste volituste laienemist, et neile oleks võimalik lisada ka uute liikmesriikide tehnilise integreerimise ettevalmistamise SIS II süsteemi.
MENETLUS
Pealkiri
Ettepanek võtta vastu nõukogu määrus, millega muudetakse määrust (EÜ) nr 2424/2001 teise põlvkonna Schengeni infosüsteemi (SIS II) väljatöötamise kohta
Viited
KOM(2006)0383 – C6-0296/2006 – 2006/0125(CNS)
EPga konsulteerimise kuupäev
11.9.2006
Vastutav komisjon istungil teada andmise kuupäev
LIBE 26.9.2006
Arvamuse esitaja(d) istungil teada andmise kuupäev
Arvamuse esitamisest loobumine otsuse kuupäev
Tõhustatud koostöö istungil teada andmise kuupäev
Raportöör(id) nimetamise kuupäev
Carlos Coelho 13.9.2006
Endine raportöör / Endised raportöörid
Lihtsustatud menetlus – otsuse kuupäev otsuse kuupäev
Õigusliku aluse vaidlustamine JURI arvamuse kuupäev
Rahaeraldise määra muutmine BUDG arvamuse kuupäev
Konsulteerimine Euroopa Majandus- ja Sotsiaalkomiteega – istungil otsuse tegemise kuupäev
Konsulteerimine Regioonide Komiteega – istungil otsuse tegemise kuupäev
Arutamine parlamendikomisjonis
6.11.2006
22.11.2006
Vastuvõtmise kuupäev
22.11.2006
Lõpphääletuse tulemused
+:
–:
0:
37
Lõpphääletuse ajal kohal olnud liikmed
Alexander Alvaro, Edit Bauer, Johannes Blokland, Mihael Brejc, Giusto Catania, Carlos Coelho, Fausto Correia, Panayiotis Demetriou, Agustín Díaz de Mera García Consuegra, Kinga Gál, Elly de Groen-Kouwenhoven, Lilli Gruber, Lívia Járóka, Timothy Kirkhope, Ewa Klamt, Magda Kósáné Kovács, Barbara Kudrycka, Claude Moraes, Inger Segelström, Ioannis Varvitsiotis, Donato Tommaso Veraldi, Manfred Weber, Stefano Zappalà, Tatjana Ždanoka
Lõpphääletuse ajal kohal olnud asendusliige/asendusliikmed
Bárbara Dührkop Dührkop, Ignasi Guardans Cambó, Sophia in 't Veld, Sylvia-Yvonne Kaufmann, Vincent Peillon, Marie-Line Reynaud
Lõpphääletuse ajal kohal olnud asendusliige/asendusliikmed (kodukorra art 178 lg 2)
Pilar Ayuso, Iratxe García Pérez, Esther Herranz García, Mary Honeyball, Ana Mato Adrover, Manolis Mavrommatis, Alejo Vidal-Quadras
Esitamise kuupäev
23.11.2006
Märkused (andmed on kättesaadavad ainult ühes keeles)
