LÕPLIK
A6-0337/2007
19.9.2007
RAPORT
Ühenduse, liikmesriikide ja Philip Morrise vahel pettuse ja sigarettide salakaubaveo vastase võitluse tõhustamiseks sõlmitud kokkuleppe mõju ning Euroopa Parlamendi ühenduse transiidisüsteemi uurimiskomisjoni soovituste rakendamisel tehtud edusammud
(2005/2145(INI))
Eelarvekontrollikomisjon
Raportöör:
Bart Staes
PE 390.611v01-00
SISUKORD
EUROOPA PARLAMENDI RESOLUTSIOONI ETTEPANEK................................................3
SELETUSKIRI..........................................................................................................................12
PARLAMENDIKOMISJONIS TOIMUNUD LÕPPHÄÄLETUSE TULEMUS.......................14
EUROOPA PARLAMENDI RESOLUTSIOONI ETTEPANEK
mis käsitleb ühenduse, liikmesriikide ja Philip Morrise vahel pettuse ja sigarettide salakaubaveo vastase võitluse tõhustamiseks sõlmitud kokkuleppe mõju ning Euroopa Parlamendi ühenduse transiidisüsteemi uurimiskomisjoni soovituste rakendamisel tehtud edusamme
( 2005/2145(INI) )
Euroopa Parlament ,
– võttes arvesse oma 13. märtsi 1997. aasta soovitust
EÜT C 115, 14.4.1997, lk 157. , millega kinnitatakse ühenduse transiidisüsteemi uurimiskomisjoni raport ja selle 38 soovitust;
– võttes arvesse komisjoni, 10 liikmesriigi ja Philip Morris Internationali vahel 9. juulil 2004. aastal salakaupade ja võltsingute vastu võitlemise kohta sõlmitud kokkulepet;
– võttes arvesse Euroopa Kontrollikoja eriaruannet nr 11/2006 ühenduse transiidisüsteemi kohta koos komisjoni vastustega
ELT C 44, 27.2.2007, lk 1. ;
– võttes arvesse kodukorra artiklit 45;
– võttes arvesse eelarvekontrollikomisjoni raportit ( A6‑0337/2007 ),
A. arvestades, et ühenduse transiidisüsteem lihtsustab nii ühendusest endast kui ka väljastpoolt pärinevate, kolmandatest riikidest imporditud või neisse eksporditavate kaupade liikumist ELi territooriumil, peatades ajutiselt tolli- ja muud maksud, kuni kaup jõuab lõppsihtkohta;
B. arvestades, et uurimiskomisjoni tulemusi arvesse võttes on Euroopa Parlament koos nõukogu ja kontrollikojaga soovitanud pettuse ärahoidmiseks transiidiveod arvutipõhiseks muuta, õiguslik raamistik läbi vaadata ning komisjonil ja liikmesriikidel parandada ühisel riskianalüüsil põhinevat füüsilist kontrolli;
C. arvestades, et Euroopa Parlamendi esimesel uurimiskomisjonil õnnestus tuua transiiditeema varjatud administratiivküsimuste valdkonnast poliitilisele areenile, kutsuda esile muutus sidusrühmade reageeringus ja tõestada, et uurimiskomisjonid võivad anda poliitilisse protsessi olulist lisandväärtust ning tuua ELi kodanikele kasu;
1. tervitab Euroopa Kontrollikoja eriaruannet nr 11/2006; märgib, et kontrollikoda viis läbi kontrollvisiidid 11 liikmesriigis, mille kaudu toimub 80% transiidivedusid; tuletab meelde, et kõrge maksumäära ja kerge kaaluga kaupade puhul, nagu sigaretid, saavad petturid teenida väikese arvu vedudega hiiglaslikku kasumit; palub kontrollikojal jätkata kontrollimist mitte ainult 11 külastatud liikmesriigis, vaid ka ülejäänutes;
Transiidiprotseduuri arvutipõhiseks muutmine
2. märgib, et vaatamata olulistele viivitustele toimib uus arvutipõhine transiidisüsteem (NCTS) kõigis liikmesriikides 2006. aasta jaanuarist, kuigi tulemuslikkus on liikmesriigiti erinev; käsitleb seda väga suure muutusena, võrreldes vana, arhailise paberipõhise protseduuriga; on seisukohal, et tehnilisest vaatenurgast on komisjon NCTSi rakendamist liikmesriikides edukalt koordineerinud;
3. märgib, et erinevalt vanast paberipõhisest protseduurist hoiab arvutipõhine transiidisüsteem ära transiiditoimingute väära vormistamise võltsitud dokumentide või pitsatite abil; tuletab meelde, et arvutipõhine transiidisüsteem aitaks ka tuvastada reaalajas juhtumeid, kus kaubad tollijärelevalve alt enne sihtkohta saabumist kaovad, ning võimaldaks alustada kohe juhtumi uurimist; võtab teadmiseks Euroopa Kontrollikoja kontrolli tulemused ja väljendab kahetsust, et ükski 11 külastatud liikmesriigist ei pidanud kinni uuringute alustamise tähtaegadest; kutsub komisjoni üles pöörama tähelepanu asjaolule, et arvutipõhine transiidisüsteem ei saa ära hoida kaupade valet deklareerimist, ning astuma vajalikke samme, et valede deklaratsioonidega tegeldaks kohaselt;
Tõsised puudused uute transiidieeskirjade kohaldamisel liikmesriikides
4. tunneb muret arvukate puuduste pärast, mis kontrollikoda tuvastas muudetud õigusliku raamistiku kohaldamisel liikmesriikides, eriti lihtsustatud protseduuride, päringumenetluste ja tollivõlgade sissenõudemenetluste vastavuse osas; märgib, et kontrollikoda esitas üksikasjaliku nimekirja puudustest ja asjaomastest liikmesriikidest (vt Euroopa Kontrollikoja eriaruande nr 11/2006 lisa 1);
5. tuletab meelde, et liikmesriigid on omavahendeid käsitleva määruse järgi kohustatud kandma kehtestatud tollimaksud A-kontole ning tegema need ilma kogumise kuludeta komisjonile kättesaadavaks teisel kuul pärast kuud, mil maksud kehtestati; märgib, et erandkorras võivad liikmesriigid kanda maksmata jäänud, tagatiseta või edasi kaevatud maksud B-kontole; on mures kontrollikoja poolt avastatud asjaolu pärast, et Saksamaal, Hispaanias, Prantsusmaal, Belgias ja Ungaris on lõpetamata transiidivedude tollimaksud kantud B-kontole, ehkki need on tagatistega kaetud; märgib, et mõnedes liikmesriikides on haldustavad B-kontode osas küsitavad;
6. kutsub komisjoni üles algatama rikkumiste puhul menetlusi liikmesriikide vastu, kui B-kontoga seotud vead ei ole ühekordsed, vaid süstemaatilised ja struktuurilised; on rahul, et viimase kahe aasta jooksul on Euroopa Kohus pärast komisjoni poolt liikmesriikide suhtes rikkumiste puhul algatatud menetlusi langetanud mitmeid olulisi kohtuotsuseid, mis kinnitavad komisjoni tõlgendust reeglitest; on seisukohal, et A- ja B-kontode süsteemi korralik toimimine tuleb pärast 2009. aastat uuesti läbi vaadata;
7. märgib, et Ülemkoja
Ülemkoda, Euroopa Liidu asjade komisjon, 20. aruanne tööaastal 2006–07, „Karusselli peatamine.
Kadunud ettevõtja pettus ELis”, avaldatud 25. mail 2007. arvates jääb umbkaudu 4% Ühendkuningriigi potentsiaalsest käibemaksust saadavast sissetulekust igal aastal saamata nn karussellpettuse tõttu; märgib ära Ülemkoja järelduse, et kuigi tulutoovam tundub sooritada käibemaksupettust ühendusesiseses kaubanduses, võib seda esineda ka kolmandate riikidega peetavas kaubavahetuses; tunneb sügavat muret seoses Ülemkoja seletustega, et viimati mainitud juhtudel moodustab ühenduse transiidisüsteemi kuritarvitamine osa klassikalisest karussellpettusest;
8. on ärevuses, et Ülemkoda omandas tõendusmaterjali seoses asjaoluga, et transpordilennukid teevad igal nädalal tellimuslende, viies elektroonikakaupa karussellpettuse osana EList välja; märgib, et Ülemkoda, võttes arvesse Euroopa Kontrollikoja eriaruannet nr 11/2006, jõudis järeldusele, et selline pettus leiab aset tänu liikmesriikidepoolsele ühenduse transiidisüsteemi puudulikule juhtimisele ja järelevalvele;
9. on tänulik, et Ülemkoda käsitles ühenduse transiidisüsteemi vastuvõtlikkust pettusele, kuigi Euroopa Kontrollikoda ei olnud konkreetselt Ühendkuningriigile keskendunud; tervitab soojalt Ülemkoja soovitust, et valitsus teeks koostööd teiste liikmesriikidega, tagamaks Euroopa Kontrollikoja pakutud ühenduse transiidisüsteemi tehtavate muudatuste esmatähtsus sellist tüüpi pettuse turustusahela ründamisel; kutsub teisi liikmesriike üles tegema koostööd Ühendkuningriigi valitsusega, et muuta ühenduse transiidisüsteem viimaks pettusekindlaks; kutsub komisjoni üles nimetatud koostööd koordineerima;
10. usub, et oleks vaja uurida uusi võimalusi maksupettuse vastase võitluse paremaks koordineerimiseks ELi tasandil; tervitab komisjoni algatusi selles valdkonnas, eriti 31. mai 2006. aasta teatist, milles käsitleti vajadust töötada välja kooskõlastatud strateegia maksupettuse vastase võitluse parandamiseks ( KOM(2006)0254 ); märgib, et majandus- ja rahandusministrite nõukogu palus komisjoni ettepanekute alusel 5. juunil 2007 komisjonil mitte ainult esitada õigusloomega seotud algatusi pettusevastasteks meetmeteks, vaid ka uurida kaugeleulatuvamaid pettusevastaseid meetmeid, nagu maksustamine kauba lähteliikmesriigis või valikulise tagasipööratud maksustamissüsteemi kehtestamine; märgib, et tagasipööratud maksustamissüsteemi puhul läheb maksukohustus kauba saajalt vastuvõtvale ettevõttele;
11. on rahul, et majandus- ja rahandusministrite nõukogu kutsus 5. juunil 2007. aastal komisjoni analüüsima valikulise tagasipööratud maksusüsteemi mõju ning esitama oma järeldused 2007. aasta lõpuks nõukogule; juhib tähelepanu eriti sellele, et nõukogu palus komisjonil uurida katseprojekti rakendamise võimalusi Austrias; kutsub komisjoni esitama oma järeldusi ka Euroopa Parlamendile;
12. märgib, et 2007. aasta juunist kehtib Ühendkuningriigile käibemaksureeglites erand, mis võimaldab kohaldada mobiiltelefonide ja arvutikiipide käibemaksu osas pöördmaksustamist; kutsub komisjoni esitama hinnangut selle meetme tõhususele, mis on kavandatud 2009. aastaks, ka Euroopa Parlamendile;
13. juhib tähelepanu asjaolule, et erandite tegemisega ühenduse üldistest käibemaksu kogumise sätetest kaasneb alati risk, et need erandid ei lõpeta pettusi, pigem suunduvad petturid tegutsema teistes majandusharudes või teistes riikides;
14. rõhutab, et ühise strateegia kehtestamine ühenduse tasandil võitluseks maksupettusega peab jääma esmatähtsaks eesmärgiks;
15. palub Euroopa Kontrollikojalt arvamust komisjoni õigusloomega seotud algatuste kohta, mida nõukogu 2007. aasta lõpuks ootab;
16. on vapustatud kontrollikoja leiust, et komisjon ei viinud ajavahemikus 2001–2005 läbi transiidile keskenduvaid omavahendite kontrolle, vaid tegi seda alles 2006. aastal; nõuab, et komisjon teavitaks parlamenti viisist, kuidas olukorda, kus kontroll puudub, tulevikus parandatakse;
NCTSi kulud ja tulud seoses pettuse vastu võitlemisega
17. märgib, et uurimiskomisjon pidas investeeringut NCTSi suhteliselt väikeseks; täheldab, et usub komisjoni hinnanguid, mille kohaselt NCTS aitaks oluliselt pettusi vähendada ja tooks viie aasta jooksul kasu viis kuni kümme miljardit eurot; märgib, et 2006. aastal komisjoni poolt tellitud välisuuringu kohaselt oleks NCTSi kogumaksumus 359 000 000 eurot; tunneb kahetsust, et kasutada oli väga vähe andmeid ning andmed pettuse avastamise summade vähendamise kohta puudusid täielikult;
18. märgib lisaks ära kontrollikoja järgmised leiud
Punkt 56. : hinnangu andmiseks transiidisüsteemi ümberkorraldamisele transiidipettuse vähendamiseks on vaja usaldusväärseid ja täielikke andmeid pettuste kohta ELi tasandil.
Audit näitas aga, et peamiste kasutatavate andmeallikate usaldusväärsust ja täielikkust seoses pettuste ja eeskirjade eiramisega transiidis ELi tasandil ei ole võimalik tagada; ei ole valmis käsitlema NCTSi kulude ja tulude suhet positiivsena, kuni komisjon esitab andmeid selle kohta, mil määral NCTS pettust vähendab ja omavahendite kadu tõkestab;
Konkureerivate teabevahetussüsteemide ja füüsiliste kontrollide ratsionaliseerimine
19. juhib tähelepanu Euroopa Kontrollikoja taotlusele, et komisjonile antaks täielik juurdepääs igat liiki kaupade - mitte ainult riskikaupade jaoks ette nähtud või rakendatavatele infosüsteemidele strateegilise ja tegevusanalüüsi ning riskijuhtimise eesmärgil, tagades samas isikuandmete kohase kaitse
ELT C 101, 4.5.2007, lk 4, lõige 9. ; märgib, et kontrollikoda toob näiteid NCTSi, ECSi (ekspordikontrollisüsteem), AISi (automatiseeritud impordisüsteem) ja EMCSi (aktsiisiga maksustatud toodete ringluse ja kontrolli süsteem) kohta;
20. kutsub üles eeskirjade eiramise ja pettustega seonduvate teabevahetussüsteemide eest vastutavaid komisjoni talitusi, nimelt maksunduse ja tolliliidu peadirektoraati (TAXUD), eelarve peadirektoraati (BUDG) ning Euroopa Pettustevastast Ametit (OLAF), nimetatud andmekogusid konsolideerima, et tagada ühenduses usaldusväärne ja täielik statistika selle kohta, mil määral ühenduse tegevus tegelikkuses eeskirjade eiramist ja pettusi vähendab, et luua ühine lähenemisviis riskianalüüsile ühenduse ja riiklikul tasandil ning koordineerida vastavalt füüsilisi kontrolle; palub komisjonil esitada aruande oma leidude kohta Euroopa Parlamendile ja selle eelarvekontrollikomisjonile 2008. aasta lõpuks;
21. väljendab kahetsust asjaolu üle, et ehkki uurimiskomisjon soovitas komisjonil juba 1997. aastal kehtestada ühine riskijuhtimise poliitika, kehtestati ühine riskijuhtimise raamistik transiidi ja teiste tolliprotseduuride jaoks ühenduse õigusaktidega esimest korda alles määrusega (EÜ) nr 648/2005
Euroopa Parlamendi ja nõukogu määrus (EÜ) nr 648/2005, 13. aprill 2005, millega muudetakse nõukogu määrust (EMÜ) nr 2913/92, millega kehtestatakse ühenduse tolliseadustik (ELT L 117, 4.5.2005, lk 13). , mis näeb ette pikki üleminekuperioode, enne kui liikmesriigid on kohustatud kasutusele võtma arvutipõhise riskijuhtimise;
22. märgib, et ühenduse õigusaktide kohaselt sisaldab transiidi
ja teiste tollimenetluste riski määratlus selgelt ka sündmusi, mis ohustavad ühenduse ja liikmesriikide finantshuvisid; märgib, et vastavalt Euroopa Kontrollikoja eriaruandele nr 11/2006 ei ole ühenduse teenistused transiidipettuse riskiga veel kohaselt tegelenud;
23. on seisukohal, et OLAFi tööd on vaja kiiresti lihtsustada, et võimaldada OLAFil tõhusalt kaitsta ühenduse finantshuve; kutsub seega eelarvepädevaid institutsioone üles peatama NCTSi edasist finantseerimist, kuni OLAF on tegelikkuses saanud täieliku juurdepääsu NCTSi andmetele, mis annaks ülevaate veetavate riskikaupade täielikest marsruutidest ja võimaldaks teostada selliste kaupade suhtes strateegilist ning tegevusanalüüsi; juhib tähelepanu, et OLAFil peab olema juurdepääs neile andmetele ka siis, kui jõustub komisjoni ettepanek tolli ja kaubanduse paberivaba keskkonna kohta ( KOM(2005)0609 );
24. õnnitleb OLAFit, kes edukalt koordineeris kõigi 27 liikmesriigi eelarvepädevaid institutsioone operatsiooni „Diabolo“ käigus 2007. aasta veebruaris, mis viis 135 miljoni võltsitud sigareti ja muu võltsitud kauba tabamiseni, ning hoidis ühenduse ja liikmesriikide eelarvete puhul ära 220 000 000 euro potentsiaalse kaotuse;
25. märgib, et riskide maandamise küsimuses liikmesriikides väidetakse kontrollikoja eriaruandes: „ Transiidivaldkonna riskide süstemaatiline juhtimine on paljudes liikmesriikides algeline või puudub täiesti ning vaid mõned neist on lisanud riskiprofiilid NCTS-süsteemi ”
ELT C 44, 27.2.2007, lk 1, lõige 74. ,; on rahul, et mõned liikmesriigid on Euroopa Kontrollikoja leidudele juba reageerinud ning lisavad oma NCTSi rakendustesse riskianalüüsi vahendeid; õhutab Euroopa Kontrollikoda teostama igas liikmesriigis riskijuhtimise järelkontrolli; kutsub liikmesriike üles tagama transiidi riskijuhtimise ja teiste tollimenetluste vastavust ühenduse õigusaktidega;
26. märgib, et mõnede liikmesriikide tollivõimud kasutavad kaasaegsemat tehnoloogiat kui teised, näiteks ELi sadamatesse jõudvate konteinerite skaneerimiseks; on mures, et petturid võivad keskenduda sadamatele, mis kasutavad vähem kaasaegset tehnoloogiat; palub komisjonil jälgida tehnoloogiaga seotud arenguid ning edendada kõige kaasaegsemat tehnoloogiat kogu ELis;
Koostöö kolmandate riikidega
27. rõhutab, et igasugune piiriülene teabevahetussüsteem toimib ainult juhul, kui tolliasutused on hästi varustatud ja kui tollitöötajad on saanud hea väljaõppe; tervitab seetõttu komisjoni tollialase tegevusprogrammi pikendamist 2013. aastani; kutsub nõukogu üles kiirendama õigusloomealast menetlust, et pikendada siseturu maksustamise süsteemide parandamist käsitlevat programmi „Fiscalis” 2013. aastani; rõhutab, et erilist tähelepanu tuleks pöörata kandidaat-, naaber- ja muude kolmandate riikide osalemisele nendes programmides, eelkõige maksuvabade piirkondade probleemiga tegelemiseks;
28. kutsub komisjoni üles tagama, et koostööd liiduga piirnevate riikidega tuleks tolliküsimustes parandada; on seisukohal, et olukord Kaliningradi piiril on paranenud, kuid et seal esineb ikka veel olulisel määral ebaseaduslikku sigarettide ja muude kaupade importi;
Uus lähenemisviis sigarettide salakaubaveo ja võltsimise vastu võitlemiseks:
Philip Morrise kokkulepe ja mitte ainult
29. on seisukohal, et komisjoni järeldus
Vt 2006. aasta ühenduse finantshuvide kaitset käsitleva ja 2007. aasta juulis avaldatud aruande lisa. , mille kohaselt kuuluvad tubakatooted jätkuvalt, nagu ka eelnevatel aastatel, kaupade hulka, mille puhul kasutatakse pettusi või eeskirjade eiramisi, on murettekitav; kutsub seetõttu komisjoni üles tagama, et jaemüügihinnad oleksid praeguses laienenud liidus koondatud kitsamasse hinnavahemikku, mis muudab sigarettide salakaubaveo vähem kasumlikuks; kutsub OLAFit üles lisaks arestitud vara suurusele avalikustama ka vastavaid kaubamärke;
30. tunneb muret Euroopa turul avastatud võltsitud sigarettide suurenenud hulga üle; peab problemaatiliseks mitte ainult maksudest ja lõivudest laekuva tulu vähenemist, vaid ka asjaolu, et nende toodete tootmine ja turustamine on suurenevaks sissetulekuallikaks kuritegelikele organisatsioonidele; kutsub komisjoni üles teavitama Euroopa Parlamenti sellest, milliseid meetmeid ta kavatseb võtta eeskätt seda tüüpi kuritegudega võitlemiseks;
Kokkulepe Philip Morrisega
31. tuletab meelde, et Philip Morrisega sõlmitud pooltevaheliste vaidluste lõpetamise kokkulepe, mille alusel oli Philip Morris kohustatud 12 aasta jooksul maksma 1,25 miljardit USA dollarit ja mille eesmärk oli võidelda pettuse ja keelatud sigaretikaubandusega, oli suur samm edasi; märgib, et kokkuleppe kohaselt tõhustab Philip Morris oma toodete jälgitavust, et abistada õiguskaitseorganeid keelatud kaubanduse vastu võitlemisel; märgib, et kokkuleppe kohaselt peab Philip Morris maksma hüvitist saamata jäänud maksude eest Philip Morrise kaubamärki kandvate sigarettide konfiskeerimise juhtudel; kutsub Ühendkuningriigi valitsust üles kokkuleppega ühinema, kuna Ühendkuningriik on ainus liikmesriik, mis ei ole seda veel allkirjastanud; pidades silmas Ülemkoja tööd ELis pettuste vastu võitlemisel, kutsub Ülemkoda mainitud üleskutset toetama;
32. on väga pettunud selle üle, kuidas komisjon jaotas Philip Morrise kokkuleppest tulenevad maksed kümne liikmesriigi ja ühenduse vahel, mille tulemusel sai ühendus sellest ainult 9,7% ning ülejäänud osa kanti ilma sihtotstarvet määramata otse liikmesriikide rahandusministeeriumidele; on seisukohal, et selline rahade jaotamine on vastuolus selle kokkuleppe mõtte ja eesmärgiga, mille läbirääkimiste aluseks oli tingimus, et seda 1,25 miljardit USA dollarit kasutatakse pettuste vastu võitlemiseks;
33. on seisukohal ja mõistab, et Philip Morrise kokkuleppe alusel tehtud maksete ebamõistlik jaotamine hirmutab tõsiselt teisi samalaadseid kokkuleppeid sõlmivaid tootjaid ning kutsub komisjoni ja liikmesriike üles selgitama kõikidele pooltele enne teiste kokkulepete allkirjastamist, et tulevasi makseid kasutatakse pettuste vastu võitlemiseks;
Tulevaste kokkulepete osas peetavad läbirääkimised
34. kahetseb, et seni ei ole ükski teine sigaretitootja sarnast kokkulepet sõlminud; kutsub komisjoni üles kokkulepete sõlmimise eesmärgil jätkama läbirääkimisi kõigi suuremate turul tegutsejatega, kusjuures Philip Morrise kokkulepe, välja arvatud põhimakse, on minimaalseks standardiks; toetab komisjoni kõigis hiljutistes üleskutsetes Japan Tobaccole ja Reynolds Americanile allkirjastada sarnased kokkulepped vastutasuks selle eest, et EL lõpetab kõik kohtumenetlused nende vastu;
35. on siiski seisukohal, et komisjon peaks kasutama kõiki oma õiguslikke volitusi, et nõuda olulist kompensatsiooni liidule ja liikmesriikidele põhjustatud kahjude eest ettevõtetelt, mis otseselt või kaudselt on aidanud kaasa või aitavad edaspidi kaasa sigarettide või muude tubakatoodete ebaseaduslikule kauplemisele;
36. kutsub komisjoni ning eeskätt OLAFit üles teavitama korrapäraselt ja konfidentsiaalselt Euroopa Parlamendi pädevat komisjoni tubakatoodete tootjatega kokkulepete sõlmimiseks tehtud edusammudest, sealhulgas võimalikest õiguslikest meetmetest nende ettevõtete vastu;
37. on seisukohal, et Philip Morrise kokkulepe tuleks võtta aluseks edasistele kokkulepetele selliste ettevõtetega, mis toodavad teisi kõrge riskiga tooteid nagu alkohol, tekstiil, mineraalõlitooted või isegi muud põllumajandustooted, või mis kauplevad nendega; kutsub seetõttu komisjoni üles teavitama Euroopa Parlamenti sellest, milliseid samme ta kavatseb astuda muude sektorite standardkokkulepete väljatöötamiseks ja sellekohaste läbirääkimiste pidamiseks;
38.
On seisukohal, et seda tüüpi kokkulepped tuleks sõlmida ka toortubaka tootjate ning kauplejatega, eriti pidades silmas jälgimist; on seisukohal, et sellised kokkulepped aitaksid parandada läbipaistvust ning jaotada finantsriske õiglaselt kõikide nende isikute või ettevõtete vahel, kel on finantshuvid sigarettide kaubanduses;
39. märgib, et riskikaupade, nagu sigaretid või alkohol, transiidipettuste suur oht on toonud kaasa muutused transpordis ja logistikas; täheldab, et tänapäeval keelduvad paljud transpordiettevõtted selliste toodete transpordist; täheldab, et teised transpordiettevõtted on spetsialiseerunud nende kaupade transpordile, kaitstes end samas eeskätt pettuste eest, nõudes klientidelt näiteks nende kaupade transiidiga kaasnevate finantsriskide võtmist;
40. kutsub logistikaettevõtteid ning riskikaupade tootjaid, eksportööre ja importööre üles, olenemata Philip Morrise kokkuleppega sarnaste kokkulepete üle peetavatest käimasolevatest läbirääkimistest, parandama koostöös komisjoni ning riikide tolliasutustega oma pettustevastaseid meetmeid;
Täiendavad meetmed sigarettide ebaseadusliku kaubandusega võitlemiseks
41. nõuab tungivalt, et komisjon, vaatamata viivitustele menetluses, tagaks programmi Hercule II täieliku rakendamise; märgib, et finantsraamistik ajavahemikuks 2007–2013 on kogusummas 98 500 000 eurot ja et komisjon plaanib kulutada 44 000 000 eurot uuele prioriteedile võidelda keelatud sigaretikaubandusega;
42. toetab tugevalt komisjoni tegevust eesmärgiga lisada Philip Morrise kokkuleppe põhimõtted tubakatoodete tarbimise piiramist käsitleva raamkonventsiooni 2005. aasta keelatud kaubanduse protokolli;
43. soovitab, et komisjon rajaks laboratooriumi, mis võimaldaks õiguskaitseametnikel kontrollida, kas sigaretid on autentsed ning koguda nende kontrollide tulemused neis sigarettides kasutatud tubaka ning muude komponentide päritolu sisaldavasse andmebaasi; on seisukohal, et sigarettide tootjaid tuleks kutsuda üles seda projekti finantsiliselt toetama;
44. soovib, et komisjon algataks uurimuse ja võimaliku katseprojekti, et teha kindlaks parim võimalik tehniline lahendus originaalsigarettide tuvastamiseks, mis tagab samas, et tarbijad ostavad originaalsigarette ning tagab samuti võimalikult tõhusa kontrolli pettuste üle; on seisukohal, et kui selline tehniline lahendus on võimalik, peaks komisjon koostöös tubakatööstuse ja liikmesriikidega tegema ettepaneku, et vastavalt kohandataks ka selle valdkonna Euroopa norme ja standardeid;
45. nõuab komisjonilt tungivalt, et ta teeks sigarettide võltsimisega võitlemiseks õigusloomealase ettepaneku sigarettide tootmiseks kasutatavate masinate ja muude seadmete ostmise litsentseerimissüsteemi juurutamiseks ning nende masinate edasimüügi keelamiseks;
46. kutsub komisjoni üles looma platvormi kõikidele huvitatud pooltele, sealhulgas tööstusele ja kodanikuühiskonnale, et leida ja kooskõlastada tõhusamaid lähenemisviise tubakatoodete, sealhulgas võltsitud sigarettide ebaseadusliku kaubandusega võitlemiseks;
47. kutsub lõpetuseks komisjoni üles 1) seadma sisse transiidikontrollid; 2) konsolideerima andmekogusid, tagama andmete usaldusväärsust seoses pettuste ja eeskirjade eiramisega ning leidma ühise lähenemisviisi riskianalüüsi ja füüsiliste kontrollide teostamiseks ja 3) jätkuvalt edendama Philip Morrise kokkuleppe saavutusi Euroopa ja rahvusvahelisel tasandil;
48. kutsub lisaks liikmesriike üles (1) ühtlustama NCTSi IT-rakendusi, nagu on soovitanud komisjon oma õigusloomealases ettepanekus tolli ja kaubanduse paberivaba keskkonna („eTolli otsus”) kohta; (2) peatama mõnedes liikmesriikides B-kontodega teostatavad ebaselged toimingud ning (3) tegelema kiires korras Euroopa Kontrollikoja poolt välja toodud puudustega, eriti seoses menetluste lihtsustamise, uurimiste ja sissenõudmiste kontrollimisega;
49. kutsub komisjoni üles esitama parlamendi pädevale komisjonile kõikehõlmava aruande enda ja liikmesriikide poolt käesoleva resolutsiooni järgselt võetud meetmete kohta 2008. aasta lõpuks;
°
° °
50. teeb presidendile ülesandeks edastada käesolev resolutsioon nõukogule ja komisjonile ning liikmesriikide valitsustele ja parlamentidele.
SELETUSKIRI
Oma 1997. aasta 13. märtsi soovituses uurimiskomisjoni aruande kohta oli Euroopa Parlament kutsunud oma presidenti üles andma eelarvekontrollikomisjonile korraldus koostöös kõigi teiste pädevate komisjonidega jälgida uurimiskomisjoni töö tulemusena võetud meetmeid ja vajaduse korral sellest ette kandma, eriti iga-aastase eelarve täitmise aruande kinnitamismenetluse raames.
Pärast eelarvekontrollikomisjoni 2003. aastal korraldatud kuulamist ühenduse transiidisüsteemi laienemise teemal nõudis Euroopa Parlament oma resolutsioonis komisjoni 2002. aasta tegevusele heakskiidu andmise kohta uurimiskomisjoni tehtud 38 soovituse rakendamist käsitleva uurimuse läbiviimist, mille komisjon esitas eelarvekontrollikomisjonile 2004. aasta juunis.
Pärast kokkuleppe sõlmimist Philip Morris Internationali ja komisjoni ning 10 liikmesriigi vahel pettuse ja keelatud sigaretikaubanduse vastu võitlemiseks korraldas Euroopa Parlament 8. juunil 2005. aastal nimetatud kokkuleppe mõjusid käsitleva arutelu ja seejärel tegi oma eelarvekontrollikomisjonile ülesandeks koostada raport nimetatud kokkuleppe mõju ja uurimiskomisjoni soovituste rakendamisel tehtud edusammude kohta.
Raportööri töö seoses käesoleva raportiga hõlmas kohtumisi Euroopa Kontrollikojaga, komisjoni direktoraatidega – eelarve peadirektoraadiga (BUDG), maksunduse ja tolliliidu peadirektoraadiga (TAXUD), Euroopa Pettustevastase Ametiga (OLAF) ja riiklike tolliasutustega.
LISA
Euroopa Kontrollikoja eriaruanne nr 11/2006, lisa 1
Ülevaade külastatud 11 liikmesriigi kohta tehtud tähelepanekutest
DE
ES
FR
IT
BE*
LV*
HU*
NL*
PL*
SI*
SE*
NCTSi rakendamine
MCC-rakenduse kasutamisega seotud tehnilised probleemid
X
X
X
X
X
Ajutine mittekasutatavus MCC-rakenduse ülekandeprobleemide tõttu
X
X
X
X
X
X
NCTS ei ole ühildatud riiklike IT-süsteemidega
X
X
X
X
Üldised IT- või IT-kontrollikeskkonna probleemid
X
X
X
X
Õigusnormide ja õigusreformi kohaldamine
Üldtagatised: tagatise andmise kontrolli kas ei teostatud või ei dokumenteeritud.
X
X
X
X
X
X
X
X
X
Volitatud kaubasaatjad/kaubasaajad: volituse andmise kontrolli kas ei teostatud või ei dokumenteeritud.
X
X
X
X
X
X
Päringumenetluse alustamise tähtaegu ei järgitud
X
X
X
X
X
X
X
X
X
X
X
Printsipaali koostöö ebapiisav
X
X
X
X
X
X
Kümnekuulist tähtaega ei järgitud
X
X
X
X
X
X
X
X
X
X
Sissenõuete/arvestuskannete tegemise tähtaegu ei järgitud
X
X
X
X
X
X
X
X
X
X
Liikmesriikide vahelised kommunikatsiooniprobleemid
X
X
X
X
X
X
X
Üldtagatistega kaetud, kuid sellest hoolimata B-kontodele kirjendatud summad
X
X
X
X
X
Pettustevastane võitlus ja riskijuhtimine
Automatiseeritud riskianalüüs riikliku NCTS-rakendusega ühildamata või halvasti ühildatud
X
X
X
X
X
X
X
X
Vähe füüsilisi kontrolle (~ 1%)
X
X
X
X
X
Lihtsustatud protseduuride osas füüsiline kontroll peaaegu olematu
X
X
X
X
X
X
X
* MCCd (minimaalset ühisosa) kasutav riik.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
12.9.2007
Lõpphääletuse tulemused
+:
–:
0:
21
Lõpphääletuse ajal kohal olnud liikmed
Jean-Pierre Audy, Inés Ayala Sender, Herbert Bösch, Mogens N.J. Camre, Paulo Casaca, Antonio De Blasio, Petr Duchoň, Christofer Fjellner, Ingeborg Gräßle, Esther De Lange, Bogusław Liberadzki, Nils Lundgren, Marusya Ivanova Lyubcheva, Hans-Peter Martin, Eluned Morgan, Francesco Musotto, Bart Staes
Lõpphääletuse ajal kohal olnud asendusliige/asendusliikmed
Richard Corbett, Monica Maria Iacob-Ridzi, Silvana Koch-Mehrin, Pierre Pribetich, Esko Seppänen
Lõpphääletuse ajal kohal olnud asendusliige/asendusliikmed (kodukorra art 178 lg 2)
