SUULINE KÜSIMUS ARUTELUGA O-0166/09
vastavalt kodukorra artiklile 115
esitaja:
Raül Romeva i Rueda
,
Heidi Hautala
,
Jean Lambert
,
Hélène Flautre
,
Franziska Keller
ja
Jan Philipp Albrecht
Verts/ALE fraktsiooni nimel
Euroopa Komisjonile
Teema: Uued arengud seoses LKA vangide erakorraliste üleviimiste programmi ja ELi territooriumil asunud salavanglatega
Novembris teatas ajakirjandus aastatel 2004–2005 Leedus tegutsenud salavanglast , kus Al-Qaida terroristideks peetud kinnipeetavate ülekuulamisel kasutati piinamist.
Leedu parlament algatas kolmanda uurimise.
Euroopa Parlament ja Euroopa Nõukogu juhtisid tähelepanu ka sellele, et USA ametivõimud võisid Euroopa territooriumil toimunud Luure Keskagentuuri (LKA) tegevuse varjamiseks kasutada 4. oktoobril 2001 sõlmitud salajast NATO lepingut.
Poolas alustas prokuratuur uurimist endise õhujõudude baasi lähedal asunud salavangla küsimuses .
Läinud aasta novembris mõistis Itaalia kohus kaks Itaalia luureametnikku ning 23 USA agenti (viimased tagaselja) süüdi Abu Omari röövimises Milanos ja tema toimetamises Egiptusesse, kus teda piinati.
Valitsused kuulutasid järjestikku osa tõenditest riigisaladuseks .
Üks süüdimõistetud LKA agentidest tunnistas, et otsused langetati Washingtonis .
Ühendkuningriigi valitsus oli korduvalt vastu katsetele avalikustada tõendeid, mis näitasid, et Ühendkuningriigi luureteenistused kuulasid üle Ühendkuningriigi elanikku Binyam Mohamedi ning olid teadlikud tema ebainimlikust ja alandavast kohtlemisest ja piinamisest LKA agentide poolt.
19. novembril lükkas ülemkohus valitsuse taotlused tagasi .
Ajakirjanduses teatati ka, et mullu oktoobris Birminghami rahvusvahelisel lennuväljal toimunud salaoperatsiooni käigus võtsid kaks õhujõudude eriüksuste helikopterit vastu LKAga seotud USA lennuki Gulfstream .
Euroopa on seotud rahvusvahelise õiguse ja inimõiguste konventsioonide raskete rikkumistega ning komisjon pole rahvusvahelise õiguse võimaliku rikkumise osas selgitusi andnud ega vastutust võtnud.
Sellega on komisjon tõsiselt kahjustanud Euroopa moraalset autoriteeti välispoliitikas.
Arvestades Lissaboni lepingu jõustumist ja sellest tulenevalt Euroopa põhiõiguste harta siduvaks muutumist ning ELi tulevast ühinemist inimõiguste ja põhivabaduste kaitse konventsiooniga, on komisjon õiguslikult kohustatud heitma valgust ELi pinnal toimunud väidetavale põhiõiguste rikkumisele.
Kas komisjon võiks esitada üksikasjaliku ülevaate senistest sammudest nende väidete osas selguse saamiseks?
Kas komisjon võiks anda põhjaliku ülevaate, mis toimus 4. oktoobri 2001. aasta kohtumisel NATOga, NATOga sõlmitud kokkuleppe sisust ning sellest, kuidas on uuritud liikmesriikide ebaseaduslikke ettevõtmisi?
Mida võetakse ette selle tagamiseks, et EL ei hülga terrorismivastases võitluses ning koostöös kolmandate riikide ja eriti USAga demokraatiat ja põhiõigusi?
Kuidas ja millal kavatseb komisjon tõstatada need küsimused liikmesriikide ja USA ees?
http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons http://www.google.com/hostednews/afp/article/ALeqM5iNvDcuqgrilgGGgpnADjUyTJB18w http://www.statewatch.org/rendition/rendition.html http://abcnews.go.com/Blotter/exclusive-convicted-cia-spy-broke-law/story?id=8995107 http://www.guardian.co.uk/world/2009/nov/19/court-rejects-miliband-cia-request http://www.statewatch.org/rendition/rendition.html
