EP soovib dialoogi Putini ja meeleavaldajate vahel
Välissuhted
Täiskogu istungid
2012-03-15 - 14:08
Mare HAAB Pressinõunik, Euroopa Parlamendi Infobüroo Eestis STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 Euroopa Parlament kritiseerib teravalt 4. märtsi Venemaa presidendivalimiste ettevalmistamisel ja läbiviimisel esinenud puudusi.
Neljapäeval, 15. märtsil suure häälteenamusega vastu võetud resolutsioon palub presidendiks valitud Vladimir Putinil talitseda meeleavaldajate vastu suunatud retoorikat ning asuda nendega sisulisse dialoogi.
Saadikud juhivad resolutsioonis tähelepanu asjaolule, et inimõiguste austamisega ja ühiselt kokkulepitud demokraatlike põhimõtete- ning valimiseeskirjade ja -menetluste järgimisega seonduvad arengud Venemaal on jätkuvalt muret tekitavad.
Puudused valimiste läbiviimisel
Parlament taunib, et viimastel presidendivalimistel olid hääletajate valikuvõimalused piiratud ning nõuab kõikide rikkumiste põhjalikku analüüsi, et tugevdada demokraatlikke eeskirju tulevaste valimiste jaoks.
Resolutsioonis juhitakse tähelepanu asjaolule, et OSCE demokraatlike institutsioonide ja inimõiguste büroo ning Euroopa Nõukogu Parlamentaarse Assamblee rahvusvahelised valimiste vaatlejad on toonud esile, et valimised olid selgelt ühe kandidaadi kasuks kaldu ning seda iseloomustasid kandidaatide registreerimise protsessi puudused, ebavõrdne meediakajastus ning riigi vahendite kasutamine ühe kandidaadi huvides.
Üleskutse reformideks
Saadikud paluvad president Medvedevil minna sõnadelt üle tegudele ja tagada poliitilise süsteemi vajalike reformide vastuvõtmine.
Nad loodavad, et Venemaa uus president Vladimir Putin on valmis reformid ellu viima, kaasaarvatud selle, mis tagaks poliitiliste erakondade registreerimise eeskirjade lihtsustamise ja mis on eriti vajalik.
Resolutsioon kutsub kõiki osapooli üles kasutama võimalust otsustada enne uue presidendi ametisse seadmist tervikliku reformikava üle.
Saadikud soovivad, et Venemaa ametivõimud ja riigiduumas esindatud poliitilised erakonnad asuksid sisulisse dialoogi demokraatiameelsete meeleavaldajate- ja opositsiooniga riigi tuleviku teemal.
Parlament julgustab erinevaid Venemaa demokraatliku opositsiooni rühmitusi tegema tihedamat koostööd poliitiliste reformide küsimustes, et niimoodi pakkuda Vene kodanikele alternatiivi, mis on usutav.
20120315IPR40870 Vastuvõetud teksti leiate siit; valige kuupäev 14.3.2012 Arutelu videosalvestus (valige kuupäev 14.03.2012) Täiskogu pressiteade (16.2.2012)
ET
1
LINK
/plenary/en/texts-adopted.html
ET
2
LINK
/ep-live/en/plenary/search-by-date
-//EP//TEXT IM-PRESS 20120216IPR38361 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
